കിരീടം കൈവിട്ടു; ബംഗ്ലാദേശിന് ചരിത്ര വിജയം :: Janmabhumi Daily\nകിരീടം കൈവിട്ടു; ബംഗ്ലാദേശിന് ചരിത്ര വിജയം\nMonday 10 February 2020 1:31 pm IST\nപൊച്ചസ്ട്രൂം (ദക്ഷിണാഫ്രിക്ക): അണ്ടര്- 19 ലോകകപ്പില് തുടര്‍ച്ചയായ രണ്ടാം കിരീടമെന്ന ഇന്ത്യന് സ്വപ്‌നം പൊലിഞ്ഞു. ആവേശകരമായ കലാശപ്പോരാട്ടത്തില് നിലവിലെ ചാമ്പ്യന്മാര് മഴ നിയമത്തില് ബംഗ്ലാദേശിനോട് തോറ്റു. 178 റണ്‍സ് വിജയലക്ഷ്യത്തിലേക്ക് ബാറ്റ് പിടിച്ച ബംഗ്ലാദേശ് 42.1 ഓവറില് ഏഴു വിക്കറ്റിന് 170 റണ്‍സിലെത്തി നില്‍ക്കേ മഴ മൂലം കളി തടസ്സപ്പെട്ടു. തുടര്‍ന്ന് ഡെക്ക്‌വര്‍ത്ത് ലൂയിസ് നിയമപ്രകാരം ബംഗ്ലാദേശിനെ ജേതാക്കളായി പ്രഖ്യാപിച്ചു. ഇതാദ്യമായാണ് ബംഗ്ലാദേശ് ഒരു ഐസിസി ടൂര്‍ണമെന്റില് കിരീടം നേടുന്നത്. ആദ്യം ബാറ്റ് ചെയ്ത ഇന്ത്യ 47.2 ഓവറില് 177 റണ്‍സിന് ഓള് ഔട്ടായി.\nനായകന് അക്ബര് അലിയുടെയും ഓപ്പണര് പര്‍വേസ് ഹുസൈന് ഇമോണിന്റെയും മിന്നുന്ന പ്രകടനമാണ് ബംഗ്ലാദേശിന് കിരീടം നേടിക്കൊടുത്തത്. സ്വന്തം സ്‌കോര് 25 റണ്‍സിലെത്തിനില്‍ക്കെ പരിക്കേറ്റ് പുറത്തായ ഇമോണ് പിന്നീട് തിരിച്ചെത്തി ടീമിനെ വിജയത്തിനടുത്തെത്തിച്ചാണ് മടങ്ങിയത്. 79 പന്തില് ഏഴു ബൗണ്ടറികളുടെ സഹായത്താല് 47 റണ്‍സ് കുറിച്ചു. നായകന് അക്ബര് അലി 43 റണ്‍സുമായി കീഴടങ്ങാതെ നിന്നു.ഇന്ത്യക്കായി ലെഗ് സ്പിന്നര് രവി ബിഷ്‌ണോയ് പത്ത് ഓവറില് മുപ്പത് റണ്‍സിന് നാലു വിക്കറ്റ് വീഴ്ത്തി.\nഓപ്പണര് ജയ്‌സ്വാളിന്റെ സെഞ്ചുറിക്കടുത്ത പ്രകടനത്തിലാണ് ഇന്ത്യ 177 റണ്‍സ് എടുത്തത്. ജയ്‌സ്വാള് 121 പന്തില് എട്ട് ഫോറു ഒരു സിക്‌സും സഹിതം 88 റണ്‍സ് കുറിച്ചു. തിലക് വര്‍മയും ധ്രുവ് ജൂറലും ഭേദപ്പെട്ട പ്രകടനം കാഴ്ചവച്ചു. തിലക് വര്‍മ 65 പന്തില് 38 റണ്‍സ് നേടി. മൂന്ന് ബൗണ്ടറി ഉള്‍പ്പെട്ട ഇന്നിങ്‌സ്. ജൂറല് 38 പന്തില് ഒരു ബൗണ്ടറിയുടെ പിന്‍ബലത്തില് 22 റണ്‍സ് എടുത്തു. മറ്റ് ബാറ്റ്‌സ്മാന്മാര്‍ക്കൊന്നും രണ്ടക്കം കടക്കാനായില്ല.\nഒരു ഘട്ടത്തില് ഇന്ത്യ നാലിന് 156 റണ്‍സെന്ന ശക്തമായി നിലയിലായിരുന്നു. പക്ഷെ അവസാന ആറു വിക്കറ്റുകള് 21 റണ്‍സിന നിലം പൊത്തിയതോടെ ഇന്ത്യയുടെ മികച്ച സ്‌കോറെന്ന സ്വപ്‌നം പൊലിഞ്ഞു. ഇന്ത്യയുടെ തുടക്കം പാളി. സ്‌കോര് ഒമ്പതിലെത്തിനില്‍ക്കേ ഓപ്പണര് ദിവ്യനാഷ് സക്‌സേന പുറത്തായി. രണ്ട് റണ്‍സാണ് സമ്പാദ്യം. തിലക് വര്‍മ ഓപ്പണര് ജയ്‌സ്വാളിനൊപ്പം പൊരുതിനിന്നതോടെ സ്‌കോര് ഉയര്‍ന്നു. രണ്ടാം വിക്കറ്റില് ഇവര് 94 റണ്‍സ് കൂട്ടിച്ചേര്‍ത്തു. ക്യാപ്റ്റന് പ്രിയം ഗാര്‍ഗ് വന്നതുപോലെ തിരിച്ചുപോയി. ഏഴു റണ്‍സാണ് നേടിയത്. ഗാര്‍ഗിന് പിന്നാലെ ജയ്‌സ്വാളും കീഴടങ്ങിയതോടെ ഇന്ത്യ തകര്‍ച്ചയിലേക്ക് തെന്നിവീണു.\nബംഗ്ലാദേശിനായി അവിഷേക് ദാസ് ഒമ്പത് ഓവറില് നാല്‍പ്പത് റണ്‍സിന് മൂന്ന് വിക്കറ്റ് വീഴ്ത്തി. ഷോറിഫുള് ഇസ്ലാം പത്ത് ഓവറില് 31 റണ്‍സിന് രണ്ട് വിക്കറ്റെടുത്തു. തന്‍സിം ഹസന് സാക്കിബും രണ്ട് വിക്കറ്റ് വീഴ്ത്തി. 8.2 ഓവറില് 28 റണ്‍സാണ് വിട്ടുകൊടുത്തത്.\nഇന്ത്യ: ജയ്‌സ്വാള് സി തന്‍സിദ് ഹസന് ബി ഷോറിഫുള് സ്ലാം 88, സക്‌സേന സി മെഹ് മദുള് ഹസന് ജോയി ബി അവിഷേക് ദാസ് 2, തിലക് വര്‍മ സി ഷോറിഫുള് ഇസ്ലാം ബി തന്‍സിം ഹസന് സാക്കിബ് 38, പ്രിയം ഗാര്‍ഗ് സി തന്‍സിദ് ഹസന് ബി റാകിബുള് ഹസന് 7,ധ്രുവ് ജൂറല് റണ് ഔട്ട് 22, സിദ്ധേഷ് വീര് എല്‍ബിഡബഌയു ബി ഷോറിഫുള് ഇസ്ലാം 0, അേങ്കാലേക്കര് ബി അവിഷേ് ദാസ് 3, രവി ബിഷ്‌ണോയ് റണ്‍ഔട്ട് 2, സുശാന്ത് മിശ്ര സി ഷോറിഫുള് ഇസ്ലാം ബി തന്‍സിം ഹസന് സാക്കിബ് 3, കാര്‍ത്തിക് ത്യാഗി സി അക്ബര് അലി ബി അവിഷേക് ദാസ് 0, ആകാശ് സിങ് നോട്ടൗട്ട് 1, എക്‌സ്ട്രാസ് 11, ആകെ 47.2 ഓവറില് 177.\nവിക്കറ്റ് വീഴ്ച: 1-9, 2-103, 3-114, 4-156, 5-156, 6-168, 7-170, 8-170, 9-172.\nബൗളിങ്: ഷോറിഫുള് ഇസ്ലാം 10-1-31-2, തന്‍സിം ഹസന് സാക്കിബ്എ 8.2-2-28-2, അവിഷേക് ദാസ് 9-0-40-3, ഷമിം ഹുസൈന് 6-0-36-0, റാകിബുള് ഹസന് 10-1-29-1, തൗഹിദ് ഹൃദോയ് 4-0-12-0.\nബംഗ്ലാദേശ്: പര്‍വേസ് ഹുസൈന് സി ആകാശ് സിങ് ബി ജയ്‌സ്വാള് 47, തന്‍സീദ് ഹസന് സി കാര്‍ത്തിക് ത്യാഗി ബി രവി ബിഷ്‌ണോയ് 17, മെഹ് മദുള്ള ഹസന് ജോയി ബി രവി ബിഷ്‌ണോയ് 8, തൗഹിദ് ഹൃദോയ് എല്‍ബിഡബഌയു ബി രവി ബിഷ്‌ണോയ് 0, ഷഹ്ബാദ് ഹുസൈന് സ്റ്റമ്പഡ് ജൂറല് ബി രവി ബിഷ്‌ണോയ് 1, അക്ബര് അലി നോട്ടൗട്ട് 43, ഷാമിം ഹുസൈന് സി ജയ്‌സ്വാള് ബി മിശ്ര 7, അവിഷേക് ദാസ് സി കാര്‍ത്തിക് ത്യാഗി ബി മിശ്ര 5, റാകിബുള് ഹസന് നോട്ടൗട്ട്9എക്‌സ്ട്രാസ് 33, ആകെ 42.1 ഓവറില് ഏഴു വിക്കറ്റിന് 170 റണ്‍സ്.\nവിക്കറ്റ് വീഴ്ച:1-50, 2-62, 3-62, 4-65,5-85, 6-102,7-143\nബൗളിങ്: കാര്‍ത്തിക് ത്യാഗി 10-2-33-0, എസ്.എസ്. മിശ്ര 7-0-25-2, ആകാശ് സിങ് 8-1-33-0, രവി ബിഷ്‌ണോയ് 10-3-30-4, അങ്കോലേക്കര് 4.1-0-22-0, ജയ്‌സ്വാള് 3-0-15-1.\nബംഗ്ലാദേശിന് ചരിത്ര വിജയം\nബംഗ്ലാദേശിന് നേരിയ വിജയം\nവിജയം കൈവിട്ടു: കോഹ്‌ലി\nഇന്ത്യ എയ്‌ക്കെതിരായ രണ്ടാമങ്കത്തില് ബംഗ്ലാദേശിന് വിജയം\nകര്‍ണാടകയില് ബിജെപിയുടേത് ചരിത്ര വിജയം\nഅഡ്ലെയ്ഡില് ഇന്ത്യക്ക് ചരിത്ര വിജയം\nഇന്ത്യയ്ക്ക് ചരിത്ര വിജയം


ശബരിമല വിഷയത്തില് സര്‍ക്കാരും സി.പി.എമ്മും വിശ്വാസികളെ കബളിപ്പിക്കുന്നു : രമേശ് ചെന്നിത്തല – Jaihind TV\nശബരിമല വിഷയത്തില് സര്‍ക്കാരും സി.പി.എമ്മും വിശ്വാസികളെ കബളിപ്പിക്കുന്നു : രമേശ് ചെന്നിത്തല\nശബരിമല വിഷയത്തില് സര്‍ക്കാരും സി.പി.എമ്മും വിശ്വാസികളെ കബളിപ്പിക്കുകയാണെന്ന് പ്രതിപക്ഷനേതാവ് രമേശ് ചെന്നിത്തല. സര്‍ക്കാര് നിലപാട് വിശ്വാസികളെ പാര്‍ട്ടിയില് നിന്ന് അകറ്റിയെന്ന് സി.പി.എം പറയുമ്പോള് അതേ നിലപാട് തുടരുമെന്ന് സര്‍ക്കാര് പറയുന്നു. പരസ്പരവിരുദ്ധമായ പ്രസ്താവനകളിലൂടെ വിശ്വാസികളെ കബളിപ്പിക്കുകയാണ് ചെയ്യുന്നതെന്ന് രമേശ് ചെന്നിത്തല കുറ്റപ്പെടുത്തി.\nകഴിഞ്ഞ ലോക്‌സഭാ തിരഞ്ഞെടുപ്പില് സര്‍ക്കാരിന്‍റെ നിലപാടിനെതിരായ വിശ്വാസികളുടെ വികാരമാണ് പ്രതിഫലിച്ചത്. എന്നിട്ടും അതില് ഉറച്ചുനില്‍ക്കുമെന്ന് മുഖ്യമന്ത്രി പറയുന്നത് വിശ്വാസികളെ വെല്ലുവിളിക്കുന്നതിന് തുല്യമാണ്. തെരഞ്ഞെടുപ്പില് ഏറ്റ തിരിച്ചടിയില് നിന്ന് തലയൂരാനും നവോത്ഥാന നായകന് എന്ന ഇമേജ് നിലനിര്‍ത്താനും മുഖ്യമന്ത്രി കളിക്കുന്ന കളിയാണ് ഇതെന്നും രമേശ് ചെന്നിത്തല പറഞ്ഞു. ഇതിലെ കാപട്യം ജനങ്ങളും വിശ്വാസികളും തിരിച്ചറിയുമെന്നും വരുന്ന തെരഞ്ഞെടുപ്പുകളിലും സി.പി.എമ്മിന് കനത്ത തിരിച്ചടി നേരിടേണ്ടി വരുമെന്നും രമേശ് ചെന്നിത്തല പറഞ്ഞു.\nശബരിമലയിലെ യുവതീപ്രവേശത്തിന് ഐക്യദാര്‍ഢ്യം പ്രഖ്യാപിക്കാനാണ് സി.പി.എമ്മും സര്‍ക്കാരും ചേര്‍ന്ന് കേരളമാകെ വനിതാമതില് നിര്‍മിച്ചത്. പിറ്റേദിവസം തന്നെ രണ്ടു യുവതികളെ അവിടെ കയറ്റിയത് വനിതാമതിലിന്‍റെ വിജയം ആഘോഷിക്കാന് വേണ്ടിയാണ്. മതില് വിജയിപ്പിച്ചുവെന്ന പ്രഖ്യാപനമായിരുന്നു അത്. അതു സ്ഥിരീകരിച്ചു കൊണ്ടു മുഖ്യമന്ത്രി തിരുവനന്തപുരത്തു നടത്തിയ പ്രതികരണവും അദ്ദേഹത്തിന്‍റെ മുഖത്തു കണ്ട സന്തോഷവും വിശ്വാസിസമൂഹവും കേരളത്തിലെ ജനങ്ങളും ഒരിക്കലും മറക്കുകയോ പൊറുക്കുകയോ ഇല്ലെന്നും രമേശ് ചെന്നിത്തല പറഞ്ഞു. ലോക്‌സഭാ തെരഞ്ഞെടുപ്പില് കനത്ത പരാജയം ഏറ്റുവാങ്ങിയതോടെ വിശ്വാസികളെ ഏതുവിധേനയും തിരിച്ചുകൊണ്ടുവരാനുള്ള സര്‍ക്കസാണ് സി.പി.എം നടത്തുന്നത്. അതിലെ മുഖ്യാഭ്യാസിയുടെ റോളാണ് പിണറായി വിജയനുള്ളത്. കോടിയേരി ബാലകൃഷ്ണനും പല വിധത്തിലുള്ള കസര്‍ത്തുകള് കാണിക്കുന്നുണ്ട്. എന്നാല് ജനം ഒന്നും മറക്കുകയില്ലെന്ന് രമേശ് ചെന്നിത്തല പറഞ്ഞു.\nചെയ്തതു തെറ്റിപ്പോയെന്ന് അന്തസോടെ പറയാന് പാര്‍ട്ടി തയാറല്ല. പാര്‍ട്ടി ആവശ്യപ്പെട്ടാല് തന്നെ മുഖ്യമന്ത്രി അതിനു തയാറാകുകയുമില്ല. ശബരിമലയില് സംഭവിച്ചതെല്ലാം വീഴ്ചയായിപ്പോയെന്നു പിണറായി വിജയന് തുറന്നുപറയാത്തിടത്തോളം കാലം കേരളത്തിലെ എല്ലാ വിഭാഗത്തിലുമുള്ള വിശ്വാസികളും സംശയദൃഷ്ടിയോടെ മാത്രമേ സര്‍ക്കാരിനെയും പാര്‍ട്ടിയേയും കാണൂ. യു.ഡി.എഫിന്‍റെ നിലപാട് കാലം ശരിവെച്ചിരിക്കുകയാണെന്നും രമേശ് ചെന്നിത്തല കൂട്ടിച്ചേര്‍ത്തു.


എസ്ബിഐ ആക്രമണം: കര്‍ശന നടപടിയുമായി പോലിസ്; ജോലിയില് പ്രവേശിപ്പിക്കരുതെന്ന് നിര്‍ദേശം\nSun Mar 29 2020 11:09:37 GMT+0530 (India Standard Time)\nSDR12 Jan 2019 5:04 AM GMT\nതിരുവനന്തപുരം: പണിമുടക്ക് ദിവസം സെക്രട്ടേറിയറ്റിന് സമീപത്തെ എസ്ബിഐ ട്രഷറി ബ്രാഞ്ച് അക്രമിച്ച കേസില് പ്രതിപ്പട്ടികയിലുള്ള എന്‍ജിഒ യൂനിയന് ഭാരവാഹികളായ ഇടതുനേതാക്കള്‍ക്കെതിരെ കര്‍ശന നടപടിയുമായി പോലിസ്. ഒളിവിലുള്ള നേതാക്കളെ തിരികെ ജോലിയില് പ്രവേശിപ്പിക്കരുതെന്നാണ് നിര്‍ദേശം. ഇവരുടെ ഓഫീസുകളിലെത്തി പോലിസ് നിര്‍ദേശം നല്‍കി. ഓഫീസ് അധികാരികള്‍ക്ക് ഇക്കാര്യം ചൂണ്ടിക്കാട്ടി തിങ്കളാഴ്ച നോട്ടീസ് നല്‍കും.\nഅതേസമയം, ഒളിവിലുള്ള പ്രതികള് തിരുവനന്തപുരത്ത് തന്നെ ഉണ്ടെന്നാണ് പോലിസിന്റെ നിഗമനം. ഇവരുടെ മൊബൈല് ഫോണ് ലോക്കേഷന് പരിശോധിച്ചതില് നിന്നാണ് പോലിസിന് ഇക്കാര്യം ബോധ്യപ്പെട്ടത്. ട്രഷറി ഡയറക്ടറേറ്റിലെ സീനിയര് അക്കൗണ്ടന്റും എന്‍ജിഒ യൂനിയന് ഏരിയാ സെക്രട്ടറിയുമായ അശോകന്, സാങ്കേതിക വിദ്യാഭ്യാസ ഡയറക്ടറേറ്റിലെ അറ്റന്ററും യൂനിയന് ജില്ലാ സെക്രട്ടേറിയറ്റ് അംഗവുമായ ഹരിലാലും പോലിസില് കീഴടങ്ങിയിരുന്നു.\nഅനില്‍കുമാര് (സിവില് സപ്ലൈസ്), അജയകുമാര് (സെയില്‍സ് ടാക്‌സ്), ശ്രീവല്‍സന് (ട്രഷറി ഡയറക്ടറേറ്റ്), ബിജുരാജ് (ആരോഗ്യ വകുപ്പ്), വിനുകുമാര് എന്നിവര് മുഖ്യപ്രതികളാണെന്നും പോലിസ് അറിയിച്ചിട്ടുണ്ട്. ഒമ്പതുപേരാണ് അക്രമം നടത്തിയതെന്നാണ് പോലിസ് പറയുന്നത്. യൂനിയന് സംസ്ഥാന കമ്മിറ്റിയംഗവും ജിഎസ്ടി വകുപ്പില് ഉദ്യോഗസ്ഥനുമായ സുരേഷ്ബാബുവും അക്രമത്തില് പങ്കാളിയാണെന്ന് പോലിസ് അറിയിച്ചിട്ടുണ്ട്.


പ്രവേശന പരീക്ഷാ കമ്മീഷണറെ മാറ്റി: എംഎസ് ജയ പുതിയ കമ്മീഷണര് - ഇ വാർത്ത | evartha\nപ്രവേശന പരീക്ഷാ കമ്മീഷണറെ മാറ്റി: എംഎസ് ജയ പുതിയ കമ്മീഷണര്\nതിരുവനന്തപുരം: പുതിയ പ്രവേശന പരീക്ഷാ കമ്മീഷണറായി എം.എസ് ജയയെ സര്‍ക്കാര് നിയമിച്ചു. കമ്മീഷണറായിരുന്ന എം.ടി. റെജു കര്‍ണാടക കേഡറിലേക്ക് പോകുന്ന ഒഴിവിലേക്കാണ് ജയയെ നിയമിച്ചത്. ഇന്നു ചേര്‍ന്ന മന്ത്രിസഭാ യോഗത്തിന്റേതാണ് തീരുമാനം.\nഎന്നാല് സ്വാശ്രയമെഡിക്കല് പ്രവേശനവുമായി ബന്ധപ്പെട്ട് പ്രവേശന കമ്മീഷറെയും സര്‍ക്കാരിനെയും കഴിഞ്ഞദിവസം ഹൈക്കോടതി രൂക്ഷമായി വിര്‍ശിച്ചിരുന്നു. ഈ പശ്ചാത്തലത്തിലാണ് കമ്മീഷണറെ മാറ്റിയതെന്നാണ് വിലയിരുത്തല്.\nമാനേജ്‌മെന്റുകളുടെ കളിപ്പാവയായി സര്‍ക്കാര് മാറുന്നുവെന്ന് ചൂണ്ടിക്കാട്ടിയായിരുന്നു ഹൈക്കോടതിയുടെ വിമര്‍ശനം. പലകോളജുകളെയും സഹായിക്കാനായി നീക്കം നടക്കുന്നുണ്ടെന്നും പരാമര്‍ശിച്ചിരുന്നു. കോടതി വിധികള് വളച്ചൊടിക്കാന് പരീക്ഷാ കമ്മീഷണര് ശ്രമിക്കുകയാണെന്നും കോടതി വിമര്‍ശിച്ചിരുന്നു. കോടതി വിധികള് നടപ്പാക്കിയില്ലെങ്കില് കമ്മീഷണര് കോടതിയലക്ഷ്യ നടപടികള് നേരിടേണ്ടിവരുമെന്നും കോടതി പറഞ്ഞിരുന്നു.


ചെന്നൈ-സൂപ്പര്-കിങ്‌സ്: Latest ചെന്നൈ-സൂപ്പര്-കിങ്‌സ് News & Updates, ചെന്നൈ-സൂപ്പര്-കിങ്‌സ് Photos&Images, ചെന്നൈ-സൂപ്പര്-കിങ്‌സ് Videos | Samayam Malayalam\nകളി കൈവിട്ടുപോയത് എവിടെ വച്ചെന്ന് ധോണി, മുംബൈ ജയത്തിന് പിന്നിലെ കാരണങ്ങളിതാ\nഐപിഎല്ലിലെ ചിരവൈരികള് കൊമ്പുകോര്‍ക്കുന്നു; അഴിച്ചുപണിയുമായി മുംബൈയും ചെന്നൈയും, സാധ്യതാ ടീം\nസിഎസ്‌കെയ്ക്ക് ജയമൊരുക്കിയത് ക്യാപ്റ്റന്റെ തന്ത്രമോ? സണ്‍റൈസേഴ്‌സിന്റെ തോല്‍വിക്ക് പിന്നിലെ മൂന്നു കാരണങ്ങള്\nചെന്നൈയ്ക്കു മുന്നില് ഹൈദരാബാദ് നാണംകെടുമോ? ഇരു ടീമിലും മാറ്റങ്ങള്, സാധ്യതാ ടീം ഇങ്ങനെ\n28 പന്തിൽ 62 റൺസ്,3വിക്കറ്റ്, 1 റൺ ഔട്ട്; ജഡേജയോട് ആർസിബി തോറ്റു, ചെന്നൈ ഒന്നാമത്!\nകോലിയെ ധോണി തളയ്ക്കുമോ? സൂപ്പര് ക്യാപ്റ്റന്മാരുടെ പോരാട്ടത്തില് ജയം ആര്‍ക്ക്? സാധ്യതാ ടീം\n'പഞ്ചാബ് തോറ്റാലെന്താ', ഷാരൂഖ് ഖാന്റെ ബാറ്റിങ്ങിനോട് ഇഷ്ടം കൂടിയെന്ന് പ്രീതി സിന്റ\nതോല്‍വിയില് നിന്നും പാഠം പഠിക്കില്ലേ? മത്സരശേഷം സഞ്ജു പറയുന്നത് കേട്ട് അമ്പരന്ന് ആരാധകര്\nതനിനിറംകാട്ടി സഞ്ജുവും റോയല്‍സും; രണ്ടു കളിക്കാര്‍ക്ക് ഇനി പുറത്തിരിക്കാം, സിഎസ്‌കെയുടെ വിജയരഹസ്യം\nപഞ്ചാബും ചെന്നൈയും നേര്‍ക്കുനേര്; രണ്ടുപേര്‍ക്കും ആശങ്ക ഒറ്റ കാര്യത്തില്, ധോണി പരുങ്ങലില്\nസഞ്ജുവും സംഘവും വീണ്ടുമിറങ്ങുന്നു, ധോണിയുടെ സിഎസ്‌കെയെ വിറപ്പിക്കുമോ? ജയപ്രവചനം ആര്‍ക്കൊപ്പം?!\nപഞ്ചാബിനെ നാണം കെടുത്തി ചെന്നൈ; ധോണിപ്പടയുടെ തിരിച്ചുവരവ്\nഡല്‍ഹിയുടെ വിജയരഹസ്യം പുറത്തുവിട്ട് ധവാന്; ചെന്നൈയ്ക്ക് പണി കൊടുത്തത് ഈ കളിക്കാര്, പന്തിന് പിഴച്ചു


Echmuvodu Ulakam / എച്മുവോട് ഉലകം: അയ്മ്പതു ശതമാനം\nPosted by Echmukutty at 12:02 AM\nഅയ്മ്പതു ശതമാനം പെണ്ണ്ങ്ങളാത്രേ പഞ്ചായ്ത്ത്ന്! അപ്പോ അത്രേം കുടുമ്മം തൊലഞ്ഞൂന്നാ അർത്തം.\nവേലാട്ടി നീ പറഞ്ഞതാ കാര്യം . അത്രയും കുടുംബം കലങ്ങി.\nഇന്ദിരാഗാന്ധിയും, ജയലളിതയും ഒക്കെ ഭരിച്ചിട്ട് എന്ത് കുന്താണ്ടായത് ..\nവേലാട്ടി ഞാന് നിന്‍റെ ഭാഗത്താടാ….\nചന്ദ്രീനെ നാല് പൊട്ടിച്ച് വീട്ടിലെ ഒതുക്കമുള്ള “പൂമുഖ വാതില്‍ക്കല് സ്നേഹം തുളുമ്പുന്ന ഭാര്യ”യാക്ക്… എന്നിട്ട് കുടുംബം ഭരിക്കാന് പറ….\nട്രെന്റ് സെറ്റര്!!! കഴിഞ്ഞ ദിവസം നാട്ടില് വന്ന ഒരു ബ്ലോഗറുടെ വാക്കുകള് ഓര്‍മ്മ വരുന്നു. കേരളത്തില് എവിടെ തിരിഞ്ഞൊന്ന് നോക്കിയാലും അവിടെല്ലാം പുഞ്ചിരിക്കും വനിതകള് മാത്രം!! എന്റെ നാട്ടില് കമ്യൂണിസ്റ്റുകാരി സീറ്റ് കിട്ടാതിരുന്നപ്പോള് കോണ്‍ഗ്രസ്സിന്റെ സ്ഥാനാര്‍ത്ഥിയായി.. പലയിടത്തും സ്ത്രീകളെ കിട്ടാനില്ല. മത്സരിക്കാന്.. എങ്കിലും അതും ഒരു കഥയാക്കിയ എച്മു കൈയടി അര്‍ഹിക്കുന്നു.\nസ്ത്രീ ശാക്തീകരണം! അയ്മ്പത് ശതമാനം കുടുമ്മം തൊലഞ്ഞു. പറയാനുള്ളത് മുഴുവൻ വേലാട്ടി പറഞ്ഞുകഴിഞ്ഞു.\nഅതും പോസ്റ്റി അല്ലെ എച്ചുമു...ഫിഫ്റ്റി ഫിഫ്റ്റി..നല്ല കാര്യമല്ലേ?\nനാട്ടിലെ മതിലുകളിൽ മൊത്തം കണ്ടത് ഇത്തരം ചന്ദ്രിമാർ തന്നെ..!!. വേലാട്ടിയുടെ മുൻ കരുതൽ ശരിയായിരുന്നെന്ന് കാലം തെളിയിക്കട്ടെ..\nപാർട്ടിക്കാർക്ക് സീറ്റുതന്നെ പ്രശ്നം. പിന്നെ ഭരണം മിക്കയിടങ്ങളിലും "ആൺകോയ്മ"ക്ക് തന്നെ. അതിനു തക്ക മറുപടി വേലാട്ടി പറഞ്ഞു.\nഎച്മു..ആദ്യം നര്‍മ്മം പോലെ തുടങ്ങി,പിന്നെ കാര്യത്തിലേക്ക് എത്തുംപോളെക്കും,സങ്കടവും ആയി.അമ്പതല്ല,നൂര് ശതമാനം ആക്കിയാലും പുരുഷന്മാരുടെ ഇടയില് സ്ത്രീകള്‍ക്ക് ഒരു ശതമാനം പോലും "സംവരണം" ഇല്ല എന്നത് നഗ്ന സത്യം തന്നെയാണ്..\nഅതിപ്പം വേലാട്ടി ആണേലും,സംസ്കാരസമ്പന്നനായ ആള് ആയാലും അങ്ങിനെ തന്നെ! ഹംസ പറഞ്ഞത് കേട്ടില്ലേ വെലാട്ടിയുടെ പക്ഷതാണെന്ന്...ഒരു നല്ല കഥ എന്നതിലുപരി വളരെ ചിന്തനീയമായ വിഷയം എച്മു..\nഉന്തുട്ടായാലും ഈ നാട്ട് ഭാഷ്യ്ൺഗ്ട് ഇട്ട് പെടച്ചൂലേ...\n“അയ്മ്പതല്ല നൂറാ‍ക്ക്യാലും ഇമ്മടെ പെണ്ണിന്യെ നാട് ബരിക്ക്യാൻ ഇമ്മള് വിട്വോ ?”\nആരു വേണേലും ഭരിച്ചോട്ടേ, സമാധാനവും, വികസനവും ഉണ്ടായാൽ മതിയായിരുന്നു. ഇതിപ്പോ...\nഭാഷ വായിച്ചു ആദ്യം കുറച്ച് വലഞ്ഞു പോയി!.. പിന്നെ ‘ശീലമായി’ എന്നു പറയുന്ന പോലെ എല്ലാം മനസ്സിലായി തുടങ്ങി. അഭിനന്ദനങ്ങൾ.\nഓ തള്ളെ ഇതെന്തൊരു പോസ്റ്റ് പോളക്കാന് ..!!!???\nഒരു കുഞ്ചന് നംബയാര് കൂടി ജനിക്കേണ്ട സമയം\nആയല്ലോ എച്മു ..കലി കാലം എന്നല്ലാതെ എന്താ\nപറയുക .ഒരു അയ്മ്പത് ശതമാനം .ഒറിജിനല്\nതിരോന്തോരം, വാക്കുകള്‍ക്കു മൂര്‍ച്ച കൂട്ടി ..\nപെണ്ണിന് പെണ്ണ് തന്നെയാണ് പാര എന്ന് കരുതിയാവും (ചന്ദ്രി v /s എച്മു?) വായനക്കാര് ആവേശം കൊണ്ടത് ..പെണ്ണ് നാട്ടിലിറങ്ങിയാല്...പൊതു പ്രവര്‍ത്തനം നടത്തിയാല് ,,ഭരണ രംഗത്ത് ശോഭിച്ചാല് അത് സഹിഷ്ണുതയോടെ കാണാന് എത്ര പുരോഗമന വാദിയായ പുരുഷനും ഒന്ന് മടിക്കും ..പെണ്ണ് അങ്ങനെ ഇളകണ്ട എന്ന് അലറുന്നത് കണ്ടില്ലേ പലരും !! ഇന്ദിര ഗാന്ധിയും..ജയലളിതയും ...അന്യന്റെ വീട്ടിലെ പെണ്ണുങ്ങള് പഞ്ചായത്ത് ഭരിക്കുകയോ ,ജീന്‍സും ടോപ്പും ഇട്ടു നടക്കുകയോ ,ഫാഷന് ഷോയില് പങ്കെടുക്കുകയോ ചെയ്തോട്ടെ ഞങ്ങള് കണ്ടു രസിക്കാം ,,വേണമെങ്കില് പുകഴ്ത്താം എന്നൊക്കെ പറയുന്ന പുരുഷ കേസരികള് സ്വന്തം വീട്ടില് സ്ത്രീക്ക് തടവറ തീര്‍ക്കുന്നത്\nഅഭ്യസ്ത വിദ്യര് ഏറ്റവും അധികമുള്ള കേരളത്തിലും നിത്യ കാഴ്ച ..ഇക്കാര്യത്തില് കൂടുതല് പേരും വേലാട്ടിമാര് തന്നെ ..\n"കെട്ടും മൂട്ട്ന്ന് മാറിയാ പെണ്ണങ്ങള് മ്മ്ടെ കൈവിട്ട് പെഴച്ച് പോവോന്നാ സകല ആണങ്ങൾടേം ദണ്ണം.\nന്റെ കണ്ണ് തെറ്റിയാ ന്റെ പെണ്ണിനേം കൊണ്ട് മറ്റേ ആണ് ഓടോന്ന് പേടിച്ച്ട്ടാ ഓരോ ആണും കഴീണത്. "\nപൗരുഷത്തിന്റെ വീര്യം ഇതാ ഇത്രേ ഉള്ളു....\nഅന്യന്റെ പെണ്ണിനെ ഒളികണ്ണാലെങ്കിലും നോക്കാത്തവനില്ല അതു കൊണ്ട് തന്നെ വേലാട്ടി പറഞ്ഞത് ന്യായം.\n"പെണ്ണങ്ങള് ഭരിച്ചിട്ട് നാടൊന്നും നന്നാവാൻ പോണില്ല."\nഎന്നാ പിന്നെ തണപ്പ്ത്ത് ഒന്നു പിടിച്ചൂട്ടി നേർത്തെ കെടക്കാം...\nപെണ്ണ് വീട്ടില് തന്നെ ഇരിക്കട്ടെ.\nഎച്ചുമു അയ്മ്പത് ശതമാനം കലക്കിട്ടോ...:)\nഎച്ചുമു ഈ പോസ്റ്റിലൂടെ പുരുഷമേധാവിത്വത്തിന്റെ മുഖം മൂടി വലിച്ചു കീറിയിരിക്കുന്നു. ശാരീരികമായും മാനസികമായും പീഡിപ്പിച്ച്, അടിച്ചൊതുക്കി സ്ത്രികളെ ഭരിക്കുന്ന പ്രവണത ഈ ഇരുപത്തൊന്നാം നൂറ്റാണ്ടിലും തുടരുന്നു. ഉന്നത വിദ്യാദ്യാസമുണ്ടായിട്ടു പോലും മിക്ക മലയാളി പുരുഷന്മാരുടേയും ഉള്ളില് "വേലൂട്ടി" ഉറങ്ങിക്കിടക്കുന്നു. അവസരം വരുമ്പോള് തനിനിറം കാട്ടുന്നു. പുരുഷന്റെ നിയന്ത്രണത്തില് പുരുഷന് ഉണ്ടാക്കുന്ന നിയമങ്ങള് അനുസരിച്ച് ജീവിക്കാന് മാത്രം വിധിക്കപ്പെട്ടവളാണോ സ്ത്രീ? അവള്‍ക്ക് സ്വന്തമായ ചിന്തയും അഭിപ്രായവും ഇഷ്ടാനിഷ്ടങ്ങളും ഒന്നും പാടില്ലേ? എന്നിട്ട് ഈ പുരുഷകേസരികള് പറയുന്ന ന്യായീകരണമോ? കുടും‌ബഭദ്രത!! സ്ത്രീ സ്വതന്ത്രമായി ചിന്തിക്കുകയും, ജീവിക്കുകയും ചെയ്യുന്ന കുടുംബത്തിന്റെ ഭദ്രത തകരുന്നെങ്കില് അതിനുത്തരവാദി സ്ത്രീയല്ല. സ്ത്രീ സമത്വം അം‌ഗീകരിക്കാന് തയ്യാറാവാത്ത പുരുഷനാണ്.\nഎത്ര സം‌വരണം ഉണ്ടായാലും നമ്മുടെ നാട്ടിലെ നാട്ടിലെ പുരുഷന്റെ ചിന്താഗതി മനുവിന്റെ കാലത്തു നിന്നും വളരെയൊന്നും പുരോഗമിച്ചിട്ടില്ല.\nഎച്ചുമുവിന്റെ ജൈത്രയാത്ര തുടരട്ടെ..ആശംസകള്.\nഎച്ച്മുക്കുട്ടി ആണ് താരം. അസൂയ തോന്നുണ്ട് ട്ടോ!, ഈ പോസ്റ്റ് കണ്ടപ്പോള്, ഈ ഭാഷ കണ്ടപ്പോള്. എന്റെ മലബാറില്,(അങ്ങനെ പറയാനാണ് എനിക്കിഷ്ട്ടം) "ചെറുമക്കള്,"കണക്കര്,"കള്ളാടി"(ഇപ്പോഴില്ല, ജാതി പറയരുതല്ലോ!)ഇവര് ഉപയോഗിക്കുന്ന ഭാഷയാണ്, എച്ച്മുക്കുട്ടി കലര്‍പ്പില്ലാതെ എഴുതിയത്. എനിക്ക്, VKN നെ(VK നാരയണന്‍കുട്ടി )ഓര്‍മ്മ വന്നു. അദ്ദേഹം മരിച്ചു പോയി എങ്കിലും, അദ്ദേഹത്തിന്റെ കൃതികള് വായിക്കുന്നത് തെറ്റാകില്ല. VKN -ഉം, OV വിജയനും, മാധവിക്കുട്ടിയും,(അരുന്ധതി റോയിയെക്കുറിച്ച് ഇപ്പോള് പറയുന്നില്ല)എഴുതിയിരുന്നതുപോലെ, ഒരു പുതിയ ശൈലി,എച്ച്മുക്കുട്ടിക്ക് വഴങ്ങുന്നത് കാണുന്നതില്, എനിക്ക് സന്തോഷമുണ്ട്. ഈ പോസ്റ്റിനു വളരെയധികം ആനുകാലിക പ്രസക്തിയുണ്ട്, നന്നായി. I think, and please let me believe that you are on the proper channel. Your works are leading you toafuturistic novelist. please keep it up. എച്ച്മുക്കുട്ടിയുടെ ഒരു നോവല് പ്രസിദ്ധീകരിച്ചു കാണാന് മനസ്സ് ആഗ്രഹിക്കുന്നു. കുടുംബ കലഹമുണ്ടാക്കാന് എഴുതന്നതല്ല, തെറ്റിദ്ധരിക്കരുത്.\nഇതൊക്കെ എഴുതിയതു വായിച്ചെങ്കിലും സന്തോഷിക്കാമല്ലൊ.\nനാടും ഭരണവും ഒക്കെ ഇങ്ങനൊക്കെയെ പോകൂ കാണുന്നില്ലെ അയല്‍പക്കത്ത് കോടികള് ഒഴുക്കി ജനപ്രതിനിധികളെ വിലക്കു മേടിക്കുന്നത്.\nഎച്മു ഏതായാലും കലക്കി\nA new 50:50 hit.\nഇത്തവണത്തെ പഞ്ചായത്ത് തിരഞ്ഞെടുപ്പിന് ഇതു പോലെ എവിടെയൊക്കെ നടന്നു കാണുമോ ആവോ?\nഭാര്യ സ്ഥാനാര്‍ത്ഥിയായതിനാല് വീട്ടിലെ പെണ്ണുങ്ങള് വോട്ട് പിടിയ്ക്കാന് പോയതു കാരണം പണി കഴിഞ്ഞ് വന്നിട്ട് ഫുഡടിയ്ക്കാന് നിവൃത്തിയില്ലാതെ അടുത്തുള്ള ചായക്കടയിലേയ്ക്ക് പോകുന്ന ഒരു പാവം ഭര്‍ത്താവിനെയും ഇത്തവണ നാട്ടില് ചെന്നപ്പോള് കാണാന് കഴിഞ്ഞു :)\nദ്‌ന്താപ്പദ്. കലക്കീട്ടോ. അങ്ങട് അരച്ചുകലക്കിക്കളഞ്ഞൂ.\nSimply rustic and realistic! Compliments toastory that is tellingly narrated.\nഉശിരില്ലാത്ത ചന്ദ്രി എങ്ങനെയാ ഭരണത്തിൽ പങ്കാളി ആവുക?\n:):) ഇത്തവണ നാട്ടില് പോയപ്പോള് കണ്ടു..........വേലൂട്ടിയെ അല്ല ............ നല്ല സാക്ഷരനായ പാര്‍ട്ടിതൊഴിലാളി കം സര്‍ക്കാരുദ്യോഗസ്ഥന്. ഭാര്യയെ ഇലക്ഷനുനിര്‍ത്താന് പാര്‍ട്ടി പറഞ്ഞതിന്റെ രോഷം അയാള്‍ഭാര്യയെ ചീത്തപറഞ്ഞു തീര്‍ക്കുന്നുണ്ടായിരുന്നു. വീട്ടിലെ കാര്യങ്ങളൊന്നും നടക്കില്ലത്രെ!\nഎച്ച്മൂ കൊള്ളാം...ഇന്നത്തെ കാലത്ത് ഒരു വേലാട്ടിമാര്‍ക്കും ഇങ്ങനെ അടിക്കാന് പറ്റില്യാന്നും, ഒരു ചന്ദ്രിയും ഇത്ര മാത്രം അടി കൊള്ളില്ല്യാന്നും ഉറപ്പ്...പിന്നെ കഥക്ക് വേണ്ടിയായത് കൊണ്ട് അതി ഭാവുകത്വം കുഴപ്പമില്ല...\nഎന്നാലും വായാടീടെ ഒരു രോഷം കണ്ടില്ലേ....ന്താ ഇത്...അള്‍ട്രാ ഫെമിനിസ്റ്റാ...അടങ്ങ് മോളെ അടങ്ങ്...ഇപ്പോഴത്തെ പുരുഷന്മാരൊന്നും അത്രയ്ക്ക് ക്രൂരന്മാരല്ല....\nകിടു. നല്ല സ്വയമ്പന് അവതരണം. ഇന്നിന്റെ കഥ ഇന്നലെയുടെ ഭാഷയില്...\nവെലാട്ടീ കീ ജയ്\nപോയി പോയി നൂറു ശതമാനം ആകുമോ? എന്നാല് രക്ഷപെട്ടു... എന്നാല് പിന്നെ ഈ പിണങ്ങാറായി, ഉമ്മര് ചാണ്ടി, മുണ്ടൂരാന്, എന്നിവരെ ഒന്നും സഹിക്കേണ്ടി വരില്ലല്ലോ ? വെലാട്ടി കലക്കി !\nവേലാട്ടിയുടെ മനസ്സാണ് കേരളത്തിലെ പുരുഷകെസരികളില് 90% നും. ഇത്തരക്കാരോട് വാദിച്ചു വാദിച്ച് ഞാന് ഒരു വിധമായി. സംവരണം പുരുഷമേധാവിത്തത്തിനു മേലെ എന്തെങ്കിലും ചലനം സൃഷ്ടിക്കയില്ല. ചന്ദ്രിമാര് തിരിച്ചു തല്ലാന് തുടങ്ങാത്തിടത്തോളം. നമുക്ക് വേണ്ടത് സമ്പൂര്ണ വിപ്ലവമാണ്. ഒരു തുണ്ട് അധികാരമല്ല. പൂര്‍ണ അധികാരം. വീട്ടില് ഭര്‍ത്താവിനെ ഒതുക്കാന് കഴിയാത്തവള് നാട് ഭരിക്കുക സാദ്ധ്യമല്ല.\nഇന്നു സംവരണത്തിലൂടെ അധികാരത്തില് വരുന്നവര് ആണ് കോയ്മ നിലനില്കുന്ന പാര്‍ട്ടികളുടെ വക്താക്കള് മാത്രമാണ്.\nഎച്ചുമ്മു വളരെ നന്നായിരിക്കുന്നു കഥ. ചാട്ടുളി പോലെ. അഭിനന്ദനങ്ങള് .\nനല്ല ശൈലി ഇഷ്ടായി കഥ\nആകര്‍ഷകമായ ശൈലിയില് നല്ല ഒരു വിഷയം കൈകാര്യം ചെയ്തു.\nഹാവൂ..എന്തൂട്ട് കാച്ചാ കാച്ചണത്...?\nസംഗതി കലക്കീണ്ട് ട്ടാ.......\nഎന്നെ പ്രോത്സാഹിപ്പിയ്ക്കുന്ന എന്റെ എല്ലാ കൂട്ടുകാർക്കും നന്ദി.\nപുരുഷന്റെ മർദ്ദനം ഒട്ടും സഹിയ്ക്കേണ്ടി വന്നില്ലാത്ത സ്ത്രീകൾക്കും സ്ത്രീയെ ഒരു വിധത്തിലും മർദ്ദിച്ചിട്ടില്ലാത്ത പുരുഷന്മാർക്കും ഇത് അസ്വാഭാവികമായും അതി ഭാവുകത്വം നിറഞ്ഞതായും അതുകൊണ്ട് തന്നെ വേലാട്ടിയാണ് ശരി എന്നും തോന്നിയേക്കാമെങ്കിലും അടി കൊള്ളുന്ന കൊള്ളേണ്ടി വരുന്ന സ്ത്രീയെ സംബന്ധിച്ച് അതങ്ങനെയാവാൻ തരമില്ലല്ലോ.\nഅടിയുടെ ചൂട് ഭയങ്കരമാണ്. എല്ലാ കരുത്തും പ്രതിരോധവും കഴിവുകളും ഉശിരും ആ ചൂടിൽ ഉരുകിയൊലിയ്ക്കും.\nഇതറിയാവുന്നതുകൊണ്ട് എല്ലാ മാറ്റങ്ങളുടെ തുടക്കത്തേയും എന്നും അടികൊണ്ട് ചെറുക്കുവാൻ എല്ലാവരും ശ്രമിയ്ക്കുകയും ചെയ്യും.\nമനോഹരമായി കവിതയെഴുതുന്ന ഭാര്യയുടെ ലാപ്ടോപ്പ് ചവുട്ടിപ്പൊട്ടിയ്ക്കുമ്പോൾ, കെ എസ് ചിത്രയേക്കാൾ നന്നായി പാടുന്ന മകളുടെ ശ്രുതിപ്പെട്ടി അടുപ്പിലിട്ട് കത്തിച്ച്, പാട്ട് പുസ്തകം വലിച്ച് കീറുമ്പോൾ,ഭാര്യയുടെ കണ്ണിൽ കത്തിയിറക്കുമ്പോൾ, അവളുടെ കൈപ്പത്തി വെട്ടിയെറിയുമ്പോൾ..................\nവേലാട്ടിമാർ എവിടെയെല്ലാമുണ്ടെന്നും ഇല്ലെന്നും ഒരു പോൾ നീരാളിയ്ക്കും പ്രവചിക്കാൻ കഴിയില്ല.\nഇനിയും വായിയ്ക്കുമല്ലോ എന്റെ കൂട്ടുകാർ അല്ലേ?\nനല്ല രസം ഉണ്ട് ...വായിക്കാന് ഇത്തിരി കഷ്ട്ടപെടും വായിക്കാന്\nഒട്ടു മിക്ക ബ്ലോഗിലും ഇത് പോലെ ഉള്ള ഭാഷ ഉപയോഗിക്കുന്നു ?\nസംവരണം മാത്രം പ്രശ്നം പരിഹരിക്കില്ല,\nആണിന്റെ മനോഭാവം മാറണം.\nഇടതു പക്ഷക്കാരുടെ പോലും. സംവരണം\nവന്നാലും പഞ്ചായത്തായാലും പെണ്ണിന്\nകവിളിൽ പെട തന്നെ! കാലികമായ ഒരു\nപ്രശ്നത്തെ മുൻ നിർത്തി അതി ശക്ഷമായി\nഎച്ചും കുട്ടി കഥ പറഞ്ഞു. മൂർച്ചയുള്ള\nനാടൻ ഭാഷ, കൃത്യമായ പ്രശ്നസമീപനം\n“മനോഹരമായി കവിതയെഴുതുന്ന ഭാര്യയുടെ ലാപ്ടോപ്പ് ചവുട്ടിപ്പൊട്ടിയ്ക്കുമ്പോൾ, കെ എസ് ചിത്രയേക്കാൾ നന്നായി പാടുന്ന മകളുടെ ശ്രുതിപ്പെട്ടി അടുപ്പിലിട്ട് കത്തിച്ച്, പാട്ട് പുസ്തകം വലിച്ച് കീറുമ്പോൾ,ഭാര്യയുടെ കണ്ണിൽ കത്തിയിറക്കുമ്പോൾ, അവളുടെ കൈപ്പത്തി വെട്ടിയെറിയുമ്പോൾ..................\nവേലാട്ടിമാർ എവിടെയെല്ലാമുണ്ടെന്നും ഇല്ലെന്നും ഒരു പോൾ നീരാളിയ്ക്കും പ്രവചിക്കാൻ കഴിയില്ല.”\nകഥയും കലക്കി; കമന്റും കലക്കി!\nIt has morale !\nഅവസരോചിതമായി വന്ന, എച്ച്മുവിന്റെ കയ്യൊപ്പുള്ള കഥ. ഇഷ്ട്ടപ്പെട്ടു.\nകാലികമായ വിഷയം സത്യന്ധമായി അവതരിപ്പിച്ചു. എന്റെ ഭാവുകങ്ങൾ :)\nഎച്ച്മൂന്റെ ആ കമന്റ് ഇല്ലേ...അതാണ് കമന്റ്! അതിന് 100ൽ 100 !\nകെട്ടും മൂട്ട്ന്ന് മാറിയാ പെണ്ണങ്ങള് മ്മ്ടെ കൈവിട്ട് പെഴച്ച് പോവോന്നാ സകല ആണങ്ങൾടേം ദണ്ണം.\nവേലാട്ടി വെള്ളമടിച്ചു പറയുന്നത് പലരും വെള്ളമടിക്കാതെ തന്നെ പറയുന്നുണ്ട്.\nപഞ്ചായത്ത് ഭരണവും സീരിയലും ഒക്കെയായി പെണ്ണുങ്ങള് ബിസിയായി . ഞങ്ങള് പാവം ആണുങ്ങളുടെ കാര്യം പോക്കാ..\nനന്നായി എച്ചുമുക്കുട്ട്യേ...വീട്ടിലെ കാര്യങ്ങൾ ശരിക്കു നടക്കാൻ സ്ത്രീകൾ ജോലിക്കൊഴികെ പുറത്തിറങ്ങരുത് എന്ന കേരളീയ മനോഭാവം മാറാതെ ഇവിടെ എന്തു സംവരണം ഉണ്ടായിട്ടും കാര്യമില്ല..വീട്ടുജോലികളിൽ പുരുഷനും അയ്മ്പത് ശതമാനം നിർബന്ധ സംവരണം ഏർപ്പെടുത്തിയാലേ സ്ത്രീകളുടെ കഴിവുകൾ നാട്ടിന്റെ പുരോഗതിക്കായി ഉപയോഗപ്പെടുത്താനാകൂ..\nഎച്ചുമു കുട്ടി കലക്കി...വേലാട്ടിമാര് അരങ്ങു തകര്‍ക്കുമ്പോള് ഇങ്ങനെ എത്ര ചന്ദ്രിമാര് കഷ്ടപ്പെടുന്നു???\nസംഭവം കലക്കി ട്ടോ....അയ്മ്പത് ശതമാനത്തിന് നൂറില്,നൂറ്\nകാലിക പ്രസക്തിയുള്ള വിഷയം . തനതായ ശൈലിയില് മനോഹരമായ അവതരണം . കഥയില് കവിത ഉറങ്ങുന്നത് പോലെ തോന്നി .അഭിനന്ദനങ്ങള്\nഎച്ചുമുകുട്ടി, ശരിക്ക് പറ നൂറു ശതമാനവും അങ്ങ് വിട്ടു തരട്ടെ :)\nപോസ്റ്റ് ഇഷ്ട്ടായി ട്ടോ\nഎച്ചുമു..എഴുതിയ കഥയും ,കമന്റ് രണ്ടും കൂടി വായിച്ച് ഞാന് ഒരു നിമിഷം ഞെട്ടി പോയി ..അവതരണം ,ഭാഷ ,ഓരോ വാക്കുകള് എല്ലാം എന്ത് സൂക്ഷ്മമായി എഴുതിവച്ചിരിക്കുന്നു .അഭിനന്ദനം.\nഇഷ്ടാവനുണ്ട് എച്മു കുട്ടിയേ... പ്രമേയങ്ങളിലെ പുതുമയും... അവ അവതരിപ്പിക്കുന്നതിലെ വിത്യസ്തതയും..\nഒരുപാട് ദൂരം പോവും ഇനിയും... ഈ എഴുത്ത്.. ട്ടോ.. സത്യം...\nപഞ്ചായത്തു തിരഞ്ഞെടുപ്പിന്റെ ആഴ്ച നാട്ടില് വന്നപ്പോള് നിറയെ ചിരിച്ചുകൊണ്ടിരിക്കുന്ന ചന്ദ്രിമാരുടെ ചിത്രങ്ങള് മാത്രം..ഇവരുടെ വേലാട്ടിമാര് എവിടെപോയോ എന്തോ...അതോ വീട്ടിലിരുന്നു ഭരിക്കാമെന്നു കണക്കു കൂട്ടിക്കാണുമോ....?\nഒരിക്കല് കൂടി അഭിനന്ദനങ്ങള്\nnalla katha ...all the best\nനല്ല രംഗങ്ങൾ ഭംഗിയായി അവതരിപ്പിച്ചു. ‘വേലാട്ടി’യുടേയും ‘ചന്ദ്രി’യുടേയും സംഭാഷണവും ആത്മഗതവുമൊഴിച്ച്, ബാക്കി വിവരണങ്ങൾ സാധാരണമായ ശൈലിയിൽ മതിയായിരുന്നില്ലേ?(അത് നാം പറയുന്നതാണല്ലൊ) ‘തമിഴ്മ്മാരും ഹിന്ദീക്കാരും പൊക്കണോംതൂക്കി പരോശായിട്ട് ഊര് തെണ്ടാൻ വന്നിര്ക്ക്ണ്.....‘ഉഗ്രൻ!! ‘ഇവ്ടെ വാടീ നായീന്റെ...’ പകരം പോത്തോ കഴുതയോ....? അവസാനവാചകം അനിർവചനീയം!!!\n"ന്റെ കണ്ണ് തെറ്റിയാ ന്റെ പെണ്ണിനേം കൊണ്ട് മറ്റേ ആണ് ഓടോന്ന് പേടിച്ച്ട്ടാ ഓരോ ആണും കഴീണത്. ന്ന്ട്ട് പെണ്ണങ്ങളാ പെണ്ണ്ങ്ങൾടെ ശത്രുക്കള്ന്ന് തൊള്ള പൊളിയ്ക്കേം ചിയ്യും."\nഹ ഹ ഹ. ഇതു പുടിച്ചു. കൊട് കൈ.\nപുതിയ കാൽ വെപ്പിൽ സ്ത്രീകൾ ഒരുപാടു സഹിക്കേണ്ടി വരും. സത്യമാണത്. പക്ഷേ ഈ ചക്രം ഒന്നു രണ്ടു വട്ടം കൂടെ തിരിയട്ടെ. സ്ത്രീകൾ established ആവും. ഇന്ന് സ്ത്രീ കൂടെ ജോലിക്കു പോയില്ലെങ്കിൽ പുരുഷനു വിഷമമാണ്. എങ്ങനെ ജീവിക്കും? പണ്ടാണെങ്കിൽ ചിന്തിക്കാൻ പറ്റില്ല. ഞാൻ വരുമ്പോൾ ‘പൂമുഖവാതിൽക്കൽ പഞ്ചാരക്കിണ്ണവുമായി’ അവൾ ഇല്ലെങ്കിൽ എങ്ങനെ പറ്റും? പക്ഷേ ഇന്നു മാറിയില്ലേ? അതുപോലെ മാറും. മാറണം. അതുകൊണ്ടു ഞാൻ ശുപാപ്തിവിശ്വാസക്കാരിയാണിക്കാര്യത്തിൽ. ഭാര്യ ജോലിക്കാരിയായതുകൊണ്ടു വീട്ടിൽ സുഖങ്ങൾ അല്പം കുറയുന്നതു പോലെ, ഭാര്യ സ്ഥാനാർത്ഥിയായാൽ അല്പം സഹിക്കേണ്ടി വരും. അതിലെന്താണു സങ്കടപ്പെടാൻ? അഭിമാനിക്കാൻ പഠിക്കണം പുരുഷൻ. തന്റെ പെണ്ണിനെപ്രതി അഭിമാനിക്കാൻ പഠിക്കണം. ജീവിതത്തിലെന്തെല്ലാം ബുദ്ധിമുട്ടുകൾ വരുന്നു. അതെല്ലാം സഹിക്കുന്നു. ഇതും സഹിക്കണം. നാടിനുവേണ്ടി മാറാൻ പുരുഷമനസ്സും സ്ത്രീമനസ്സും സജ്ജമാവട്ടെ. ആവും.\nഎച്മുക്കുട്ടി, ഈ പവൻ മാറ്റുള്ള ഭാഷയ്ക്കും ഈ വിഷയത്തിലുള്ള പുരുഷമനസ്സിന്റെ നെടുംച്ഛേദത്തിനും നമോവാകം!ചിന്തിക്കാൻ ഈ വിഷയം മാളോർക്കു മുന്നിലേക്കിട്ട രീതി മനോഹരം.\nഎഴുത്ത് ഗംഭീരം .\nഅതിനേക്കാള് ഗംഭീരം മറുപടി .\nഅസൂയ തോന്നിപ്പോകുന്നു .....\nഅമ്മച്ചീ എന്താ ഇത്?\nഹൊ കിടിലൻ. ഭാഷ തന്നെ സൂപ്പർ. കാണാൻ വൈകി എന്ന സങ്കടം മാത്രം.. എന്നാലും ഇത്രേം വേണായിരുന്നോ, ഇത്രയും വലിയ പുരുഷവിദ്വേഷിയായിരുന്നേൽ ഒരു ബസ്സ് ഇട്ട് ഒരു ചർച്ച നടത്തിയാൽ പോരായിരുന്നോ, ഇങ്ങനെ പോസ്റ്റെഴുതി നാറ്റിക്കണമായിരുന്നോ? എന്തായാലും തികച്ചും നാടകീയമായി തന്നെ അവതരിപ്പിച്ചു. പാവം ചന്ദ്രി. ചാണ്ടിച്ചനെയൊ മറ്റൊ കൂട്ടുപിടിച്ച് സ്ത്രീ വിദ്വേഷ പോസ്റ്റ് ഇറക്കിയാലോ എന്നൊരാലോചന. ഹ ഹ.\nഎന്നത്തേയും പോലെ കലക്കി.\nഏച്മുക്കുട്ടി, ഒരു നൊവലെഴുതാനുള്ള വകുപ്പുണ്ട്. പറ്റുമെങ്കില്....അതിനുള്ള പണി തുടങ്ങിക്കോ.\nഞാന് "മുകില്" പറഞ്ഞതിനോട് യോജിക്കുകയാണ്. ഇതൊക്കെ തുടക്കത്തിലേ നടക്കുള്ളൂ. കൂടുതല് സ്ത്രീകള് "സജീവ രാഷ്ട്രീയത്തിലേക്ക് " വരുന്നതോടെ ഈ വക വിരട്ടൊന്നും നടപ്പാകില്ല. സജീവ രാഷ്ട്രീയമില്ലാത്ത കുടുംബിനികള് വരുമ്പോഴാണ് ചിലര് വിരട്ടി നോക്കുന്നത്.\nഇന്നു പോലും, ഏതെങ്കിലും പക്കാ രാഷ്ട്രീയക്കാരനെ അല്ലെങ്കില് രാഷ്ട്രീയക്കാരിയെ അടിച്ചിട്ട് ആര്‍ക്കെങ്കിലും വഴി നടക്കാന് പറ്റുമെന്ന് തോന്നുന്നുണ്ടോ?\nഓ പറയാന് മറന്നു പോയി. ഉഗ്രന് എഴുത്ത്! നല്ല stark visuals!\n50% pitikkaanjnjitt oraaL matE partykk vote cheytha vaartha pathrathil untaayirunnu. kantille ororutharute manassilirippukal puRathu varunnath.\nഎന്നെ പ്രോത്സാഹിപ്പിയ്ക്കുന്ന എന്റെ എല്ലാ കൂട്ടുകാർക്കും നന്ദി പറയട്ടെ......\nമനോഹരമായി ഈ പോസ്റ്റ്.\nഗ്രാമ്യ ഭാഷയുടെ ഈ കരവിരുത് അടുത്തകാലത്ത് മറ്റൊരു ബ്ലോഗിലും കണ്ടിട്ടില്ല. അതോടൊപ്പം പ്രമേയവും. കഥകളുണ്ട് എല്ലായിടത്തും. ആ കഥകള് കണ്ടെത്തുന്നതിലുള്ള ഈ കൃതഹസ്തതയെ അഭിനന്ദിക്കുന്നു.\nഇനിയും തുടരുക ഈ യാത്ര.\nഎച്മു....പറയാതെ വയ്യ, ഗംഭീരന് ശൈലി. ചെറുകഥയിലെ ഒരു പുതിയ താരോദയം കാണുന്നു......സസ്നേഹം\nകൊള്ളാം സറ്റയര്. നന്നായി പറഞ്ഞു എച്ചമൂ...പെണ്ണുങ്ങള്‍ടെ വില്ല് എന്നു പറഞ്ഞതു പിടി കിട്ടീല്ലാ എച്ച്മൂ...\nവേലാട്ടി വേറെന്താ ചെയ്യേണ്ടിയിരുന്നെ? ഞാൻ വേലാട്ടീടെ കൂടെയാ.\nപാവം വാവ :(\nകന്നഡ ഗൊത്തില്ല ന്നു പറഞ്ഞു നടന്നിരുന്നു ഞാനും അഞ്ചു ആറു വര്ഷം മുന്‍പ്..\nവേലാട്ടി വേറെന്താ കാട്ടാ??? പിന്നല്ലാന്ന്!!!\nശൊല്ലമാട്ടേന്, നിനൈത്തതെ ശൊല്ല മാട്ടേന്, ഉയിര് പോനാലും ശൊല്ല മാട്ടേന്


Vismaya news: അഞ്ച് വട്ടം മര്‍ദ്ദിച്ചു, മരിച്ച ദിവസം മര്‍ദ്ദിച്ചിട്ടില്ലെന്ന് മൊഴി; കിരണിന്റെ തെളിവെടുപ്പ് പുരോഗമിക്കുന്നു - kiran kumar vismaya case kerala police evidence collection news | Samayam Malayalam\nkiran kumar vismaya case kerala police evidence collection news\nഅഞ്ച് വട്ടം മര്‍ദ്ദിച്ചു, മരിച്ച ദിവസം മര്‍ദ്ദിച്ചിട്ടില്ലെന്ന് മൊഴി; കിരണിന്റെ തെളിവെടുപ്പ് പുരോഗമിക്കുന്നു\nGokul Murali | Samayam Malayalam | Updated: Jun 29, 2021, 2:51 PM\nവിസ്മയയുടെ സ്വർണാഭരണങ്ങൾ സൂക്ഷിച്ചിരിക്കുന്ന ബാങ്ക് ലോക്കർ ഇന്ന് തുറന്ന് പരിശോധന നടത്തും. കിരണിനെ ശാസ്താം നടയിലെ വീട്ടിൽ എത്തിച്ചുള്ള തെളിവെടുപ്പ് പുരോഗമിക്കുകയാണ്. വിസ്മയയുടേത് തൂങ്ങി മരണമാണെന്ന് പ്രതി പോലീസിനോട് ആവശ്യപ്പെട്ടു\nവിസ്മയയുടെ സ്വർണാഭരണങ്ങൾ സൂക്ഷിച്ചിരിക്കുന്ന ബാങ്ക് ലോക്കർ ഇന്ന് തുറന്ന് പരിശോധന നടത്തും\nകിരണിനെ ശാസ്താം നടയിലെ വീട്ടിൽ എത്തിച്ചുള്ള തെളിവെടുപ്പ് പുരോഗമിക്കുകയാണ്\nവിസ്മയയുടേത് തൂങ്ങി മരണമാണെന്ന് പ്രതി പോലീസിനോട് ആവശ്യപ്പെട്ടു\nകൊല്ലം: വിസ്മയ കേസിൽ മൊഴി ആവര്‍ത്തിച്ച് പ്രതി കിരൺ കുമാര്. വിസ്മയയെ ക്രൂരമായി മര്‍ദിച്ചിരുന്നുവെന്നത് പ്രതി സമ്മതിച്ചു. വിവാഹത്തിന് ശേഷം അഞ്ച് വട്ടം മര്‍ദ്ദിച്ചിരുന്നതായി കിരണ് പറഞ്ഞു. അതേസമയം, മരിച്ച ദിവസം മര്‍ദ്ദനമുണ്ടായിട്ടില്ലെന്നും കിരൺ മൊഴി നൽകി.\nഇന്ന് മരണം നടന്ന വീട്ടില് കിരണിനെ എത്തിച്ച് തെളിവെടുപ്പ് നടന്നു.\nഅതേസമയം, മദ്യപിച്ചതിന് ശേഷം കിരണിന്റെ സ്വഭാവത്തിനുണ്ടാകുന്ന മാറ്റത്തെക്കുറിച്ച് പോലീസ് മനശാസ്ത്രജ്ഞരുടെ അഭിപ്രായം തേടിയിട്ടുണ്ട്. വിഷയത്തിൽ വിസ്മയയുടെയും സുഹൃത്തുക്കളുടേയും ചില ബന്ധുക്കളുടേയും രഹസ്യമൊഴി അന്വേഷണ സംഘം രേഖപ്പെടുത്തിയിട്ടുണ്ട്.\nവിസ്മയയുടെ സ്വർണാഭരണങ്ങൾ സൂക്ഷിച്ചിരിക്കുന്ന ബാങ്ക് ലോക്കർ ഇന്ന് തുറന്ന് പരിശോധന നടത്തും. കിരണിനെ ശാസ്താം നടയിലെ വീട്ടിൽ എത്തിച്ചുള്ള തെളിവെടുപ്പ് പുരോഗമിക്കുകയാണ്.\nവിസ്മയയുടേത് തൂങ്ങി മരണമാണെന്ന് പ്രതി പോലീസിനോട് ആവശ്യപ്പെട്ടു. അതേസമയം, ഏറെ നേരം വിസ്മയയെ കാണാതിരുന്നിട്ടും അന്വേഷിക്കാത്തത് എന്തെന്നതിനും ടവ്വലുമായി പെണ്‍കുട്ടി പോയത് കണ്ടോ എന്ന ചോദ്യത്തിനും കിരണ് മറുപടി നല്‍കിയില്ല.\nവിസ്മയയുടേത് ആത്മഹത്യയെന്ന് സൂചന നൽകുന്ന പോസ്റ്റ്മോർട്ടം റിപ്പോർട്ട് കിട്ടിയെങ്കിലും കൊലപാതകമോ ആത്മഹത്യയോ എന്ന അന്തിമ നിഗമനത്തിലേക്ക് പൊലീസ് ഇനിയും എത്തിയിട്ടില്ല.\nപുലര്‍ച്ചെ മൂന്നരയ്ക്ക് വഴക്കുണ്ടായപ്പോള് മാതാപിതാക്കള് എത്തി ഇടപെട്ടു. ആ ദിവസം താന് ഭാര്യയെ മര്‍ദിച്ചിട്ടില്ല. മൊബൈല് ഫോണ് അമിതമായി വിസ്മയ ഉപയോഗിക്കാറുണ്ടായിരുന്നുവെന്നും കിരൺ കുമാ‍ർ മൊഴി നൽകിയതായി ട്വിന്റിഫോർ റിപ്പോര്‍ട്ട് ചെയ്തു.\nഫോൺ ഉപയോഗത്തിന്റെ പേരില് മൂന്ന് ഫോണുകള് തല്ലി തകര്‍ത്തുവെന്നും ഇയാൾ മൊഴി നൽകിയിട്ടുണ്ട്. എന്നാല് പിന്നീട് ഫോണ് വാങ്ങി നല്‍കുകയും ചെയ്തുവെന്നാണ് കിരണിന്റെ മൊഴി.\nകൂടുതല് എതിര്‍പ്പുണ്ടായിരുന്നത് വിസ്മയയുടെ കുടുംബത്തോടാണ്. കാറിന്റെ കാര്യത്തില് ഉള്‍പ്പെടെ കുടുംബം പല കാര്യങ്ങളിലും വിശ്വാസ വഞ്ചന കാട്ടിയതായും കിരൺ മൊഴി നൽകി.\nതന്റെ എതിര്‍പ്പ് അവഗണിച്ച് വിസ്മയ സ്വന്തം കുടുംബത്തോട് അടുപ്പം കാണിച്ചതില് കടുത്ത അമര്‍ഷമുണ്ടായിരുന്നു. ഇതാണ് പലപ്പോഴും മര്‍ദനത്തില് കലാശിച്ചത്. വിസ്മയക്ക് സഹോദരന്റെ വിവാഹ സമയത്ത് സ്വര്‍ണം നല്‍കാത്തതും ഇതുകൊണ്ടായിരുന്നുവെന്നും ട്വന്റിഫോര് റിപ്പോര്‍ട്ടിൽ പറയുന്നു.\nവ്ളോഗറുമൊത്ത് ഇടമലക്കുടിയിൽ പോയ ഇടുക്കി എംപി ഡീൻ കുര്യാക്കോസ് വിവാദത്തിൽ ആര്‍ട്ടിക്കിള് ഷോ\nvismaya v nair facebook vismaya v nair brother Vismaya news vismaya case kiran kumar wife kiran kumar vismaya v nair kiran kumar vismaya\nWeb Title : kiran kumar vismaya case kerala police evidence collection news


Branding | Emerging Kerala\nഫ്ലിപ്പ്കാര്‍ട്ടില് ‘ബിഗ് ബില്യൺ ഡേയ്സ്’ വരുന്നു. ഇനി വരുന്നത് ഓൺലൈൻ ഷോപ്പിങ് മാമാങ്കം.\nഓണ്ലൈൻ ഷോപ്പിങ് ഇഷ്ടപെടുന്നവർക്ക് ഇത് ഉത്സവകാലം. ഫ്ലിപ്പ്കാര്‍ട്ട് സെപ്റ്റംബർ 29 മുതൽ ഒക്ടോബർ4വരെ വന് ഓഫറുകളുമായി ‘ബിഗ് ബില്യൺ ഡേയ്സ് ‘ നടത്തുന്നു. വിൽപനയിൽ മുൻനിര ബ്രാൻഡുകളുട...\tRead more\nഓണത്തിരക്കില് പാലു കച്ചവടം പൊടിപൊടിച്ച് മില്‍മ. ഇത്തവണ റെക്കോർഡ് വില്പന.\nമില്‍മയുടെ ചരിത്രത്തിലെ തന്നെ റെക്കോര്‍ഡ് വില്പനയാണ് ഇക്കുറി ഓണക്കാലo സാക്ഷ്യം വഹിച്ചത്. ഉത്രാട ദിനത്തില് മാത്രം ഒരു കോടി പതിനേഴു ലക്ഷത്തി അറുപതിനായിരം രൂപയുടെ മില്‍മ ഉല്‍പന്നങ്ങളാണ് വിറ്റു...\tRead more\nതൊഴിലാളികള്‍ക്ക് പകരം നിര്‍മ്മിത ബുദ്ധി , സൊമാറ്റോയിൽ തൊഴിലാളികളെ പിരിച്ചുവിടുന്നു.\nതൊഴിലാളികള്‍ക്ക് പകരം നിര്‍മ്മിത ബുദ്ധി ഉപയോഗിക്കാനുള്ള തീരുമാനത്തെ തുടര്‍ന്ന് ഭക്ഷണ വിതരണ ആപ്പായ സൊമാറ്റോ 541 തൊഴിലാളികളെ പിരിച്ചുവിടുന്നു. സപ്പോര്‍ട്ട് വിഭാഗത്തില്‍നിന്നാണ് കൂട്ടപിരിച്ചുവി...\tRead more\nഅഭ്യൂഹങ്ങൾക്ക് വിട , വണ്‍പ്ലസ് ടിവി ഉടൻ ഇന്ത്യയിലെത്തും.\nഎല്ലാ അഭ്യൂഹങ്ങൾക്കും തൽക്കാലം വിട. വണ്‍പ്ലസ് ടിവി ഉടൻ ഇന്ത്യയിലെത്തും. ഇപ്പോള് ഈ വാര്‍ത്ത സത്യമാകുന്നു എന്നർത്ഥത്തി ആമസോണ് ഇന്ത്യ സൈറ്റില് ഒരു പ്രത്യേക പേജ് തന്നെ ഇതിനായി തുറന്നിട്ടുണ്ട്...\tRead more\nഒടുവിൽ ബ്രിട്ടാണിയയും വില വര്‍ധിപ്പിക്കാന് ഒരുങ്ങുന്നു.\nഒടുവിൽ ബ്രിട്ടാണിയയും വില വര്‍ധിപ്പിക്കാന് ഒരുങ്ങുന്നു. ഫാസ്റ്റ് മൂവിങ്ങ് കണ്‍സ്യൂമര് ഗുഡ്സ് വിഭാഗത്തിലെ പ്രമുഖ കമ്പനിയായ ബ്രിട്ടാണിയ നടപ്പു സാമ്പത്തിക വര്‍ഷത്തിലെ മൂന്നാം പാദത്തോടെ ഉല്‍പ്...\tRead more\nമുംബൈ: എഫ് എം സി ജി രംഗത്തെ ഏറ്റവും കൂടുതല് ശമ്പളം കൈപ്പറ്റുന്ന സി ഇ ഒ യായി ഗോദ്റേജ് കണ്‍സ്യൂമര് പ്രോഡക്ട്സ് മാനേജിംഗ് ഡയറക്ടറും സിഇഒയുമായ വിവേക് ഗംഭീര്. 20.09 കോടി രൂപയാണ് അദ്ദേ...\tRead more\nകൊച്ചി: മണ്‍സൂണ് കാലമായതോടെ ചൂടുവെള്ളത്തിലെ കുളി ജീവിതത്തിന്റെ ഭാഗമായി മാറിക്കഴിഞ്ഞു. തണുപ്പ് കാലത്തിന്റെ വരവോടെ ഇന്ത്യയിലെ ഏറ്റവും വലിയ വാട്ടര് ഹീറ്റിംഗ് ഉപകരണങ്ങളുടെ ദാതാക്കളായ റാക്കോള്...\tRead more\nയൂബര് ഈറ്റ്‌സ് ഇന്ത്യ ഏറ്റെടുക്കാന് ആമസോണ് ഒരുങ്ങുന്നു\nയൂബര് ഈറ്റ്‌സ് ഇന്ത്യയുടെ ബിസിനസ് ഏറ്റെടുക്കാന് ആമസോണ് നീക്കങ്ങളാംരംഭിച്ചു. അതിനായുള്ള ആദ്യഘട്ട ചര്‍ച്ചകള് ആരംഭിച്ചതായി ദേശീയമാധ്യമങ്ങള് റിപ്പോര്‍ട്ട് ചെയ്യുന്നു. നിലവില് രാജ്യത്ത് ആമസ...\tRead more\nബൈജൂസ് ലേർണിങ് ആപ്പ് ഇന്ത്യന് ക്രിക്കറ്റ് ടീമിന്‍റെ ജേര്‍സി സ്പോണ്‍സര്‍മാരായേക്കും !!!\nമുംബൈ: ഇന്ത്യയിലെ നമ്പർ വൺ ലേർണിങ് ആപ്പായ ബൈജൂസ് ലേർണിങ് ആപ്പ് ഇന്ത്യന് ക്രിക്കറ്റ് ടീമിന്‍റെ ജേര്‍സി സ്പോണ്‍സര്‍മാരായേക്കും.വരുന്ന സെപ്റ്റംബർ മുതൽ ബൈജൂസ് ലേണിംഗ് ആപ്പായിരിക്കും ഇന്ത്യൻ ടീമ...\tRead more\nകൊച്ചി: ഇന്ത്യയിലെ പ്രമുഖ ആഭരണബ്രാന്‍ഡുകളിലൊന്നായ കല്യാണ് ജൂവലേഴ്‌സ് വിപണികള് കൂടുതല് ശക്തിപ്പെടുത്തുന്നതിനായി നാല് പ്രാദേശിക ബ്രാന്‍ഡ് അംബാസിഡര്‍മാരെ കൂടി നിയമിച്ചു. മഹാരാഷ്ട്രയില് പൂജ...\tRead more


സംസ്ഥാനത്ത് ഇന്ന് 240 പേർക്ക് കൊവിഡ്\nതിരുവനന്തപുരം: കേരളത്തില് ഇന്ന് 240 പേര്‍ക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. 209 പേര് രോഗമുക്തരായി. മലപ്പുറം ജില്ലയില് നിന്നുള്ള 37 പേര്‍ക്കും, കണ്ണൂര് ജില്ലയില് നിന്നുള്ള 35 പേര്‍ക്കും, പാലക്കാട് ജില്ലയില് നിന്നുള്ള 29 പേര്‍ക്കും, പത്തനംതിട്ട ജില്ലയില് നിന്നുള്ള 22 പേര്‍ക്കും, ആലപ്പുഴ, തൃശൂര് ജില്ലകളില് നിന്നുള്ള 20 പേര്‍ക്ക് വീതവും, തിരുവനന്തപുരം, കൊല്ലം ജില്ലകളില് നിന്നുള്ള 16 പേര്‍ക്ക് വീതവും, കാസര്‍ഗോഡ് ജില്ലയില് നിന്നുള്ള 14 പേര്‍ക്കും, എറണാകുളം ജില്ലയില് നിന്നുള്ള 13 പേര്‍ക്കും, കോഴിക്കോട് ജില്ലയില് നിന്നുള്ള 8 പേര്‍ക്കും, കോട്ടയം ജില്ലയില് നിന്നുള്ള6പേര്‍ക്കും ഇടുക്കി, വയനാട് ജില്ലകളില് നിന്നുള്ള2പേര്‍ക്കുമാണ് ഇന്ന് രോഗം സ്ഥിരീകരിച്ചത്.\nഇന്ന് രോഗം സ്ഥിരീകരിച്ചവരില് 152 പേര് വിദേശ രാജ്യങ്ങളില് നിന്നും 52 പേര് മറ്റ് സംസ്ഥാനങ്ങളില് നിന്നും വന്നതാണ്. സൗദി അറേബ്യ- 52, യു.എ.ഇ. – 42, കുവൈറ്റ്- 32, ഒമാന്- 11, ഖത്തര്- 10, മൊസാംബിക്- 1, മാള്‍ഡോവ- 1, നെജീരിയ- 1, സൗത്ത് ആഫ്രിക്ക- 1, ഐവറികോസ്റ്റ് – 1 എന്നിങ്ങനെയാണ് വിദേശ രാജ്യങ്ങളില് നിന്നും വന്നത്. കര്‍ണാടക- 20, തമിഴ്നാട്- 12, മഹാരാഷ്ട്ര- 7, ഡല്‍ഹി- 6, തെലുങ്കാന – 5, ഉത്തര്‍പ്രദേശ് – 1, ജമ്മുകാശ്മീര്- 1 എന്നിങ്ങനെയാണ് മറ്റ് സംസ്ഥാനങ്ങളില് നിന്നും വന്നവര്.\nകുവൈത്തിലേക്ക് വരാനുള്ള ആരോഗ്യ മാർഗനിർദേശങ്ങൾ പുറത്തിറക്കി\nപെരിങ്ങൽക്കുത്ത് ഡാമിൽ ജല നിരപ്പുയർന്നു\n‘ആരോപണങ്ങള് പൊയ് വെടികള്’: പ്രതിപക്ഷ നേതാവിനെതിരെ മുഖ്യമന്ത്രി\nവീടുകളിലടക്കം തടസമില്ലാതെ 24 മണിക്കൂറും വൈദ്യുതി ; ചട്ടങ്ങൾ പരിഷ്കരിക്കാൻ ഒരുങ്ങി…


'ഭരണഘടനയുടെ കാവലാൾ', മുൻ രാഷ്ട്രപതി പ്രണബ് കുമാർ മുഖർജി അന്തരിച്ചു | Pranab Kumar Mukherjee dies of covid at 84\n'ഭരണഘടനയുടെ കാവലാൾ', മുൻ രാഷ്ട്രപതി പ്രണബ് കുമാർ മുഖർജി അന്തരിച്ചു, ഒരാഴ്ച ദുഃഖാചരണം\nNew Delhi, First Published 31, Aug 2020, 5:55 PM\nഅര നൂറ്റാണ്ട് കാലം ഇന്ത്യയുടെ അധികാര രാഷ്ട്രീയത്തിലെ സജീവ സാന്നിധ്യമായിരുന്ന മുൻ രാഷ്ട്രപതി പ്രണബ് കുമാർ മുഖർജി ഇനി ഓർമ്മ.\nദില്ലി: മുൻ രാഷ്ട്രപതി പ്രണബ് കുമാർ മുഖർജി നിര്യാതനായി. 84 വയസായിരുന്നു. ദില്ലിയിലെ ആർമി റിസർച് ആന്റ് റെഫറൽ ആശുപത്രിയിൽ ചികിത്സയിലായിരുന്ന അദ്ദേഹത്തിന് കൊവിഡ് രോഗം സ്ഥിരീകരിച്ചിരുന്നു. തലച്ചോറിൽ രക്തസ്രാവം ഉണ്ടായതിനെ തുടർന്ന് അടിയന്തര ശസ്ത്രക്രിയക്ക് വിധേയനായ ശേഷം വെന്റിലേറ്ററിലായിരുന്നു. കഴിഞ്ഞ കുറച്ചുദിവസമായി ഗുരുതരാവസ്ഥയിലായിരുന്ന അദ്ദേഹത്തിന്‍റെ മരണം ഇന്ന് സ്ഥിരീകരിക്കുകയായിരുന്നു.\nഅദ്ദേഹത്തിന്‍റെ മകൻ അഭിജിത് മുഖർജിയാണ് അദ്ദേഹത്തിന്‍റെ മരണം ട്വിറ്ററിലൂടെ സ്ഥിരീകരിച്ചത്. രാഷ്ട്രപതി രാംനാഥ് കോവിന്ദും, പ്രധാനമന്ത്രി നരേന്ദ്രമോദിയും, കേന്ദ്രപ്രതിരോധമന്ത്രി രാജ്നാഥ് സിംഗും അടക്കമുള്ളവർ പ്രണബ് മുഖർജിക്ക് ആദരമർപ്പിച്ചു. പ്രണബ് മുഖർജിയുടെ നിര്യാണത്തിൽ അനുശോചിച്ച് കേന്ദ്രസർക്കാർ ഒരാഴ്ച ദുഃഖാചരണം പ്രഖ്യാപിച്ചു.\nഭാര്യ സുവ്ര മുഖർജി (2015 സെപ്തംബർ 17 ന് അന്തരിച്ചു). അഭിജിത് മുഖർജി, ശർമ്മിഷ്ഠ മുഖർജി, ഇന്ദ്രജിത് മുഖർജി എന്നിവർ മക്കളാണ്.\nഅരനൂറ്റാണ്ടു കാലത്തെ ഇന്ത്യയുടെ അധികാര രാഷ്ട്രീയ ചരിത്രം എഴുതുമ്പോൾ മായ്ച്ചുകളയാനാകാത്ത സംഭാവനകൾ നല്കിയാണ് പ്രണബ് ദാ എന്ന പ്രണബ് മുഖർജി അരങ്ങൊഴിയുന്നത്. പ്രധാനമന്ത്രി പദം രണ്ടു തവണ നഷ്ടമായപ്പോഴും മര്യാദകൾ ലംഘിക്കാതെ ജനസേവനം തുടർന്നാണ് പ്രണബ് ഒടുവിൽ രാഷ്ട്രത്തിൻറെ ആദ്യ പൗരനായി ഉയർന്നത്. ഭരണചാതുര്യവും പ്രായോഗിക രാഷ്ട്രീയവും സമന്വയിക്കുന്ന പ്രണബ് മുഖർജിയുടെ മാർഗ്ഗനിർദ്ദേശങ്ങളാണ് ഇന്ത്യയ്ക്ക് ഇന്നുമുതൽ നഷ്ടമാകുന്നത്.\nഇന്ത്യ പ്രക്ഷുബ്ധമായ എഴുപതുകളിലും ഇന്ദിരാവധവും സിഖ് തീവ്രവാദവും കണ്ട എൺപതുകളിലും സംഘപരിവാറിന്റെ വളർച്ചയ്ക്ക് സാക്ഷ്യം വഹിച്ച തൊണ്ണൂറുകളിലും കോൺഗ്രസിന്റെ തിരിച്ചുവരവ് സാധ്യമായ രണ്ടായിരത്തിന്റെ ആദ്യ ദശകത്തിലും, പിന്നെ നരേന്ദ്രമോദിയുടെ ഉയർച്ചയുടെ കാഴ്ചകളിലും, പ്രണബ് മുഖർജി ഒതുങ്ങിയും നിറഞ്ഞുമൊക്കെ മൈതാനത്തു തന്നെയുണ്ടായിരുന്നു. പലപ്പോഴും ട്രബിൾ ഷൂട്ടറായി നിന്ന് രാജ്യത്തെ നയിച്ചതിനാണ് ആ ഭാരതരത്നം. ചെന്നൈയിൽ കരുണാനിധിയോ ബിഹാറിൽ ലാലുപ്രസാദോ പിണങ്ങുമ്പോൾ പ്രണബ് മുഖർജി പറന്നെത്തുമായിരുന്നു. രാജ്യസഭയിലെ കാൽനൂറ്റാണ്ടിനു ശേഷമാണ് തെരഞ്ഞെടുപ്പ് പോരാട്ടത്തിലൂടെ 2004ൽ ലോക്സഭയിലെത്തിയത്. പ്രണബ് ഭരിക്കാത്ത മന്ത്രാലയങ്ങൾ കുറവ്. വിദേശകാര്യം, പ്രതിരോധം, ധനകാര്യം. പ്രധാനവകുപ്പുകളിൽ കൈയ്യടക്കത്തോടെ തിളങ്ങിയ മുഖർജിയിൽ നിന്ന് 1984ലും 2004 ലും പ്രധാനമന്ത്രി പദം വഴുതി മാറി. ക്ഷമയോടെ പൊതുരംഗത്ത് യാത്ര തുടർന്ന പ്രണബ് മുഖർജിയെ തേടി ഒടുവിൽ ഒന്നാമനാകാനുള്ള ആ വലിയ അവസരം എത്തി.\nപ്രതിഭ പാട്ടീൽ സ്ഥാനമൊഴിഞ്ഞതിനെ തുടർന്ന് 2012 ജൂലൈ 25 നാണ് അദ്ദേഹം രാഷ്ട്രപതി സ്ഥാനത്തെത്തിയത്. വിവാദങ്ങൾ ഒഴിവാക്കി രാജ്യത്തുടനീളം യാത്ര ചെയ്ത് ജനങ്ങളുമായി ബന്ധം സ്ഥാപിച്ച് പ്രണബ് മുഖർജി അഞ്ചു വർഷം പരമോന്നത പദത്തിൽ ഇരുന്നു. രാജ്യം അസഹിഷ്ണുതയിലേക്ക് പോകുമ്പോൾ തുല്യതയെക്കുറിച്ച് ഓർമ്മിപ്പിച്ചു. ദയാഹർജികളിൽ തീരുമാനം എടുക്കാൻ മടിച്ചില്ല. ബിജെപി അധികാരത്തിലെത്തിയപ്പോൾ തർക്കങ്ങൾക്ക് പോയില്ല. ഓർഡിനൻസുകൾ പരിധിവിട്ടപ്പോൾ മുന്നറിയിപ്പ് നല്കി. വിരുദ്ധനിലപാടുള്ളവരോട് ഒരിക്കലും മുഖം തിരിഞ്ഞു നിന്നില്ല. ബംഗാളിലെ സിപിഎം നേതാക്കളായ ജ്യോതിബസുവുമായും പിന്നീട് ബുദ്ധദേബ് ഭട്ടാചാര്യയുമായും നല്ല ബന്ധം കാത്തു. ആർഎസ്എസ് ആസ്ഥാനത്ത് പോകാൻ മടിച്ചില്ല, അപ്പോഴും പറയാനുള്ളത് പറഞ്ഞു.\nചട്ടക്കൂടും മര്യാദയും ഭരണഘടനാ തത്വങ്ങളും തീർത്ത ലക്ഷ്മണരേഖയ്ക്കുള്ളിലായിരുന്നു എന്നും പ്രണബ് മുഖർജിയുടെ പൊതുജീവിതം. ആ അച്ചടക്കമായിരുന്നു പശ്ചിമ ബംഗാളിലെ മിറാടി എന്ന ചെറിയ ഗ്രാമിത്തിൽ നിന്ന് റയ്സീന കുന്ന് വരെയുള്ള അത്യുജ്ജ്വല യാത്രയ്ക്ക് പ്രണബ് മുഖ്ർജിയുടെ പ്രധാന ആയുധം. സ്വാതന്ത്ര്യ സമര സേനാനിയും കോൺഗ്രസ് നേതാവുമായിരുന്ന കമദ കിങ്കർ മുഖർജിയുടെയും രാജലക്ഷ്മിയുടെയും മകനായി ബ്രിട്ടീഷ് ഇന്ത്യയുടെ ഭാഗമായിരുന്ന ബംഗാളിലെ മിറാതിയിൽ 1935 ഡിസംബർ 11 നായിരുന്നു ജനനം. പതിനൊന്ന് കിലോമീറ്റർ നടന്നും പുഴ നീന്തികടന്നും സ്കൂളിലേക്ക് പോയിരുന്ന ബാല്യം, കൊൽക്കത്ത സർവകലാശാലയിൽ നിന്ന് ഉന്നത ബിരുദങ്ങളുമായി പുറത്ത് എത്തിയ പ്രണബ് മുഖർജി യുഡി ക്ളർക്ക്, പത്രപ്രവർത്തകൻ, അദ്ധ്യാപകൻ തുടങ്ങിയ റോളുകൾ പരീക്ഷിച്ചാണ് ഒടുവിൽ ജനസഞ്ചയത്തിലേക്കിറങ്ങിയത്.\nവികെ കൃഷ്ണമേനോൻറെ ഇലക്ഷൻ ഏജന്റായി തുടക്കം. ഇന്ദിരാ ഗാന്ധിയുടെ വിശ്വസ്തനായി 1969 ൽ ആദ്യം രാജ്യസഭയിലേക്കും പിന്നീട് കേന്ദ്ര മന്ത്രിസഭയിലേക്കും എത്തി. 1969 മുതൽ അഞ്ച് തവണ രാജ്യസഭയിലും 2004 മുതൽ രണ്ട് തവണ ലോക്സഭയിലും അംഗമായി. 23 വർഷം കോൺഗ്രസിന്റെ പ്രവർത്തക സമിതിയിൽ അംഗമായിരുന്നു. 1973-74 കാലത്ത് വ്യവസായ-ധനകാര്യ വകുപ്പ് സഹമന്ത്രിയായാണ് കേന്ദ്രമന്ത്രിസഭയിലേക്കെത്തിയത്. 1982 ൽ ഇന്ദിരാഗാന്ധി മന്ത്രിസഭയിൽ ധനകാര്യ മന്ത്രിയായി. 1980 മുതൽ 1985 വരെ കോൺഗ്രസിന്റെ രാജ്യസഭാ കക്ഷി നേതാവുമായിരുന്നു. പ്ലാനിങ് കമ്മിഷൻ ഉപാധ്യക്ഷൻ (1991-1996), കേന്ദ്ര വാണിജ്യ വകുപ്പ് മന്ത്രി (1993-1995), കേന്ദ്ര വിദേശകാര്യ മന്ത്രി (1995-1996, 2006-2009), കേന്ദ്ര പ്രതിരോധ വകുപ്പ് മന്ത്രി (2004-2006), കേന്ദ്ര ധനകാര്യ മന്ത്രി (2009-2012) സ്ഥാനങ്ങൾ വഹിച്ചിട്ടുണ്ട്. 2004 മുതൽ 2012 വരെ കോൺഗ്രസിന്റെ ലോക്സഭാ കക്ഷി നേതാവായിരുന്നു.\nരാജീവ് ഗാന്ധിയുമായി അകന്നുവെങ്കിലും സോണിയ ഗാന്ധിയെ അദ്ധ്യക്ഷയാക്കാൻ പ്രണബ് മുന്നിലുണ്ടായിരുന്നു. വിവേകാനന്ദന്റെയും രബീന്ദ്രനാഥ് ടാഗോറിന്റെയും ആശയങ്ങൾ ഒരു പോലെ സ്വാധീനിച്ച ആ ബംഗാളിയുടെ അസാന്നിധ്യം പ്രധാന ഘട്ടങ്ങളിൽ രാജ്യത്ത് പ്രകടമാകും. തലയെടുപ്പിൽ, ജനാധിപത്യ ബോധ്യത്തിൽ, നട്ടെല്ല് വളക്കാത്ത പ്രകൃതത്തിൽ, ചരിത്രത്തിൽ ആഴത്തിലുള്ള താൽപര്യത്തിൽ, ഭക്തിയും വിശ്വാസവും പിന്നോട്ടുവലിക്കാത്ത മതേതര മൂല്യങ്ങളിൽ, റൂൾബുക്ക് അല്ലെങ്കിൽ ചട്ടസംഹിതയോട് കാട്ടിയ പ്രതിബദ്ധതയിൽ, ഭരണഘടനയോട് കാട്ടിയ അചഞ്ചല വിശ്വാസത്തിൽ എല്ലാത്തിലും ഒന്നാമനായി തിളങ്ങിയ അഞ്ചടി മൂന്നിഞ്ചുകാരനാണ് ഒടുവിൽ മഹാമാരിക്ക് കീഴടങ്ങിയത്.\nLast Updated 31, Aug 2020, 8:13 PM\nFormer President Pranab\nPranab Mukherjee died\nപ്രണബ് കുമാർ മുഖർജി\nമുൻ ഇന്ത്യൻ രാഷ്ട്രപതി\nമുൻ രാഷ്ട്രപതിക്ക് കൊവിഡ്\nബിജെപി-സിപിഎം സംഘര്‍ഷം രണ്ട് സിപിഎം പ്രവര്‍ത്തകര്‍ക്ക് വെട്ടേറ്റു\nഉത്തര്‍പ്രദേശില് വീണ്ടും കൂട്ടബലാത്സംഗം; ദളിത് വിദ്യാര്‍ത്ഥിനി മരിച്ചു, പീഡനം മയക്കുമരുന്ന് കുത്തിവച്ചശേഷം\nഅമിത് ഷായ്ക്ക് അവിയാന് സര്‍കോമ, അമേരിക്കയില് ചികിത്സയില്; വ്യാജവാര്‍ത്ത പ്രചരിക്കുന്നു\nഒമാനിലെ വ്യവസായ മേഖലയില് തീപ്പിടുത്തം\n'ഈ പുഴയും കടന്നിലെ മഞ്ജു വാര്യരുടെ വേഷം'; ഓര്‍മ്മയിലെ ഇഷ്ടം പങ്കുവച്ച് സരയു\nകൊവിഡ് ഫലം നെഗറ്റീവ്; ബിഗ് ബോസ് സുഹൃത്തുക്കളെ സന്ദര്‍ശിച്ച് വീണ നായര്\nബൗളര്‍മാര് എറിഞ്ഞിട്ടു; രാജസ്ഥാനെതിരെ റോയല് ജയവുമായി കൊല്‍ക്കത്ത\nഅയോധ്യ അദ്ധ്യായം അവസാനിക്കുകയാണോ? | News Hour 30 Sep 2020\nഅണ് ലോക്ക് 5ല് സ്‌കൂളുകള് തുറക്കാം; തീരുമാനം സംസ്ഥാനങ്ങള്‍ക്ക് എടുക്കാമെന്ന് കേന്ദ്രം\nപ്രതികള് കുറ്റക്കാരെങ്കില് മുന്‍സര്‍ക്കാരുകള് എന്തുകൊണ്ട് നടപടി എടുത്തില്ലെന്ന് എസ് ജെ ആര് കുമാര്\nഇവിടെയൊരു നീതിന്യായ വ്യവസ്ഥയുണ്ടെന്ന പ്രതീക്ഷക്കാണ് മങ്ങലേറ്റതെന്ന് മാത്യു കുഴല്‍നാടന്\nആവേശം നിറഞ്ഞ ലേലം വിളി; അവസാനം ഥാര് വിറ്റ വിലയോ ?


തളർച്ചയിലാണ്; താങ്ങേകണം മുളയ്ക്ക് | Bamboo\nതളർച്ചയിലാണ്; താങ്ങേകണം മുളയ്ക്ക്\nമനോരമ ലേഖകൻ January 07, 2019 03:03 PM IST\nഎടത്വ ∙ കുട്ടനാടിന്റെ ജീവിതശൈലിയുടെ അവിഭാജ്യഘടകമായിരുന്ന മുളങ്കൂട്ടങ്ങളും മറവിയിലേക്ക്. നിത്യോപയോഗ ഉപകരണങ്ങൾ നിർമിക്കുന്നതു മുതൽ വീടു പണിയാനും കുട്ടനാടിന്റെ ഭൂപ്രകൃതി സംരക്ഷിക്കാനും വരെ മുളകൾ വ്യാപകമായി ഉപയോഗിക്കപ്പെട്ടിരുന്നു. എന്നാൽ സർവ മേഖലയിലും ബദൽ മാർഗങ്ങൾ എത്തിയതോടെ മുളകൾക്ക് ആവശ്യക്കാരില്ലാതായി. മണ്ണൊലിപ്പ് തടയാൻ സഹായിച്ചിരുന്ന മുളങ്കൂട്ടങ്ങൾ വെട്ടി ഒഴിവാക്കുന്ന രീതിയാണ് ഇപ്പോൾ. മുളകൾ സംരക്ഷിക്കാനുള്ള നടപടി വേണമെന്ന ആവശ്യം ശക്തമാകുകയാണ്.\nമണ്ണൊലിപ്പ് തടയാൻ ഇന്നു ലക്ഷങ്ങൾ ചെലവിട്ട് പാതയോരത്ത് വിരിക്കുന്ന കയർ ഭൂവസ്ത്രത്തിന്റെ ഗുണം ചെലവില്ലാതെ ചെയ്തിരുന്ന സസ്യമാണ് മുള. ഇവയുടെ വേരുകൾ പടർന്നുപിടിച്ച് മണ്ണൊലിപ്പ് തടയുമായിരുന്നു. ഇതു തിരിച്ചറിഞ്ഞ് പണ്ടുള്ളവർ ഇവ സംരക്ഷിക്കുകയും ചെയ്തിരുന്നു.\nകുട്ടനാട്ടിൽ ഒട്ടേറെപ്പേരുടെ ജീവനോപാധിയായിരുന്നു മുള. മുളയുൽപ്പന്നങ്ങൾ നിർമിച്ചു വിറ്റിരുന്ന നൂറുകണക്കിനു കുടുംബങ്ങൾ കുട്ടനാട്ടിൽ ഉണ്ടായിരുന്നു. ഇപ്പോൾ ചുരുക്കം ചിലർ മണൽ വാരാനുള്ള കൊട്ട നിർമിക്കുന്നതു മാത്രമാണ് മുളയുൽപ്പന്ന നിർമാണം. മുൻപ് അളവുപാത്രങ്ങൾ, കൊട്ട, വട്ടി, മുറം, പനമ്പ് തുടങ്ങിയവയെല്ലാം മുള കൊണ്ട് നിർമിച്ചിരുന്നു. എന്നാൽ ഇതിനെല്ലാം ബദൽ സംവിധാനങ്ങളായതോടെ മുളയ്ക്ക് ആവശ്യക്കാരില്ലാതായി. കൃഷിക്കു ശേഷം നെല്ല് കൂട്ടാനും ഉണക്കാനുമെല്ലാം പനമ്പ് ഉപയോഗിച്ചിരുന്നെങ്കിൽ ഇന്ന് പ്ലാസ്റ്റിക് പടുതകളാണ് ഇതിന് ഉപയോഗിക്കുന്നത്.\nനിർമാണ മേഖലയും തഴഞ്ഞു\nകുട്ടനാട്ടിലെ ചെളി പ്രദേശങ്ങളിൽ കെട്ടിടങ്ങൾ നിർമ്മിക്കുമ്പോൾ കോൺക്രീറ്റ് കുറ്റികൾ ഉപയോഗിക്കുന്നുണ്ട്. മുൻപ് ഈ സ്ഥാനം മുളയ്ക്കായിരുന്നു. എത്ര വർഷം കഴിഞ്ഞാലും ദ്രവിക്കില്ല എന്നതായിരുന്നു മുള ഉപയോഗിക്കാൻ കാരണം. മേൽക്കൂരയ്ക്കും ചുമരിനുമെല്ലാം പകരവും പനമ്പ് ഉപയോഗിച്ചിരുന്നു.\nഇതിനു പുറമേ പന്തൽ നിർമിക്കാനും മറ്റും മുള ഉപയോഗിച്ചിരുന്നു. ഇരുമ്പ് പൈപ്പുകൾ വന്നതോടെ ഈ പണിക്കും മുള വേണ്ടതായി. പേപ്പർ നിർമാണത്തിനായി മുള ശേഖരിക്കാൻ എത്തിയിരുന്നവർ മുള ലഭ്യത കുറഞ്ഞതോടെ വരാതായി.\nനെൽക്കൃഷി മേഖലയിൽ നിന്ന് ഒഴിവാക്കിയ പോലെ മറ്റ് കർഷകരും മുള ഉപേക്ഷിച്ച മട്ടാണ്. ഏത്തവാഴക്കൃഷിക്ക് താങ്ങായിരുന്ന മുളങ്കാലുകൾക്ക് പകരം ചൂളമരത്തിന്റെ കാലുകളായി ഇന്ന്. കാർഷിക മേഖലയിലെ എല്ലാ നിർമ്മാണ പ്രവർത്തനങ്ങൾക്കും മുള ഒഴിവാക്കാനാവാത്ത ഘടകമായിരുന്നു. കുട്ടനാട്ടിലെ എല്ലാ വീട്ടിലും മുള അഭിഭാജ്യ ഘടകമായിരുന്നു കോഴിക്കൂടു നിർമ്മാണം മുതൽ വേലി കെട്ടുവരെ നടന്നിരുന്നത് മുളകൊണ്ടായിരുന്നു. ഇതിനെല്ലാം ബദൽ മാർഗങ്ങളായി. മത്സ്യ ബന്ധനത്തിനായി പെരുങ്കൂടുകൾ നിർമ്മിച്ചിരുന്നത് മുള കൊണ്ടായിരുന്നു. ഇന്ന് അതും ഇല്ലാതായി.\nമനുഷ്യർക്കു വേണ്ടിയല്ലെങ്കിലും പ്രകൃതിക്കു വേണ്ടി മുളങ്കൂട്ടങ്ങൾ സംരക്ഷിക്കാൻ സർക്കാരോ ജില്ലാ ഭരണകൂടമോ തയാറാകണമെന്ന് കുട്ടനാട്ടിലെ പഴമക്കാർ പറയുന്നു. മണ്ണൊലിപ്പ് തടയാനും പ്രളയത്തെ ചെറുക്കാനുമെല്ലാം മുളകൾ സഹായിക്കുമെന്നാണ് ഇവർ പറയുന്നത്.


പാകിസ്ഥാനില് മുന് ക്രിക്കറ്റ് താരം ഇമ്രാന്‍ഖാന് പ്രധാനമന്ത്രി പദത്തിലേക്കെന്ന് സൂചന | VygaNews\nപാകിസ്ഥാനില് മുന് ക്രിക്കറ്റ് താരം ഇമ്രാന്‍ഖാന് പ്രധാനമന്ത്രി പദത്തിലേക്കെന്ന് സൂചന\nഇസ്ലാമാബാദ്: പാകിസ്ഥാനില് 42 നശതമാനം വോട്ടെണ്ണല് പൂര്‍ത്തിയായപ്പോള് മുന് ക്രക്കറ്റ് താരം ഇമ്രാന് ഖാന് നേതൃത്വം നല്‍കുന്ന തെഹ്‌റിക് ...\nഇസ്ലാമാബാദ്: പാകിസ്ഥാനില് 42 നശതമാനം വോട്ടെണ്ണല് പൂര്‍ത്തിയായപ്പോള് മുന് ക്രക്കറ്റ് താരം ഇമ്രാന് ഖാന് നേതൃത്വം നല്‍കുന്ന തെഹ്‌റിക് ഇ ഇന് സാഫ് 113 സീറ്റുകളില് ലീഡ് ചെയ്യുകയാണ്. ഇതുവരെയുള്ള ലീഡനുസരിച്ച് ഇമ്രാന് ഖാന് പ്രധാനമന്ത്രി പദത്തിലേക്ക് കടക്കുമെന്നാണ് സൂചന.\nമുന് പ്രധാനമന്ത്രി നവാസ് ഷരീഫിന്റെ പാര്‍ട്ടിയായ പാകിസ്ഥാന് മുസ്ലിം ലീഗ് - നവാസ് 66 സീറ്റുകളില് ലീഡ് ചെയ്യുന്നുണ്ട്. മുന് പ്രസിഡന്റ് ആസിഫ് അലി സര്‍ദാരിയും മകന് ബിലാവല് ഭൂട്ടോയും നയിക്കുന്ന പാകിസ്ഥാന് പീപ്പിള്‍സ് പാര്‍ട്ടി 39 സീറ്റുകളിലും ലീഡ് ചെയ്യുന്നു. മറ്റുള്ളവര് 54 സീറ്റുകളിലാണ് ലീഡ് ചെയ്യുന്നത്.\nഅതേസമയം ഔദ്യോഗിക ഫലപ്രഖ്യാപനം നീളുകയാണ്. സാങ്കേതിക പ്രശ്‌നങ്ങള് കാരണമാണ് ഫലപ്രഖ്യാപനം വൈകുന്നതെന്നാണ് തെരഞ്ഞെടുപ്പ് കമ്മീഷന് അറിയിച്ചിട്ടുളളത്. ഇന്ന് ഉച്ചയോടെ ഔദ്യോഗിക ഫലപ്രഖ്യാപനം ഉണ്ടാവും എന്നാണ് സൂചന.\nഅതേസമയം വോട്ടെടുപ്പില് ക്രമക്കേട് ആരോപിച്ച് നവാസ് ഷെരീഫിന്റെ പാര്‍ട്ടിയടക്കമുളളവര് രംഗത്തെത്തിയിട്ടുണ്ട്. തെരഞ്ഞെടുപ്പ് ഫലത്തിനെതിരെ തെരുവിലിറങ്ങാന് നവാസ് ഷെരീഫിന്റെ പാക്കിസ്ഥാന് മുസ്‌ലിം ലീഗ് പാര്‍ട്ടി അനുനായികളോട് ആഹ്വാനം ചെയ്തതായും റിപ്പോര്‍ട്ടുണ്ട്.\nപാകിസ്ഥാനില് കനത്ത സുരക്ഷയൊരുക്കിയിട്ടുണ്ടെങ്കിലും ഫലപ്രഖ്യാപനത്തിന് ശേഷം പ്രശ്‌നങ്ങള് വഷളാകുമെന്നാണ് റിപ്പോര്‍ട്ട്.\nVygaNews: പാകിസ്ഥാനില് മുന് ക്രിക്കറ്റ് താരം ഇമ്രാന്‍ഖാന് പ്രധാനമന്ത്രി പദത്തിലേക്കെന്ന് സൂചന


കോഴിക്കോട് മെഡിക്കല് കോളേജില് നിയമന അട്ടിമറി; അര്‍ഹരെ അവഗണിച്ചു – Jaihind TV\nകോഴിക്കോട് മെഡിക്കല് കോളേജില് നിയമന അട്ടിമറി; അര്‍ഹരെ അവഗണിച്ചു\nകോഴിക്കോട്: നിപ പ്രതിരോധ പ്രവർത്തനത്തിൽ പങ്കെടുത്ത കോഴിക്കോട് മെഡിക്കൽ കോളേജിലെ താൽക്കാലിക ജീവനക്കാർക്ക് വാഗ്ദാനം ചെയ്ത സ്ഥിരം നിയമനം അട്ടിമറിക്കപ്പെടുന്നു. അധികാര സ്വാധീനമുപയോഗിച്ച് അർഹതപ്പെട്ടവരെ പൂർണമായും ഒഴിവാക്കിയാണ് നിയമന ലിസ്റ്റ് പോലും തയാറാക്കിയത്.\nകോഴിക്കോട് മെഡിക്കൽ കോളേജ് ആശുപത്രിയിലെ ചികിത്സയ്ക്കിടെയാണ് നിപ എന്ന മാരക വൈറസ് വ്യാപിച്ചത്. ഇതിനിടെ ആശുപത്രി ജീവനക്കാരിൽ ഭയന്ന് ലീവിൽ പോയവരും വരാതിരുന്നവരും നിരവധിയാണ്. 20 വർഷത്തോളമായി മെഡിക്കല് കോളേജിലെ ദിവസ വേതനക്കാരായ ശുചീകരണ തൊഴിലാളികൾ അപ്പോഴും കൃത്യമായി ജോലിക്കെത്തി. ലീവിൽ പോയവര്‍ക്ക് പകരമായി 15 പേരെ അധികമായെടുത്താണ് ജോലി ക്രമീകരിച്ചത്. നിപ പ്രതിരോധ പ്രവർത്തനത്തിൽ പങ്കെടുത്ത താൽക്കാലിക ജീവനക്കാർക്ക് സ്ഥിരം നിയമനമെന്ന നേരത്തെ നൽകിയത്.\nവാഗ്ദാനം പാലിക്കാതെ, ഈ 15 പേരെയും ഇപ്പോൾ അധികൃതർ പൂർണമായും ഒഴിവാക്കിയിരിക്കുകയാണ്.\nഇവരെ ഉൾപ്പെടുത്താതെ 30 പേരടങ്ങുന്ന ലിസ്റ്റാണ് സൂപ്രണ്ട് അധികൃതർക്ക് കൈമാറിയത്. ഇതിൽ നിയമനം ലഭിച്ച 17 പേരിൽ 16ഉം പുരുഷ ജീവനക്കാരാണ്. ഇവർ പാർട്ടി സ്വാധീനമുപയോഗിച്ച് ലിസ്റ്റിൽ കടന്നുകൂടിയെന്നാണ് ആരോപണം. നിപ രോഗം സ്ഥിരീകരിക്കുന്നതിന് മുമ്പുതന്നെ ജോലിയിൽ പ്രവേശിച്ചവരെയും ഇത്തരത്തിൽ ഒഴിവാക്കിയിട്ടുണ്ട്. പ്രതിസന്ധി ഘട്ടത്തിൽ കൂടെ നിന്നിട്ടും പ്രഖ്യാപിക്കപ്പെട്ട നിയമനം അർഹരിലേക്ക് എത്തിക്കാൻ പോലും അധികൃതർ ക്ക് സാധിച്ചിട്ടില്ല.


ബയറണ് ത്രിമൂര്‍ത്തികളോട് ജര്‍മനി പറഞ്ഞു: തത്കാലം വിശ്രമിക്കൂ | Joachim Low Germany Football Team Bayern Munich Thomas Muller Jérôme Boateng Mats Hummels\nബയറണ് ത്രിമൂര്‍ത്തികളോട് ജര്‍മനി പറഞ്ഞു: തത്കാലം വിശ്രമിക്കൂ\nMar 6, 2019, 12:53 PM IST\nടീമിന് 2014ലെ ലോകകപ്പ് നേടിക്കൊടുക്കുന്നതില് നിര്‍ണായക പങ്ക് വഹിച്ച മൂന്ന് മുതിര്‍ന്ന ബയറണ് മ്യൂണിക്ക് താരങ്ങളെ ടീമില് നിന്ന് ഒഴിവാക്കുകയാണ് കോച്ച്.\nമ്യൂണിക്ക്: തിരിച്ചടികളില് നിന്ന് തിരിച്ചുവരാനുള്ള ഒരുക്കത്തിലാണ് മുന് ലോക ചാമ്പ്യന്മാരായ ജര്‍മനി. ലോകകപ്പിലെയും അതിനുശേഷമുള്ള മത്സരങ്ങളിലെയും തുടര്‍ച്ചയായുള്ള തോല്‍വികള്‍ക്കുശേഷം ടീം അടിമുടി അഴിച്ചുപണിയാന് ഒരുങ്ങുകയാണ് കോച്ച് ജോക്കിം ലോ.\nഇതിന്റെ ഭാഗമായി ടീമിന് 2014ലെ ലോകകപ്പ് നേടിക്കൊടുക്കുന്നതില് നിര്‍ണായക പങ്ക് വഹിച്ച മൂന്ന് മുതിര്‍ന്ന ബയറണ് മ്യൂണിക്ക് താരങ്ങളെ ടീമില് നിന്ന് ഒഴിവാക്കുകയാണ് കോച്ച്. ജെറോം ബോട്ടെങ്, മാറ്റ്‌സ് ഹമ്മല്‍സ്, തോമസ് മുള്ളര് എന്നിവരെയാണ് ഒഴിവാക്കുന്നത്. ദേശീയ ടീമിലേയ്ക്ക് ഇനി പരിഗണിക്കില്ലെന്ന് ലോ തന്നെ ഈ കളിക്കാരെ അറിയിച്ചിട്ടുണ്ട്. മാര്‍ച്ച് ഇരുപതിന് സെര്‍ബിയക്കെതിരേയാവും ഈ വര്‍ഷം ജര്‍മനി ആദ്യമായി കളിക്കളത്തില് ഇറങ്ങുക.\nബൊട്ടെങ്ങിനും ഹമ്മല്‍സിനും 30 ഉം മുള്ളര്‍ക്ക് 29 ഉം വയസ്സായി. മൂന്ന് താരങ്ങളും ചേര്‍ന്ന് ജര്‍മനിക്കുവേണ്ടി 246 അന്താരാഷ്ട്ര മത്സരങ്ങളാണ് കളിച്ചിട്ടുള്ളത്. മുള്ളര് 100 മത്സരങ്ങളില് നിന്ന് 38 ഉം ബോട്ടെങ് 76 മത്സരങ്ങളില് നിന്ന് ഒന്നും ഹമ്മല്‍സ് 70 മത്സരങ്ങളില് നിന്ന് അഞ്ചും ഗോളുകള് നേടിയിട്ടുണ്ട്.\nകഴിഞ്ഞ വര്‍ഷം ഒക്‌ടോബറില് യുവേഫ നേഷന്‍സ് ലീഗില് നെതര്‍ലന്‍ഡ്‌സിനെതിരായ മത്സരത്തിലാണ് മൂവരും അവസാനമായി ജര്‍മന് ജെഴ്‌സിയില് ഒന്നിച്ചു കളിച്ചത്. ഈ മത്സരത്തില് മടക്കമില്ലാത്ത മൂന്ന് ഗോളില് ജര്‍മനി തോല്‍ക്കുകയും ചെയ്തു.\nമൂന്ന് ദിവസനത്തിനുശേഷം ഫ്രാന്‍സിനോടും ഒന്നിനെതിരേ രണ്ട് ഗോളിനും ജര്‍മനി തോറ്റു. മറ്റൊരു മത്സരത്തില് നെതര്‍ലന്‍ഡ്‌സിനോട് 2-2 എന്ന സ്‌കോറില് സമനില നേടിയതു മാത്രമായിരുന്നു ടൂര്‍ണമെന്റില് ജര്‍മനിക്ക് ആശ്വസം. മുള്ളറുടെ നൂറാമത്തെ മത്സരമായിരുന്നു ഇത്.\nജര്‍മന് ദേശീയ ടീമിനെ സംബന്ധിച്ചിടത്തോളം 2019 പുതിയൊരു തുടക്കമായിരിക്കുമെന്നാണ് ലോ പറയുന്നത്.\nContent HIghlights: Joachim Low Germany Football Team Bayern Munich Thomas Muller Jérôme Boateng Mats Hummels\nലണ്ടന്: ഇംഗ്ലീഷ് പ്രീമിയര് ലീഗില് ഇന്ന് കിരീടപ്പോരാട്ടം. ചെല്‍സിക്കെതിരേ ..\nചാമ്പ്യന്‍സ് ലീഗ് ക്വാര്‍ട്ടറില് തീപാറും പോരാട്ടങ്ങള്; ലിവര്‍പൂളിന് റയല്, ബയേണിന് പി.എസ്.ജി


ഫോണിലുള്ള ക്യു.ആര് കോഡ് റീഡിംഗ് ആപ്പുകള് അടക്കം 10 ആപ്പുകളില് ജാഗ്രത; മറഞ്ഞിരിക്കുന്നത് വലിയ അപകടം\n2021-12-01 09:06:57 pm IST\nന്യൂഡല്‍ഹി: ആന്‍ഡ്രോയ്ഡ് ഉപയോക്താക്കള്‍ക്ക് പ്രത്യേക മുന്നറിയിപ്പ്. ഫോണില് ഉപയോഗിക്കുന്ന ചില ആപ്പുകള് ഉപയോക്താവ് അറിയാതെ ബാങ്ക് വിശദാംശങ്ങള് വരെ ചോര്‍ത്തിയേക്കുമെന്നാണ് പുറത്തു വരുന്ന റിപ്പോര്‍ട്ട്. ഫോണിലുള്ള ക്യു.ആര് കോഡ് റീഡിംഗ് ആപ്പുകള് അടക്കം 10 ആപ്പുകളില് ജാഗ്രത പുലര്‍ത്താന് ടെക് വിദഗ്ധര് നിര്‍ദേശിക്കുന്നു.\nമൂന്നു ലക്ഷത്തിലേറെ പേര് ഡൗണ്‍ലോഡ് ചെയ്ത് ഉപയോഗിക്കുന്ന ഇത്തരം ആപ്പുകള് പെട്ടെന്ന് തന്നെ ഫോണുകളില് നിന്ന് നീക്കം ചെയ്യുന്നതാണ് സുരക്ഷിതമെന്നും വിദഗ്ധര് മുന്നറിയിപ്പ് നല്‍കുന്നുണ്ട്.\nസാധാരണയായി ഡൗണ്‍ലോഡ് ചെയ്യപ്പെടുന്ന നിരവധി ആപ്പുകള് നാല് വ്യത്യസ്ത രൂപത്തിലുള്ള മാല്‍വെയറുകളാണ് പ്രചരിപ്പിക്കുന്നത്. ഇവയിലൊന്നിന് ഉപയോക്താക്കളുടെ ബാങ്ക് അക്കൗണ്ട്, പാസ്വേഡ് വിശദാംശങ്ങള് ചോര്‍ത്താനും വിവരങ്ങള് ഹാക്കര്‍മാര്‍ക്ക് അയയ്ക്കാനും ശേഷിയുള്ളതാണ്.\nക്യു.ആര് കോഡ് റീഡറുകള്, ഡോക്യുമെന്റ് സ്‌കാനറുകള്, ഫിറ്റ്നസ് മോണിറ്ററുകള്, ക്രിപ്റ്റോകറന്‍സി ട്രേഡിങ് പ്ലാറ്റ്ഫോമുകള് തുടങ്ങിയ സാധാരണ ആപ്പുകള് എല്ലായ്പ്പോഴും ശരിയായ വഴിക്കല്ല പ്രവര്‍ത്തിക്കുന്നതെന്നാണ് ത്രെറ്റ്ഫാബ്രിക് (ThreatFabric) ലെ ഗവേഷകര് കണ്ടെത്തിയിരിക്കുന്നത്.\nഈ ആപ്പുകള് ഉപയോക്താക്കളുടെ ഡേറ്റ ചോര്‍ത്താന് വേണ്ട സംവിധാനങ്ങളും ഉള്‍പ്പെടുത്തിയാണ് പുറത്തിറക്കുന്നത്. എന്നാല് ഇത്തരം ആപ്പുകള് നിരവധി കാര്യങ്ങള്‍ക്ക് ഉപയോഗിക്കാനും സാധിക്കും.\nഉപയോക്താക്കള്‍ക്ക് സംശയം തോന്നാതിരിക്കാന് ഈ ആപ്പുകള് ആകര്‍ഷകമായ രീതിയില് പരസ്യപ്പെടുത്തുകയും ചെയ്യും. എന്നാല്, പരസ്യങ്ങളില് വീഴുന്ന ഉപയോക്താക്കളെല്ലാം ഈ ആപ്പുകള് ഡൗണ്‍ലോഡ് ചെയ്ത് ഉപയോഗിക്കുന്നു. ഇതോടെ ഹാക്കര്‍മാരുടെ ഇരകളുമാകുന്നു.\nഫോണില് നിന്നും വേഗം ഒഴിവക്കേണ്ട ആപ്പുകളില് ചിലത് ഇവയാണ്:\nഗവേഷകുടെ റിപ്പോര്‍ട്ടുകള് പ്രകാരം ഉപയോക്താക്കളുടെ വ്യക്തിഗത വിവരങ്ങള് ചോര്‍ത്താന് ഹാക്കര്‍മാര് നാല് വ്യത്യസ്ത തരത്തിലുള്ള മാല്‍വെയറുകളാണ് ഉപയോഗിക്കുന്നത്.\nഓരോ മാല്‍വെയറും അത് ഉള്‍പ്പെടുന്ന ആപ്പ് ഫോണില് ഇന്‍സ്റ്റാള് ചെയ്യുമ്പോള് മാത്രമാണ് പ്രവര്‍ത്തിക്കുക. ഇന്‍സ്റ്റാളേഷന് പൂര്‍ത്തിയായ ഉടന് മാല്‍വെയര് ആദ്യം ചെയ്യുന്നത് ഗൂഗിള് പ്ലേ സ്റ്റോറിന്റെ സുരക്ഷാ സംവിധാനങ്ങളെ മറികടക്കുക എന്നതാണ്.\nഉപയോക്താവിന്റെ ഇന്റര്‍നെറ്റ് ബാങ്കിങ് സേവനങ്ങളുടെ യൂസര്‍നെയിമും പാസ്വേഡുകളും ചോര്‍ത്താന് കഴിയുന്നതിനാല് ഇതിനെ ബാങ്കിങ് ട്രോജന് എന്നാണ് വിളിക്കുന്നത്.\nTechnology Android Cyber crime Hack hacking\nഡോളോ 650: കൊവിഡ് കാലത്ത് കമ്പനിയെ തന്നെ അമ്പരപ്പിച്ച കുതിപ്പ്\n2022-01-23 09:35:07 pm IST


വിശ്വാസമല്ല വികസനമാണ് തെരെഞ്ഞെടുപ്പിലെ മുഖ്യവിഷയം; യുഡിഎഫിന്റെയും ബിജെപിയുടേയും ഈശ്വര വിശ്വാസം വോട്ടിന് വേണ്ടിയുള്ള കള്ളത്തരമെന്ന് ജി സുധാകരൻ - Infrastructure Development is the main agenda of election, not any religious belief: G Sudhakaran - ഇ വാർത്ത | evartha\nKerala Latest News State Assembly Elections\nവിശ്വാസമല്ല വികസനമാണ് തെരെഞ്ഞെടുപ്പിലെ മുഖ്യവിഷയം; യുഡിഎഫിന്റെയും ബിജെപിയുടേയും ഈശ്വര വിശ്വാസം വോട്ടിന് വേണ്ടിയുള്ള കള്ളത്തരമെന്ന് ജി സുധാകരൻ\nയുഡിഎഫിന്റെയും ബിജെപിയുടേയും ഈശ്വര വിശ്വാസം വോട്ടിന് വേണ്ടിയുള്ള കള്ളത്തരമാണെന്ന് പൊതുമരാമത്ത് മന്ത്രി ജി സുധാകരൻ (G Sudhakaran). വിശ്വാസമല്ല വികസനമാണ് തെരെഞ്ഞെടുപ്പിലെ മുഖ്യവിഷയമെന്നും അദ്ദേഹം പറഞ്ഞു. മനോരമ ന്യൂസ് ചാനലിലെ നേരേ ചൊവ്വേ എന്ന അഭിമുഖപരിപാടിയിൽ സംസാരിക്കുകയായിരുന്നു അദ്ദേഹം.\n“ഇവർക്കെന്ത് ഈശ്വരവിശ്വാസം ഉണ്ടെന്നാണ്? അമ്പലത്തിൽ പോയി തൊഴുന്നതും പള്ളിയിൽപ്പോയി പ്രാർത്ഥിക്കുന്നതുമല്ല ഈശ്വരവിശ്വാസം. ഈശ്വരവിശ്വാസമുണ്ടെങ്കിൽ യുഡിഎഫ് ഇങ്ങനെയാകുമോ? ഈശ്വരന് നിരക്കുന്നതാണോ അവർ ചെയ്തുകൊണ്ടിരിക്കുന്നതൊക്കെ?” ജി സുധാകരൻ ചോദിച്ചു.\nഇപ്പോൾത്തന്നെ യുഡിഎഫ് ഒരു നിയമനിർമാണത്തിൻ്റെ കാര്യം പറയുന്നു. ഇവർക്കതിന് അവകാശമില്ല. ആളെപ്പറ്റിക്കാൻ വേണ്ടിയാണ്. വോട്ടുകിട്ടാൻ വേണ്ടി കളവ് പറയുന്നതാണോ ഈശ്വരവിശ്വാസമെന്നും അദ്ദേഹം ചോദിച്ചു. വിശ്വാസികളുടെ വിശ്വാസം സംരക്ഷിക്കുന്ന തങ്ങളാണ് (ഇടതുപക്ഷം) ഈശ്വരന് മുമ്പിലെ ഏറ്റവും നല്ല ആളുകളെന്നും അദ്ദേഹം പറഞ്ഞു.\nInfrastructure Development is the main agenda of election, not any religious belief: G Sudhakaran\nTopics: G Sudhakaran Kerala Assembly Election 2021


അടുക്കളയിൽ ശല്യം ചെയ്ത ഇരട്ടക്കുട്ടികളെ പാട്ടു പഠിക്കാനയച്ചു; പിന്നെ സംഭവിച്ചത്...|Twinz chan\nസീന സി.എം November 29, 2019 02:59 PM IST\nസംഗീതസംവിധാനത്തിലെ ഇരട്ട വൈവിധ്യം. അതാണ് അരുണ് റംഹാനും അനൂപ് റംഹാനും. ഈ പേരുകൾ ഒരുപക്ഷേ മലയാളികൾക്കു സുപരിചിതമായിരിക്കില്ല. മറിച്ച് ‘ട്വിൻസ്ചാൻ’ എന്നു പറഞ്ഞാൽ ഈ ഇരട്ടസഹോദരങ്ങളെ പെട്ടെന്നു മനസ്സിലാകും. ഇരുവർക്കുമിടയിൽ വ്യത്യസ്ത അഭിപ്രായങ്ങൾ ഇല്ലാത്തതിനാൽ അവരിലൂടെ സംഗീതലോകത്തിന് ഇരട്ടി മധുരവും കിട്ടി. കുട്ടിക്കാലത്ത് അടുക്കളയിൽ പാത്രം തട്ടി ശബ്ദമുണ്ടാക്കിയപ്പോൾ ആ ശല്യം ഒഴിവാക്കാൻ അമ്മ സംഗീത ക്ലാസിലയച്ചു, അങ്ങനെയാണ് പാട്ടുമായുള്ള യാത്ര ആരംഭിച്ചത് എന്ന് അരുണും അനൂപും തമാശ പറയുന്നു. 2004–ൽ പുറത്തിറങ്ങിയ ‘ബോധി’ എന്ന ആൽബത്തിലൂടെയാണ് ട്വിൻസ്ചാൻ ശ്രദ്ധിക്കപ്പെട്ടത്. ‘വൺവേ ടിക്കറ്റ്’, പോപ്കോൺ എന്നീ മലയാള ചിത്രങ്ങൾക്കു വേണ്ടി അവർ സംഗീതമെരുക്കി. ഇപ്പോൾ ‘എ വണ്ടർഫുൾ ഡേ’ എന്ന ചിത്രത്തിലൂടെ ഹോളിവുഡിൽ എത്തിയിരിക്കുകയാണ് അരുണും അനൂപും. സംഗീത ജീവിതത്തിലെ വിശേഷങ്ങളുമായി ട്വിൻസ്ചാൻ മനോരമ ഓൺലൈനിനൊപ്പം.\nസംഗീതസംവിധായകര് ആയത് അച്ഛനു വേണ്ടി\nഅച്ഛനും അമ്മയും കൊല്ലം സ്വദേശികളാണെങ്കിലും അവർ ജോലിയുമായി ബന്ധപ്പെട്ട് തിരുവനന്തപുരത്തെത്തി. ഞങ്ങൾ ജനിച്ചു വളർന്നത് തിരുവനന്തപുരത്താണ്. അച്ഛനും അമ്മയും സർക്കാർ ജീവനക്കാരായിരുന്നു. എടുത്തു പറയാനുള്ള സംഗീത പശ്ചാത്തലമൊന്നും ഞങ്ങൾക്കില്ല. കുട്ടിക്കാലത്ത് അടുക്കളയിൽ പാത്രത്തിൽ കൊട്ടി ഞങ്ങൾ ശബ്ദമുണ്ടാക്കുമായിരുന്നു. ആ ശല്യം മാറ്റാൻ വീടിനടുത്തുള്ള ഒരു ബാലഭവനിൽ ഞങ്ങളെ പാട്ടു പഠിക്കാനയച്ചു. അങ്ങനെയാണ് സംഗീതജീവിതം ആരംഭിച്ചത് എന്നു പറയാം.\nഅച്ഛൻ നന്നായി പാടുമായിരുന്നു. അദ്ദേഹത്തിന്റെ പാട്ടു കേട്ടാണ് സംഗീത മേഖലയോട് ഇത്രയധികം താത്പര്യം തോന്നിയത്. അച്ഛന്റെ പാട്ടുകൾ കേട്ടാണ് ഞങ്ങൾ വളർന്നത്. സംഗീതസംവിധായകൻ ആകണമെന്നായിരുന്നു അച്ഛന്റെ ആഗ്രഹം. എന്നാൽ അന്നത്തെ ജീവിത സാഹചര്യവും കുടുംബ പ്രാരാബ്ധങ്ങളും കാരണം അതു സാധിച്ചില്ല. ആ ചിന്ത ഞങ്ങളുടെ മനസ്സിൽ എപ്പോഴും ഉണ്ടായിരുന്നു. അങ്ങനെയാണ് ഞങ്ങൾ ആ മേഖല തിരഞ്ഞെടുത്തത്. അച്ഛനു സാധിക്കാതെ പോയത് ഞങ്ങളിലൂടെ സാധിക്കണം എന്നു തീരുമാനിച്ചു. മക്കളിലൂടെ അച്ഛൻ സന്തോഷിക്കണം എന്നുറപ്പിച്ച് പാട്ടിനൊപ്പമുള്ള യാത്ര തുടങ്ങി.\nആരാകണം എന്ന ചോദ്യത്തിന് സംഗീതസംവിധായകരാകണം എന്ന് വ്യക്തമായ ഉത്തരം ഞങ്ങൾക്കുണ്ടായിരുന്നു. അഞ്ചു വർഷം മുന്‍പ് അച്ഛൻ മരിച്ചു. അദ്ദേഹം മരിക്കുന്നതിനു മുൻപാണ് ഞങ്ങളുടെ പാട്ട് പുറത്തിറങ്ങിയത്. അപ്പോൾ അച്ഛന് പറഞ്ഞറിയിക്കാൻ പറ്റാത്തവിധം സന്തോഷമായിരുന്നു. എപ്പോഴും അദ്ദേഹം ഞങ്ങളുടെ പാട്ടുകൾ കേട്ട് ആസ്വദിക്കുമായിരുന്നു. എങ്കിലും ഞങ്ങളുടെ ഭാവി ഭദ്രമാകാൻ ജോലിക്കു ശ്രമിക്കണമെന്നും അച്ഛൻ പറയുമായിരുന്നു. എല്ലാ മാതാപിതാക്കളിലും ഉള്ള അതേ ആശങ്ക അച്ഛനുമുണ്ടായിരുന്നു. എന്നാൽ ഞങ്ങളുടെ പാട്ട് ശ്രദ്ധിക്കപ്പെടുന്നുണ്ട് എന്നു തിരിച്ചറിഞ്ഞപ്പോൾ അച്ഛന് ഞങ്ങളുടെ ഭാവിയെക്കുറിച്ചുള്ള പേടി സാവധാനം മാറി.\nആ ഓർമകൾ ഇന്നും മധുരിക്കുന്നു\nതൃപ്പൂണിത്തുറയിലെ ഒരു സ്റ്റുഡിയോയിൽ വച്ചായിരുന്നു ആദ്യഗാനത്തിന്റെ റെക്കോർഡിങ്. ചില സാങ്കേതിക പ്രശ്നങ്ങള് കാരണം ഞങ്ങൾക്ക് റെക്കോർഡിങ് നിർത്തി വയ്ക്കേണ്ടി വന്നു. ആ സമയത്ത് അവിടെ ‘വടക്കുംനാഥൻ’ എന്ന ചിത്രത്തിലെ ഗാനങ്ങളുടെ റെക്കോർഡിങ് നടക്കുന്നുണ്ടായിരുന്നു. പാട്ട് മുടങ്ങിയതിന്റെ വിഷമത്തിലിരിക്കുകയായിരുന്നു ഞങ്ങൾ. അപ്പോൾ സ്റ്റുഡിയോയിലേക്ക് രവീന്ദ്രൻ മാഷ് കടന്നു വന്നു. ഞങ്ങൾ ആദ്യമായിട്ടാണ് അദ്ദേഹത്തെ നേരിട്ടു കണ്ടത്. പെട്ടെന്നു കണ്ടപ്പോൾ വിശ്വസിക്കാൻ സാധിച്ചുമില്ല. അദ്ദേഹം ഞങ്ങളുടെ അടുത്തെത്തി വിഷമിച്ചിരിക്കുന്നതിന്റെ കാരണം തിരക്കി. റെക്കോർഡിങ്ങിൽ ചില പ്രശ്നങ്ങൾ ഉണ്ടെന്ന് ഞങ്ങൾ പറഞ്ഞു. അദ്ദേഹം ആവശ്യപ്പെട്ട പ്രകാരം ഞങ്ങളുടെ പാട്ട് അദ്ദേഹത്തെ കേൾപ്പിച്ചു. അദ്ദേഹത്തിന് പാട്ട് ഒരുപാട് ഇഷ്ടമായി. മാത്രമല്ല, പാട്ടിനെക്കുറിച്ചോർത്ത് ടെൻഷൻ വേണ്ട എന്നും എന്ത് ആവശ്യമുണ്ടെങ്കിലും ചോദിക്കാൻ മടിക്കണ്ട എന്നും പറഞ്ഞു. അന്ന് ആ വാക്കുകൾ വലിയ ആശ്വാസവും ആത്മവിശ്വാസവും പകർന്നു. ആ വിശ്വാസത്തിൽ ഞങ്ങൾ ആദ്യ ഗാനം പൂർത്തീകരിച്ചു. രവീന്ദ്രൻ മാഷ് ഞങ്ങളുടെ പാട്ടു കേട്ടത് വളരെ വലിയ ഭാഗ്യമായി കണക്കാക്കുന്നു. അങ്ങനെ ഞങ്ങൾ സിനിമാ ലോകത്തേക്കു ചുവടു വയ്ക്കാൻ തീരുമാനിച്ചു.\nഭാഗ്യരഥി എന്ന സംഗീത അധ്യാപികയുടെ കീഴിലാണ് സംഗീതപഠനം ആരംഭിച്ചത്. പത്താം ക്ലാസ് വരെ ശാസ്ത്രീയ സംഗീതം അഭ്യസിച്ചു. മൃദംഗവും ഹാർമോണിയവും പഠിച്ചിട്ടുണ്ട്. അതു കഴിഞ്ഞ് വെസ്റ്റേൺ സംഗീതവും പഠിച്ചു. ഇപ്പോൾ ഹിന്ദുസ്ഥാനി സംഗീതം പഠിക്കുന്നുണ്ട്.\n‘എ വണ്ടർഫുൾ ഡെ’ എന്ന ചിത്രത്തിലാണ് ഞങ്ങൾ സംഗീതമൊരുക്കുന്നത്. ഭക്ഷണം പാഴാക്കാതിരിക്കേണ്ടതിന്റെ ആവശ്യകതയാണ് ഈ ചിത്രത്തിൽ പറഞ്ഞു വയ്ക്കുന്നത്. ഇതിന്റെ സംവിധായകൻ റോമിയോ കാട്ടൂക്കാരൻ മലയാളിയാണ്. എന്നാൽ ഗാനം ചെയ്യുമ്പോൾ ഇന്ത്യൻ സംഗീതത്തിന്റെ യാതൊരു സ്വാധീനവും ഉണ്ടാകാൻ പാടില്ല എന്ന് അദ്ദേഹം പറഞ്ഞു. അഭിനേതാക്കളും അണിയറപ്രവർത്തകരും ഹോളിവുഡിൽ നിന്നുള്ളവരാണ്. ഇങ്ങനൊരു അവസരം ലഭിച്ചത് വളരെ വലിയ ഭാഗ്യമായി കണക്കാക്കുകയാണ്.\nഞങ്ങളുടെ ആദ്യഗാനം ഹിന്ദിയിൽ ആയിരുന്നു. സംഗീതത്തിനു ഭാഷയില്ല എന്നാണു വിശ്വസിക്കുന്നത്. ഏതു ഭാഷയിൽ ചെയ്താലും നന്നായി ചെയ്യണമെന്നു മാത്രമാണ് ആഗ്രഹം. അന്യഭാഷകളിൽ പാട്ടുകൾ ചെയ്യുമ്പോൾ ബുദ്ധിമുട്ടുകൾ തോന്നാറില്ല. മലയാളത്തിൽ പാട്ടുകൾ ചെയ്യുമ്പോൾ ഭാഷ വളരെ ശ്രദ്ധിക്കണം. വാക്കുകൾ നന്നായി ഉപയോഗിച്ചെങ്കിൽ മാത്രമേ പാട്ടു ശ്രദ്ധിക്കപ്പെടൂ. മലയാളത്തനിമ നഷ്ടപ്പെട്ടാൽ ശ്രോതാക്കൾ പാട്ട് അംഗീകരിക്കില്ല. തമിഴിലാണെങ്കിൽ താളത്തിനാണ് അവർ കൂടുതൽ പ്രാധാന്യം കൊടുക്കുന്നത്. അപ്പോൾ അതനുസരിച്ച് ചെയ്യണം. ഞങ്ങൾ പാട്ടുകൾ ചെയ്യുമ്പോൾ അത് ഹിറ്റ് ആകും എന്ന് പ്രതീക്ഷിക്കുകയല്ല, മറിച്ച് ചെയ്തു തുടങ്ങുമ്പോൾ തന്നെ അത് ഹിറ്റ് ആക്കണം എന്നു വിചാരിച്ചാണ് തുടങ്ങുന്നത്.\nബാലഭാസ്കറുമായി അടുത്ത ബന്ധം\nസ്കൂള്–കോളജ് വിദ്യാഭ്യാസ കാലത്തും സംഗീതം തന്നെയായിരുന്നു ഞങ്ങളുടെ ജീവിതം. എങ്കിലും സിനിമയിലേക്ക് എത്തണമെന്ന് വിചാരിച്ചിരുന്നില്ല. ആൽബം ഗാനങ്ങൾ ചെയ്യണം എന്നൊക്കെയായിരുന്നു ആഗ്രഹങ്ങൾ. കലോത്സവങ്ങളിലൊക്കെ പങ്കെടുക്കുമായിരുന്നു. അപ്പോഴൊക്കെ ഞങ്ങളുടെ പരിശീലനവും ഒരുമിച്ചു തന്നെ ആയിരുന്നു. കോളജ് കാലത്ത് ഞങ്ങൾക്ക് ഒരു സംഗീത ബാൻഡ് ഉണ്ടായിരുന്നു. സ്കൂളിലും കോളജിലുമൊക്കെ ബാലഭാസ്കര് ഞങ്ങളുടെ സീനിയർ ആയിരുന്നു. അദ്ദേഹവുമായി വളരെ അടുത്ത ബന്ധമുണ്ടായിരുന്നു. പലയിടങ്ങളിലായി പരിപാടികൾക്കു പോകുമ്പോൾ അദ്ദേഹത്തെ കാണാറുണ്ടായിരുന്നു. ബാലു ചേട്ടൻ എപ്പോഴും തിരക്കിലായിരിക്കും. അതുകൊണ്ടുതന്നെ വല്ലപ്പോഴും മാത്രമേ കാണുകയുള്ളു. അദ്ദേഹം മരിക്കുന്നതിന് ഏതാനും മാസം മുൻപ് കണ്ടിരുന്നു. അത് അവസാന കൂടിക്കാഴ്ച ആയിരിക്കുമെന്ന് വിചാരിച്ചില്ല.\n‘കാവ്യദളങ്ങള്’ എന്ന പേരില് കാവ്യാ മാധവൻ എഴുതിയ കവിതകള് കോര്‍ത്തിണക്കി നിര്‍മിച്ച ആല്‍ബത്തിലെ ഗാനങ്ങൾക്ക് ഈണം പകർന്നത് ഞങ്ങളാണ്. കെ.എസ്. ചിത്ര, സുജാത മോഹൻ, വിധു പ്രതാപ്, ജ്യോത്സ്ന എന്നീ ഗായകർക്കൊപ്പം കാവ്യയും അതിൽ ഗാനങ്ങൾ ആലപിച്ചു. മെഗാസ്റ്റാർ മമ്മൂട്ടിയും ഒ.എൻ.വി. കുറുപ്പ് സാറുമാണ് കാവ്യദളങ്ങൾ പ്രകാശനം ചെയ്തത്. ഞങ്ങളുടെ ഒരു പാട്ട് ചിത്ര ചേച്ചിയെക്കൊണ്ട് പാടിപ്പിക്കണം എന്ന് വലിയ ആഗ്രഹമുണ്ടായിരുന്നു. കാവ്യദളങ്ങൾ എന്ന ആൽബത്തിലൂടെ ഞങ്ങൾക്ക് അത് സാധിച്ചു. ആൽബത്തിൽ ‘എന്നെ അറിഞ്ഞുവോ....’ എന്നു തുടങ്ങുന്ന ഗാനമാണ് ചിത്ര ചേച്ചി പാടിയത്.\nഇരട്ടകളായതു കൊണ്ട് സംഗീത ലോകത്ത് പലരും ഞങ്ങളെ കൗതുകത്തോടെ നോക്കാറുണ്ട്. ആദ്യമായി കാണുന്നവർക്ക് ഞങ്ങളെ തമ്മിൽ മാറിപ്പോകാറുണ്ട്. എന്നാൽ സ്ഥിരമായി കണ്ടു തുടങ്ങിയാൽ ചെറിയ ചില വ്യത്യാസങ്ങൾ ഉണ്ടെന്ന് മനസ്സിലാകും. റെക്കോർഡിങ്ങിനു പോകുമ്പോൾ പാട്ടിന്റെ കാര്യങ്ങൾ സംസാരിക്കുന്നതിനൊപ്പം വ്യക്തിപരമായ കാര്യങ്ങളും ചോദിക്കാറുണ്ട്. ഒരുപോലെയാണോ ചിന്തിക്കുന്നത്, പ്രവർത്തിക്കുന്നത് എന്നൊക്കെ പലരും ആകാക്ഷയോടെ ചോദിക്കാറുണ്ട്. ഒരിക്കൽ റെക്കോർഡിങ്ങിനു വന്ന സുജാത ചേച്ചിക്ക് ഞങ്ങളെ തമ്മിൽ മാറിപ്പോയിട്ടുണ്ട്. ‘കാവ്യദളങ്ങൾ’ എന്ന ആൽബം ചെയ്യുന്ന സമയത്താണ് അത്. സ്റ്റുഡിയോയില് വച്ച് ഞങ്ങളെ നേരിട്ടു കണ്ടപ്പോൾ ചേച്ചിക്ക് അദ്ഭുതമായി. ഒരുപാട് പേർക്ക് ഇതുപോലെ സംഭവിച്ചിട്ടുണ്ട്.


ന്യൂയോര്‍ക്ക്: അതിസൂക്ഷ്മമായ സ്വര്‍ണ്ണ പദാര്‍ത്ഥങ്ങള്‍ക്ക് (ഗോള്‍ഡ് നാനോപാര്‍റ്റിക്ലസ്) പാന്‍ക്രിയാറ്റിക് ക്യാന്‍സര് പടരുന്നത് തടയാന് സാധിക്കുമെന്ന് ഇന്ത്യന് വംശജരടങ്ങുന്ന ഒരുകൂട്ടം ശാസ്ത്രജ്ഞരുടെ പുതിയ കണ്ടെത്തല്.\nനാലു വര്‍ഷത്തോളമായി കോശങ്ങളിലും, എലികളിലും നടത്തിയ പരീക്ഷണങ്ങളാലാണ് ഇത് തെളിയിച്ചിരിക്കുന്നത്.\nഒക്ലഹോമ യൂണിവേഴ്സിറ്റി, മൗണ്ട് സിനായ് മെഡിസിന്, മായോ ക്ലിനിക്, മിസോറി യൂണിവേഴ്സിറ്റി തുടങ്ങിയ മികച്ച അക്കാഡമിക് ഗവേഷണ മേഖലയില് മുന്നില് നില്‍ക്കുന്ന പതിനഞ്ചോളം ശാസ്ത്രജ്ഞര് ചേർന്നനാണ് പുതിയ കണ്ടെത്തല് നടത്തിയത്.\nതീര്‍ത്തും സൂക്ഷ്മമായ സ്വര്‍ണ്ണ പദാര്‍ത്ഥങ്ങള് നിലവിലുള്ള ഒരു മരുന്നുകള്‍ക്കും കടന്നു ചെല്ലാന് പറ്റാത്ത ഘരകോശങ്ങളെ വിഭജിക്കാനും ക്യാന്‍സര് പൂര്‍ണ്ണമായി ഇല്ലാതാക്കാനും സാധിച്ചതായി കണ്ടുപിടിച്ചിരിക്കുന്നു. ആയുര്‍വേദങ്ങളിലും, ആള്‍ട്ടര്‍നേറ്റീവ് മെഡിസിനിലെ സ്വര്‍ണ്ണം വെള്ളി മുതലായ ലോഹങ്ങള്‍ക്കു രോഗങ്ങളെ ചെറുക്കാന് കഴിവുണ്ടെന്ന് പറയുന്നുണ്ടെങ്കിലും, ഇതാദ്യമായാണ് പാന്‍ക്രിയാറ്റിക് ക്യാന്‍സറിന് ഫലപ്രദമായ ഒരു ചികിത്സാരീതി കണ്ടുപിടിച്ചിരിക്കുന്നത്.\nപരീക്ഷണത്തിനു വിധേയമാക്കപ്പെട്ട എലികളിലൊന്നും ടോക്സിസിറ്റി കണ്ടെത്തിയില്ല എന്നതും ശ്രദ്ധേയമാണ്. ബയോഇന്‍ഫോര്‍മാറ്റിക്സ്, ബയോടെക്നോളജി, ബയോകെമിസ്‌ട്രി, നാനോ ടെക്നോളജി, നാനോ മെഡിസിന്, മെഡിസിനല് കെമിസ്ട്രി തുടങ്ങിയ നൂതന ശാസ്ത്ര രീതികള് ഉപയോഗിച്ചാണ് പഠനം നടത്തിയിക്കുന്നത്. മലയാളിയും കേരളത്തിലെ മഹാത്മാഗാന്ധി യൂണിവേഴ്സിറ്റി, കാലിക്കറ്റ് യൂണിവേഴ്സിറ്റി തുടങ്ങിയ സര്‍വ്വകലാശാലകളിലെ മുന് വിദ്യാര്‍ത്ഥിയുമായ ഡോ. ഷമീര് ഖാദര് ആണ് ബയോഇന്‍ഫോര്‍മാറ്റിക്സ് അനാലിസിസ് നടത്തിയത്.\nതൃശൂര് ജില്ലയിലെ ഒരുമനയൂര് ആണ് ഡോ. ഷമീര് ഖാദറിന്റെ സ്വദേശം. കുന്നംകുളം ബഥനി ഹൈസ്കൂള്, ഗുരുവായൂര് ശ്രീകൃഷ്ണ കോളേജ്, MACFAST – തിരുവല്ല, NCBS-TIFR ബാംഗ്ലൂര് എന്നിവിടങ്ങളില് നിന്നാണ് വിദ്യാഭ്യാസം പൂര്‍ത്തിയാക്കിയത്. 2010 മുതല് മായോ ക്ക്ലിനിക്കിലും തുടര്‍ന്ന് 2014 മുതല് ന്യൂയോര്‍ക്കില് മൗണ്ട് സിനായ് മെഡിക്കൽ സെന്ററില് സീനിയര് സയന്റിസ്റ്റ്, അസിസ്റ്റന്റ് ഡയറക്ടര് എന്നീ പദവികളില് സേവനമനുഷ്ഠിക്കുന്നു.\nഅമേരിക്കന് കെമിക്കല് സൊസൈറ്റിയിയുടെ ACS നാനോ എന്ന സയന്റിഫിക് ജേര്‍ണലില് കണ്ടുപിടിത്തം വിശദമായി രേഖപ്പെടുത്തിയിരിക്കുന്നത് ഈ ലിങ്കില് ലഭ്യമാണ്: http://pubs.acs.org/doi/abs/10.1021/acsnano.6b02231.\nതീര്‍ത്തും അപകടകാരിയായ ക്യാന്‍സറാണ് പാന്‍ക്രിയാറ്റിക് ക്യാന്‍സര്. അസുഖം കണ്ടെത്താനുള്ള താമസവും ഫലപ്രദമായ ചികിത്സാരീതികളുടെ അഭാവവും കാരണം രോഗികള് പെട്ടന്നു മരണപ്പെടാന് സാധ്യതയുള്ള അര്‍ബുദങ്ങളില് ഒന്നാണ്. അമേരിക്കയിലെ ആപ്പിള് കമ്പ്യൂട്ടറിന്റെ സ്ഥാപകനായ സ്റ്റീവ് ജോബ്സിന് പാന്‍ക്രിയാറ്റിക് ക്യാന്‍സര് സ്ഥീരീകരിക്കപ്പെട്ടിരുന്നു. ഗോള്‍ഡ് നാനോ പാര്‍ട്ടിക്കിള്‍സുകൊണ്ട് ഈ ക്യാന്‍സറിനെ തുരത്താം എന്നത് പാശ്ചാത്യ മാധ്യമങ്ങള് വളരെ പ്രത്യാശയോടെയാണ് റിപ്പോര്‍ട്ട് ചെയ്തിരിക്കുന്നത്.\nറിപ്പോര്‍ട്ട്: യു.എ. നസീര്, ന്യൂയോര്‍ക്ക്\nചരിത്രം തിരുത്തിയെഴുതാന് ശ്രമിക്കുന്ന ഭരണാധികാരികള് (ലേഖനം)\nനടിക്കു നേരെ നടന്നത് ക്രൂരമായ ലൈംഗിക പീഡനമെന്ന് പോലീസ്; മെമ്മറി കാര്‍ഡിലെ ദൃശ്യങ്ങള് ഞെട്ടിക്കുന്നത്


ആധാര് അധിഷ്ഠിത ഇടപാടുകളില് വര്‍ധന | Online Transaction\nആധാര് അധിഷ്ഠിത ഇടപാടുകളില് വര്‍ധന\nമനോരമ ലേഖിക June 29, 2019 10:33 AM IST\nആധാര് അധിഷ്ഠിത പെയ്‌മെന്റ് ചാനലുകള് (എ.ഇ.പി.എസ്) ഉപയോഗിച്ചുള്ള പണമിടപാടുകള് രാജ്യത്ത് വര്‍ധിക്കുന്നു. 2016 മുതല് മൈക്രോ എടിഎം കൂടിയായ എ.ഇ.പി.എസ് ഉപയോഗിച്ചുള്ള ഇടപാടുകളില് 150 ശതമാനം വാര്‍ഷിക വര്‍ധന ഉണ്ടെന്നാണ് റിപ്പോര്‍ട്ട്. വാര്‍ഷിക വളര്‍ച്ചാ നിരക്കില് യു.പി.ഐ സംവിധാനം ഉപയോഗിച്ചുള്ള പണം ഇടപാടുകള്‍ക്ക് താഴെയാണ് ഇപ്പോള് എ.ഇ.പി.എസ്. ഇടപാടുകള്.\nഗ്രാമങ്ങളിലെ പെട്ടിക്കടകൾ വഴി ദിവസം 10 ലക്ഷത്തില് അധികം ആളുകളാണ് പണം ഇടപാടുകള് നടത്തുന്നത്. ബയോമെട്രിക് സംവിധാനമാണ് ഇതിനായി ഉപയോഗിക്കുന്നത്. നാഷണല് പേയ്‌മെന്റ്‌സ് കോര്‍പ്പറേഷന് ഓഫ് ഇന്ത്യയുടെ കണക്ക് പ്രകാരം 3.35 കോടി രൂപയുടെ ഇടപാടുകളാണ് മൈക്രോ എ.ടി.എമ്മുകള് ഉപയോഗിച്ച് മെയില് നടന്നത്. 9,000 കോടി രൂപയുടേതാണ് ഇടപാടുകള്. 2018-ല് 20 കോടി ഇടപാടുകള് ആണ് നടന്നത് എങ്കില് 2019-ലെ ആദ്യ അഞ്ച് മാസങ്ങളില് മാത്രം 14.5 കോടി ഇടപാടുകള് ആണ് നടന്നത്.\nസര്‍ക്കാരിന്റെ സബ്‌സിഡി ആനുകൂല്യങ്ങള് ഉള്‍പ്പെടെ നേരിട്ട് ജനങ്ങളില് എത്തിക്കുന്നതില് മൈക്രോ എ.ടി.എമ്മുകള് പ്രധാന പങ്ക് വഹിക്കുന്നുണ്ട്. 2015-ലാണ് നാഷണല് പെയ്‌മെന്റ് കോര്‍പ്പറേഷന് ഇത്തരം സംവിധാനം ആവിഷ്‌കരിച്ചത്. ആധാര് അധിഷ്ഠിത ബാങ്ക് അക്കൗണ്ടില് നിന്ന് പി.ഒ.എസ് മെഷീന്റെ സഹായത്തോടെ ഫിംഗര് പ്രിന്റ് സ്‌കാന് ചെയ്ത് പണം പിന്‍വലിക്കാന് ഗ്രാമീണരെ സഹായിക്കുന്നതാണ് സംവിധാനം.


എന്റെ പാട്ടിനെ വിശ്വസിച്ചു കൂടെ നിന്നത് ഇവര്5പേരാണ് ; അല്‍ഫോണ്‍സ് പുത്രന് – Kairali News | Kairali News Live l Latest Malayalam News\nപ്രേഷകരുടെ പ്രിയപ്പെട്ട സംവിധായകനാണ് അല്‍ഫോണ്‍സ് പുത്രന്. അടുത്തിടയിലാണ് അല്‍ഫോന്‍സിന്‍റെ പുതിയ ആല്‍ബം പുറത്തിറങ്ങിയത്. നിമിഷ നേരംകൊണ്ടാണ് കഥകള് ചൊല്ലിടാമെന്ന ആല്‍ബം വൈറലായി മാറിയത്. ഇപ്പോഴിതാ ആല്‍ബം ഒരുക്കിയതിനെക്കുറിച്ച് പറയുകയാണ് അല്‍ഫോണ്‍സ്.\n12 പേരോട് വീഡിയോ എടുക്കാന് ആവശ്യ പെട്ടെങ്കിലും, എന്നെ വിശ്വസിച്ചു, എന്റെ പാട്ടിനെ വിശ്വസിച്ചു കൂടെ നിന്നതു5പേര് മാത്രമാണെന്നും അല്‍ഫോണ്‍സ് പറയുന്നു. കുഞ്ചാക്കോ ബോബന്, വിനീത് ശ്രീനിവാസന്, കൃഷ്ണശങ്കര്, വിനയ് ഫോര്‍ട്ട് , ഷറഫുദ്ദീന് എന്നിവരായിരുന്നു ആ താരങ്ങള് എന്ന് അല്‍ഫോണ്‍സ് വ്യക്തമാക്കുന്നു.\nഅല്‍ഫോണ്‍സിന്റെ ഫേസ്ബുക്ക് കുറിപ്പ്\nഈ കാര്യം പറയാന് വിട്ടു പോയി. കഥകള് ചൊല്ലിടാം എന്ന പാട്ടിന്റെ വീഡിയോ ചെയ്യാന് വേണ്ടി പറഞ്ഞപ്പോ എല്ലാവരും നല്ല ഉഷാറായാണ് ചെയ്തത്. വിനീത് ലിറിക്‌സ് എഴുതുകയും പാടുകയും ചെയ്തത് കൊണ്ട് ഞാന് വീണ്ടും വീഡിയോ എടുക്കാന് നിര്‍ബന്ധിച്ചില്ല. ടോട്ടല് എനിക്ക് കിട്ടിയ വീഡിയോസ് ഇത്രയാണ്. കുഞ്ചാക്കോ ബോബന്- 31ഷോട്സ്, വിനീത് ശ്രീനിവാസന് 98 വീഡിയോ, കൃഷ്ണശങ്കര് – 162 ഷോട്സ്, വിനയ് ഫോര്‍ട്ട് – 86 ഷോട്സ് , ഷറഫുദ്ദീന് – 36 ഷോട്സ് ഇത്രയുമാണ്.\nഞാന് ഡയറക്ഷന് എന്ന് പേര് വെച്ചെങ്കിലും അവരവരുടെ വീഡിയോസ് എടുത്തത് അവര് തന്നെയാണ്. എല്ലാര്‍ക്കും ഫൈനല് വീഡിയോ അയച്ചു കൊടുത്തെങ്കിലും ആരും പേര് വെക്കാന് ആവശ്യപ്പെട്ടില്ല. അതുകൊണ്ടു ഞാനും അത് ശ്രദ്ധിച്ചില്ല. ഇത് ടീവിയില് വരുമ്ബോ ഞാന് അവരവരുടെ പേരുകള് ചേര്‍ത്ത് ഇറക്കാന് നോക്കാം. അവരോടു ഫോണ് വിളിച്ചു പറഞ്ഞാ മതി ഇത്. പക്ഷെ അവര്‍ക്ക് കിട്ടേണ്ട പേര് അവര് ആവശ്യപെട്ടിലെങ്കിലും ഇട്ടുകൊടുക്കണമെന്നാണ് എനിക്ക് തോന്നിയത്. അതുകൊണ്ടാണ് ഇത് പബ്ലിക് ആയിട്ട് പറയുന്നേ. 12 പേരോട് വീഡിയോ എടുക്കാന് ആവശ്യ പെട്ടെങ്കിലും, എന്നെ വിശ്വസിച്ചു, എന്റെ പാട്ടിനെ വിശ്വസിച്ചു കൂടെ നിന്നതു ഇവര്5പേര് മാത്രമാണെന്നും അല്‍ഫോണ്‍സ് കൂട്ടിച്ചേര്‍ത്തു.\nTags: Alphons PuthranVineeth Sreenivasan\nതന്റെ ആരാധകരെ കണ്ടെത്തി നന്ദി അറിയിച്ച് സണ്ണി ലിയോണ്


HTC Desire 616 and One E8 Launched in India at Rs 34,900 and Rs 16,900 - Malayalam Gizbot\nHTC ഡിസൈര് 616, വണ് E8 എന്നിവ ഇന്ത്യയില് ലോഞ്ച് ചെയ്തു\n| Updated: Wednesday, July 16, 2014, 18:14 [IST]\nതായ്‌വാനീസ് ഹാന്‍ഡ്‌സെറ്റ് നിര്‍മാതാക്കളായ HTC രണ്ട് പുതിയ സ്മാര്‍ട്‌ഫോണുകള് ഇന്ത്യയില് ലോഞ്ച് ചെയ്തു. ഡിസൈര് 616, വണ് E8 എന്നിവയാണ് ഫോണുകള്. 16,900 രൂപയും 34,900 രൂപയുമാണ് യഥാക്രമം വില. ജൂലൈ അവസാനത്തോടെ രണ്ട് ഫോണുകളും ഇന്ത്യന് വിപണിയിലെത്തും.\nസ്മാര്‍ട്‌ഫോണുകള്‍ക്കൊപ്പം ഡോട് വ്യൂ കെയ്‌സ് ഉള്‍പ്പെടെ ഏതാനും ആക്‌സസറികളും കമ്പനി അവതരിപ്പിച്ചു. നോട്ടിഫിക്കേഷനുകള് കാണാന് സാധിക്കുമെന്നതും കവര് തുറക്കാതെ തന്നെ കോള് സ്വീകരിക്കാന് കഴിയുമെന്നതുമാണ് ഡോട് വ്യൂ കെയ്‌സിന്റെ പ്രത്യേകത.\nHTC ഡിസൈര് 616 -ന്റെ പ്രത്യേകതകള്\n5 ഇഞ്ച് 720 പിക്‌സല് ഡിസ്‌പ്ലെ, 1.4 GHz ഒക്റ്റകോര് സി.പി.യു, 1 ജി.ബി റാം, ആന്‍ഡ്രോയ്ഡ് 4.2.2 ജെല്ലിബീന് ഒ.എസ്, 8 എം.പി പ്രൈമറി ക്യാമറ,2എം.പി ഫ്രണ്ട് ക്യാമറ,3ജി, വൈ-ഫൈ, ബ്ലുടൂത്ത്, ജി.പി.എസ്, GPRS/EDGE എന്നിവയാണ് ഡ്യുവല് സിം സപ്പോര്‍ട് ചെയ്യുന്ന ഫോണിന്റെ പ്രത്യേകതകള്. 2000 mAh ആണ് ബാറ്ററി പവര്.\nHTC വണ് E8-ന്റെ പ്രത്യേകതകള്\n5 ഇഞ്ച് സൂപ്പര് LCD3 ഡിസ്‌പ്ലെ, 1080-1920 പിക്‌സല് റെസല്യൂഷന്, ക്വാള്‍കോം സ്‌നാപ്ഡ്രാഗണ് 801 ക്വാഡ്‌കോര് 2.5 GHz ക്രെയ്റ്റ് 400 സി.പി.യു,2ജി.ബി. റാം, ആന്‍ഡ്രോയ്ഡ് 4.4.2 കിറ്റ്കാറ്റ് ഒ.എസ് എന്നിവയുള്ള ഫോണില് 13 എം.പി പ്രൈമറി ക്യാമറയാണ് ഉള്ളത്.5എം.പി ഫ്രണ്ട് ക്യാമറ,4ജി.ബി. ഇന്റേണല് മെമ്മറി, 128 ജി.ബി. എക്‌സ്പാന്‍ഡബിള് മെമ്മറി എന്നിവയുമുണ്ട്.\nഡ്യുവല് സിം,3ജി, വൈ-ഫൈ, DLNA എന്നിവയാണ് കണക്റ്റിവിറ്റി ഓപ്ഷനുകള്. 2600 mAh ആണ് ബാറ്ററി.\nHTC Desire 616 and One E8 Launched in India at Rs 34,900 and Rs 16,900, HTC Launches Desire 616 and One E8 Smartphones in India, Price and specs of new HTC Smartphones, Read More...


ശബ്ദം കാശാക്കാൻ കൊച്ചിയിലൊരു സ്റ്റാര്‍ട്ടപ്പ് സംരംഭകന്|Podcast Unit in Kerala| Manorama Online Sampadyam\nശബ്ദം വാങ്ങാം വിൽക്കാം രാഹുലിന്റെ സ്റ്റോറിയോയിലൂടെ\nലക്ഷ്മി നാരായണൻ October 23, 2020 11:41 PM IST\nതനിക്ക് മാത്രമല്ല, ക്രിയേറ്റിവായി ചിന്തിക്കുന്ന മറ്റുള്ളവര്‍ക്കും വരുമാനമുണ്ടാക്കാന് അവസരം നല്‍കി കേരളത്തിന് അപരിചിതമായ പോഡ്കാസ്റ്റ് രംഗത്ത് രണ്ടും കല്‍പ്പിച്ച് ബിസിനസ് ചെയ്യുകയാണ് രാഹുല് നായര്. വിശ്വപ്രസിദ്ധമായ ലണ്ടന് സ്‌കൂള് ഓഫ് ഇക്കണോമിക്‌സില് നിന്ന് ബിരുദാനന്തര ബിരുദം നേടി ഇവൈ, പിഡബ്ല്യുസി, ജെംസ് തുടങ്ങിയ ബഹുരാഷ്ട്ര സംരംഭങ്ങളില് ജോലി ചെയ്ത രാഹുലിന് എന്നാല് സ്വന്തമായൊരു ബിസിനസ്, അതും വ്യത്യസ്തമായൊന്ന് എന്നതായിരുന്നു താല്‍പ്പര്യം. അതുകൊണ്ടുതന്നെയാണ് ശതകോടീശ്വര സംരംഭകന് സണ്ണി വര്‍ക്കിയുടെ ആഗോള വിദ്യാഭ്യാസ ഗ്രൂപ്പായ ജെംസിന്റെ ഇന്റലിജന്‍സ് യൂണിറ്റിന്റെ സ്ഥാപക മേധാവിയെന്ന വമ്പന് പദവിയെല്ലാം വലിച്ചെറിഞ്ഞ് കൊച്ചിയിലേക്ക് രാഹുലെത്തിയത്.\nഓഡിയോ മാധ്യമത്തിന്റെ വലിയ സാധ്യതകള് നേരത്തെ തിരിച്ചറിഞ്ഞ് ശൈശവദശയിലുള്ള പോഡ്കാസ്റ്റ് രംഗത്ത് പരീക്ഷണം നടത്തുകയായിരുന്നു രാഹുല് നായരെന്ന യുവസംരംഭകന്. ലോകത്തിലെ തന്നെ ആദ്യത്തെ മ്യൂസിക് ഇതര ഓണ്‍ലൈന് പോഡ്കാസ്റ്റ് മാര്‍ക്കറ്റ്‌പ്ലേസാണ് രാഹുലിന്റെ സ്റ്റോറിയോ എന്ന സംരംഭം.\nപടിഞ്ഞാറന് രാജ്യങ്ങളില് പോഡ്കാസ്റ്റ് രംഗം അതിവേഗം വളര്‍ച്ച പ്രാപിക്കുമ്പോഴും കേരളത്തില് ഈ മേഖല ഒരു വ്യവസായമെന്ന തലത്തിലേക്ക് എത്തിയിരുന്നില്ല. ഈ അവസരം മുതലെടുത്താണ് സ്‌റ്റോറിയോ പ്ലാറ്റ്‌ഫോമിന് രാഹുല് തുടക്കമിട്ടത്.\nഓഡിയോ കണ്ടന്റ് ക്രിയേറ്റ് ചെയ്യാനും വാങ്ങാനും വില്‍ക്കാനും കേള്‍ക്കാനുമെല്ലാമുള്ള ഒറ്റ പ്ലാറ്റ്‌ഫോം. ഏതൊരു സാധാരണക്കാരനും വരുമാനമുണ്ടാക്കാനാകുന്ന തരത്തിലേക്ക് സംരംഭകത്വ സംസ്‌കാരം വളര്‍ത്തുകയാണ് ഉദ്ദേശിക്കുന്നതെന്ന് രാഹുല് നായര് മനോരമ ഓണ്‍ലൈനിനോട് പറയുന്നു.\n2023 എത്തുമ്പോഴേക്കും ഇന്ത്യയിലെ ഓരോ മാസത്തെയും പോഡ്കാസ്റ്റ് ശ്രോതാക്കളുടെ എണ്ണം 17.61 കോടിയായി ഉയരുമെന്നാണ് കണക്കുകള് പറയുന്നത്. സാക്ഷരതയില് മുന്നില് നില്‍ക്കുന്ന കേരളത്തിലും ഇതിന്റെ പ്രതിഫലനമുണ്ടാകുമെന്ന് രാഹുല് കരുതുന്നു. ഈ സാഹചര്യം മുന്‍കൂട്ടിക്കണ്ടാണ് മലയാളത്തില് പോഡ്കാസ്റ്റ് മുന്നേറ്റത്തിന് നാന്ദി കുറിച്ച് സ്‌റ്റോറിയോയ്ക്ക് രാഹുല് തുടക്കമിട്ടത്.\nമൂന്ന് വര്‍ഷം മുമ്പേ പിന്നണിപ്രവര്‍ത്തനങ്ങള് തുടങ്ങിയെങ്കിലും 2020-ലാണ് സ്റ്റോറിയോ പൂര്‍ണ അര്‍ത്ഥത്തില് പ്രവര്‍ത്തനം തുടങ്ങിയത്. ഇതിനോടകം തന്നെ വരുമാനത്തിന്റെ കാര്യത്തില് പോസിറ്റീവ് കണക്കുകള് രേഖപ്പെടുത്താനും ലക്ഷക്കണക്കിന് പേരെ ശ്രോതാക്കളായി നേടാനും സ്‌റ്റോറിയോയ്ക്ക് സാധിച്ചു.\nആഡംബര കാപ്പിക്കട, പരാജയം\nപഠനമെല്ലാം കഴിഞ്ഞ് ലണ്ടന് സ്റ്റോക് എക്‌സ്‌ചേഞ്ചില് സ്‌റ്റോക് ബ്രോക്കറായിട്ടാണ് രാഹുല് നായര് കരിയര് ആരംഭിച്ചത്. ഐപിഒ (പ്രഥമ ഓഹരി വില്‍പ്പന) മേഖലയുമായി ബന്ധപ്പെട്ടായിരുന്നു പ്രവര്‍ത്തനം. അതിന് ശേഷം 23ാം വയസില് വിദ്യാര്‍ത്ഥികള്‍ക്കുള്ള അക്കാമഡേഷനുമായി ബന്ധപ്പെട്ട് ഒരു സംരംഭം തുടങ്ങി. അതായിരുന്നു ആദ്യ പരാജയം. കേരളത്തിലെ രാഹുലിന്റെ ആദ്യ സംരംഭം കൊച്ചിയിലെ കടവന്ത്രയിലെ ഒരു കാപ്പിക്കട ആയിരുന്നു. വെറും കാപ്പിക്കടയല്ല കേട്ടോ...അത്യാഡംബര കാപ്പിക്കട, വേറെവിടെയും കാണാനൊക്കാത്ത ഒരു സംഭവമെന്നും വേണേല് പറയാം. 'സംവേര് എല്‍സ'് എന്ന ആ സംരംഭം എന്നാല് പരാജയമായി മാറി. 'ഇറ്റാലിയന് കോഫി 'ഇലി' കേരളത്തില് ലഭ്യമാക്കിയ കോഫി ഔട്ട്‌ലെറ്റായിരുന്നു സംവേര് എല്‍സ്. ലേ മെറിഡിയന് പോലുള്ള ആഡംബര ഹോട്ടല് ഒഴിച്ചുനിര്‍ത്തിയാല് അത് ഉപഭോക്താക്കള്‍ക്ക് ലഭ്യമായിരുന്നില്ല. എന്നാല് പ്രവര്‍ത്തനത്തിന്റെ ഒരു ഘട്ടം കഴിഞ്ഞപ്പോള് മൂലധനസമാഹരണവുമായി ബന്ധപ്പെട്ട ചില പ്രതിസന്ധികളാല് അത് പരാജയപ്പെട്ടു,' രാഹുല് പറയുന്നു.\nസംരംഭകത്വത്തിലെ കയ്പുനീര് മുന്നോട്ടുനീങ്ങാനുള്ള ഊര്‍ജമാണെന്ന് കരുതുന്ന മനോഭാവമാണ് രാഹുലിന്. അതിനാലാണ് കേരളത്തില് അധികമാരും കൈവയ്ക്കാതെ സമഗ്ര പോഡ്കാസ്റ്റ് സ്ററാര്‍ട്ടപ്പെന്ന സാഹസത്തിന് രാഹുല് നായര് തയാറായത്.\nനമ്മുടെ വമ്പന് ഇ-കൊമേഴ്‌സ് വെബ്‌സൈറ്റുകളില്ലേ..ഫ്‌ളിപ്കാര്‍ട്ടും ആമസോണുമൊക്കെ. അവയില് ഉല്‍പ്പന്നങ്ങള് വിറ്റഴിക്കുന്ന പോലെ ഓഡിയോ കണ്ടന്റ് ആര്‍ക്ക് വേണമെങ്കിലും ക്രിയേറ്റ് ചെയ്ത് വിറ്റ് വരുമാനമുണ്ടാക്കാനുള്ള ഓണ്‍ലൈന് വിപണിയെന്ന തലത്തിലേക്കാണ് രാഹുല് സ്റ്റോറിയോയെ വളര്‍ത്തുന്നത്. ഇത്തരത്തില് പോഡ്കാസ്റ്റ് കണ്ടന്റിനെയും ഇ-കൊമേഴ്‌സിനെയും ബന്ധിപ്പിക്കുന്നൊരു ബിസിനസ് മോഡല് ഈ രംഗത്ത് അങ്ങനെ കണ്ടിട്ടില്ലെന്നാണ് രാഹുല് പറയുന്നത്. അതാണ് തന്റെ വരുമാന സാധ്യതയുമെന്ന് ഈ സംരംഭകന് കരുതുന്നു.\nനേരത്തെ പറഞ്ഞ പോലെ ഓഡിയോ കണ്ടന്റ് അതിവേഗം ജനകീയമായിക്കൊണ്ടിരിക്കുകയാണ്. ജോലിക്ക് പോകുമ്പോഴും കുക്ക് ചെയ്യുമ്പോഴും യാത്രകളിലുമെല്ലാം നമ്മുടെ സമയം അപഹരിക്കാത്ത ഉപാധിയെന്ന നിലയില് പോഡ്കാസ്റ്റുകള് പ്രിയങ്കരമാകുകയാണ്. തദ്ദേശീയ ഭാഷകളില് വരുംകാലത്ത് ഇതിന് വമ്പന് വളര്‍ച്ചയുണ്ടാകുമെന്ന് കരുതുന്നു. അതിനാല് തന്നെ നല്ല ബിസിനസ് സാധ്യതയാണ് രാഹുല് കാണുന്നത്. പോഡ്കാസ്റ്റുകള് ജനങ്ങള് കാശ്‌കൊടുത്ത് വാങ്ങുന്ന ശീലമാണ് രാഹുല് തന്റെ സംരംഭത്തിലൂടെ ഉണ്ടാക്കുന്നത്. 10 രൂപ മുതല്‍ക്കങ്ങോട്ട് പലതരത്തിലുള്ള പോഡ്കാസ്റ്റ് ഷോകള് വാങ്ങാവുന്നതാണ്. രണ്ടാമത്തെ സാധ്യത ഓഡിയോ കണ്ടന്റ് ക്രിയേറ്റ് ചെയ്ത് സാധാരണക്കാര് ഇതിന്റെ ഭാഗമായാല് വിചാരിക്കാത്ത തരത്തില് ലാഭം കൊയ്യാന് പറ്റുമെന്നതാണ്. വിഡിയോ ബിസിനസില് യൂട്യൂബ് സൃഷ്ടിച്ച പോലൊരു വിപ്ലവത്തിന് ഓഡിയോ രംഗത്ത് ഇപ്പോള് സാധ്യതകളുണ്ട്. ഉപയോക്താക്കളെ ഉപയോഗപ്പെടുത്തി അതില് വിജയിക്കാനായാല് ഈ രംഗത്ത് പുതിയ ട്രെന്‍ഡ് തന്നെ സൃഷ്ടിക്കാന് സ്റ്റോറിയോയ്ക്കാകുമെന്നാണ് രാഹുലിന്റെ പ്രതീക്ഷ.\nനിരവധി നോവലുകളും കൊച്ചിയുടെ കഥകളും പുരാണങ്ങളും കുട്ടികള്‍ക്കുള്ള പരിപാടികളും കോഴ്‌സുകളുമെല്ലാം ഇതിനോടകം പോഡ്കാസ്റ്റ് ഷോകളായി സ്‌റ്റോറിയോയിലുണ്ട്.\nEnglish Summary- Know this Podcast startup in Kochi\nSmall Business Units in Home


അപ്സരസോ അല്ലെങ്കിൽ കണ്വാശ്രമത്തിൻ കാവ്യ ശകുന്തളയോ😍😍 നടി ഇനിയയുടെ പുതിയ ഫോട്ടോഷൂട്ട്.. - STAR PIX MEDIA\nHome Gallery അപ്സരസോ അല്ലെങ്കിൽ കണ്വാശ്രമത്തിൻ കാവ്യ ശകുന്തളയോ😍😍 നടി ഇനിയയുടെ പുതിയ ഫോട്ടോഷൂട്ട്..\nഅപ്സരസോ അല്ലെങ്കിൽ കണ്വാശ്രമത്തിൻ കാവ്യ ശകുന്തളയോ😍😍 നടി ഇനിയയുടെ പുതിയ ഫോട്ടോഷൂട്ട്..\nടെലിവിഷൻ പരമ്പരകളിൽ ബാലതാരമായ് അഭിനയരംഗത്തേക്ക് വന്ന് പിന്നീട് മലയാള സിനിമ ലോകത്തെ മുൻനിര നായികമാരിൽ ഒരാളായി മാറിയ നടിയാണ് ഇനിയ. താരം നാലിൽ പഠിക്കുമ്പോളാണ് കൂട്ടിലേക്ക് എന്ന സീരിയലിൽ ആദ്യമായി അഭിനയിച്ചത്. അതിനുശേഷം ഓർമ്മ, ശ്രീ ഗുരുവായൂരപ്പൻ എന്നിങ്ങനെ അനേകം സീരിയലിൽ അഭിനയിക്കുകയും പിന്നീടു സിനിമാലോകത്തേക്ക് വരുകയും ചെയ്തു.\nമോഡലിംഗ് രംഗത്ത് സജീവമാണ് താരം 2005-ൽ മിസ് ട്രിവാൻഡ്രം പട്ടം കിട്ടുകയും നിരവതി പരസ്യചിത്രങ്ങൾ അഭിനയിക്കുകയും ചെയ്തു. താരം തന്റെ കരിയറിന്റെ തുടക്കത്തിൽ ആർട്ട് ഫിലിമുകളിലാണ് അഭിനയിച്ചത് പിന്നീട് വാണിജ്യ സിനിമകളിൽ ചെറിയ വേഷങ്ങൾ അഭിനയിച്ച് ഇപ്പോൾ മലയാള സിനിമ നായികമാരിൽ ഒരാളായി മാറിയിരിക്കുന്നു.\nമലയാള സിനിമക്ക് പുറമേ താരം തമിഴ്, തെലുഗ്, കന്നഡ ഭാഷകളിലും അഭിനയിച്ചുകഴിഞ്ഞു. സോഷ്യൽ മീഡിയകളിൽ സജീവമായ താരം തന്റെ പുതിയ ഫോട്ടോഷൂട്ടുകളും വിശേഷങ്ങളും ആരാധകരുമായി പങ്കുവെക്കാറുണ്ട്. താരത്തിന്റെ പുതിയ ഫോട്ടോഷൂട്ടാണ് ഇപ്പോൾ സോഷ്യൽ മീഡിയയിൽ വയറലായി മാറിയിരിക്കുന്നത്.\nകണ്ടാൽ ഒരു അപ്സരസോ അല്ലെങ്കിൽ കണ്വാശ്രമത്തിൻ കാവ്യ ശകുന്തളയോ എന്നു തോന്നുന്ന രീതിയിലുള്ള ഫോട്ടോസാണ് താരം ഇപ്പോൾ പങ്ക് വെച്ചിരിക്കുന്നത്. ജിത്തു പ്രകാശാണ് ഈ ഫോട്ടോസ് റെപ്ലിക്ക മീഡിയക്കുവേണ്ടി ഇടുത്തിരിക്കുന്നത്. സെലിബ്രിറ്റി മേക്കപ്പ് ആർട്ടിസ്റ്റ് പിങ്കി വിശാലാണ് താരത്തെ മേക്കപ്പ് ചെയ്തു ഒരിക്കിയിരിക്കുന്നത്.\nദിവ വുമൺ ക്ലോത്തിങ് സ്റ്റോഴ്‌സിന്റെ ഡ്രെസ്സും, കുശാൽസ് ഫാഷൻ ജൂവലറിയുടെ ആഭരണങ്ങളുമാണ് ഇനിയ അണിഞ്ഞിരിക്കുന്നത്. വയനാട്ടിലെ ഫോർട്ട് റിസോർട്ടിൽ വെച്ചായിരുന്നു ഫോട്ടോഷൂട്ട്. മലയാളത്തിൽ അവസാനമായി താരം അഭിനയിച്ചത് മാമാങ്കത്തിലെ ഉണ്ണിനീലി എന്ന കഥാപാത്രമാണ്. ഇപ്പോൾ താരം തമിഴിൽ കോഫി എന്ന ചിത്രത്തിലാണ് അഭിനയിച്ചുകൊണ്ടിരിക്കുന്നത്.


ഇതൊരു വ്യത്യസ്ത വിവാഹാഭ്യര്‍ത്ഥന; വെെറലായി വീഡിയോ | man re-animated 'Sleeping Beauty' to create an unforgettable wedding proposal\nസിനിമയിലെ നായകനും നായികയുമാക്കി മാറ്റി കഥാപാത്രങ്ങളെ അനിമേറ്റ് ചെയ്താണ് വിവാഹഭ്യര്‍ത്ഥന നടത്തിയത്. സ്ലീപിങ് ബ്യൂട്ടിയിലെ അവസാന രംഗമാണ് റീ ആനിമേറ്റ് ചെയ്തത്. ഇതിനായി തീയറ്റര് മുഴുവനും ലീ വാടകയ്‌ക്കെടുത്തു.\nAustralia, First Published Jan 17, 2020, 4:29 PM IST\nഹോളിവുഡ് സിനിമ സംവിധായകന് ലീ ലോയ്ച്‌ലറർ തന്റെ കാമുകി ശ്രുതി ഡേവിഡിനോട് വ്യത്യസ്തമായൊരു വിവാഹാഭ്യര്‍ത്ഥന നടത്തിയിരിക്കുകയാണ്. ബോസ്റ്റണിലെ സിനിമ തീയറ്ററിലാണ് ലീ തന്റെ മനസിലെ ആഗ്രഹം തുറന്ന് പറഞ്ഞത്.\nശ്രുതിയുടെ ഏറ്റവും ഇഷ്ടപ്പെട്ട സിനിമ സ്ലീപിങ് ബ്യൂട്ടിയിലൂടെയാണ് ലീ തന്റെ ആഗ്രഹം തുറന്ന് പറഞ്ഞത്. സിനിമയിലെ നായകനും നായികയുമാക്കി മാറ്റി കഥാപാത്രങ്ങളെ അനിമേറ്റ് ചെയ്താണ് വിവാഹഭ്യര്‍ത്ഥന നടത്തിയത്.\nസ്ലീപിങ് ബ്യൂട്ടിയിലെ അവസാന രംഗമാണ് റീ ആനിമേറ്റ് ചെയ്തത്. ഇതിനായി തീയറ്റര് മുഴുവനും ലീ വാടകയ്‌ക്കെടുത്തു. വീട്ടുകാരുടേയും സുഹൃത്തുക്കളുടേയും സമ്മത്തോടെയായിരുന്നു ലീ ശ്രുതിയോട് ഇഷ്ടം തുറന്ന് പറഞ്ഞത്.\nപ്രിന്‍സ് ഫിലിപ്പായി ലീയും അറോറയായി ശ്രുതിയേയും കൊണ്ടു വന്നു. ചുംബനം നല്‍കി അറോറയെ രാജകുമാരന് ഉറക്കത്തില് നിന്നും എഴുന്നേല്‍പ്പിക്കുന്നതും തുടര്‍ന്ന് വിവാഹാഭ്യര്‍ത്ഥന നടത്തുന്നതുമായിരുന്നു രംഗം. ഇത് കഴിഞ്ഞ ഉടൻ തന്നെ ലീ ശ്രുതിയ്ക്ക് മുന്‍പില് മോതിരവുമായി മുട്ടുകുത്തി നിന്നു.\nശേഷം ശ്രുതിയുടെ മുഖത്ത് നോക്കി എന്നെ വിവാഹം ചെയ്യാമോ എന്ന് ചോദിക്കുകയായിരുന്നു. ആ സമയം ശ്രുതി ശരിക്കുമൊന്ന് ഞെട്ടിപോയി. തീയറ്ററിനുള്ളില് ഒളിക്യാമറ വച്ചായിരുന്നു രംഗങ്ങളെല്ലാം ഷൂട്ട് ചെയ്തത്. നിരവധി പേരാണ് വീഡിയോ കണ്ടത്.


വിദ്യാരംഗം: ഓര്‍മ്മയ്ക്കായ് ഒരു ജന്മദിനം - ഓര്‍മ്മക്കുറിപ്പ്\nപിന്നീടങ്ങോട്ട് ജില്‍സിയുടെ 'വാല്‍ക്കണ്ണാടി' പ്രകടനമായിരുന്നു. പാടാനറിയാത്ത മറിയം 'ആലായാല് തറവേണം' പാടി 'തറ'യായി. ഏതു രാവിനും ഒരു പകലുണ്ടല്ലോ. ഈ പാട്ടുകേട്ടുറങ്ങിയ മഹതികളെ ഉണര്‍ത്താന് അനീഷ 'നിന്നെക്കാണാന് എന്നെക്കാളും ചന്തം തോന്നും കുഞ്ഞിപ്പെണ്ണേ' എന്നിങ്ങനെ നാടന് ശീലില് പാട്ടിന്റെ പ്രഭ ചൊരിഞ്ഞു. തുടര്‍ന്ന് 'മറക്കാനാവാത്ത സംഭവം' എന്ന രണ്ടാം ഘട്ടമായിരുന്നു. മേഴ്സി സിസ്റ്റര് ഒരു ടൗവ്വല് സമ്മാനിച്ചത് മുഖം മറയ്ക്കാനും വേര്‍പ്പ് ഒപ്പാനുമൊക്കെ തരപ്പെട്ടു. സ്റ്റാര് സിംഗറാകാന് ശ്രമിച്ചു പരാജിതയായ ഞാന് തീവണ്ടികണ്ടു് ചരിത്രം സൃഷ്ടിച്ച കഥ വിവരിച്ചപ്പോള് വിജയത്തിന്റെ ആദ്യപടിയായി. വാല്‍ക്കണ്ണാടിയിലെ ഏറ്റവും ബുദ്ധിമുട്ടുള്ള പരീക്ഷണമായിരുന്നു പിന്നീട് അരങ്ങേറിയത്. Yes or No ചോദ്യോത്തരങ്ങളിലൂടെ യഥാര്‍ത്ഥ നിധിയുടെ പേരു കണ്ടെത്തണമത്രേ. പരാജയം മുന്‍കൂട്ടി സമ്മതിക്കാനും ആ കൊച്ചുകൂട്ടുകാര് സമ്മതിച്ചില്ല. പരീക്ഷ തുടങ്ങി നാലാം ചോദ്യത്തോടെ ശരിയായ ഉത്തരം പറഞ്ഞ് ഞാന് വിജയകിരീടം ചൂടിയപ്പോള് ജിന്‍സി സമ്മാനിച്ചത് കൈയക്ഷരം നല്ലതാക്കുവാനുള്ള ഒരു ഉപകരണമായിരുന്നു. അവളുണ്ടോ അറിയുന്നു എന്റെ കൈയക്ഷരം നന്നാക്കുന്തോറും മോശമാകുന്നതാണെന്ന സത്യം.\nകൊതിച്ചൂറുന്ന കണ്ണുകള് കേക്കിനെ പൊതിയുന്നതു കണ്ടപ്പോള് മേഴ്സി സിസ്റ്റര് ഇനി കേക്കു തിന്നിട്ടാവാം എന്നൊരു ഇടവേള നല്‍കി. അദ്ധ്യാപനം എന്ന തൊഴിലിനെ ഞാന് പ്രണയിച്ചു സ്വായത്തമാക്കിയ കഥയും അതിലേയ്ക്ക് വഴിനടത്തിയ നാഴികക്കല്ലുകളായ ഗുരുഭൂതരേയും അനുസ്മരിച്ചുകൊണ്ടുള്ള ലഘു പ്രഭാഷണം തന്നെ നടത്തേണ്ടിവന്നുവെങ്കിലും കേഴ്വിക്കാര് അക്ഷമരായില്ല. ജിന്‍സി അവസാന കുരുക്കിട്ടത് എന്റെ നാവിനാണ്. ഒരു ഉപദേശം വേണം പോലും. കഴുതയും ഒന്നാം സമ്മാനം മേടിക്കുന്ന ഫീല്‍ഡാണെങ്കിലും പെട്ടെന്ന് കണ്ടെത്തുക പ്രയാസം. അപ്പോള് ഓര്‍ത്തു, സെല്‍ഫ് ഗോളടിക്കുന്നതിലും നല്ലത് പന്ത് എതിര്‍ഭാഗത്തിന്റെ കോര്‍ട്ടിലിട്ടുകൊടുക്കലാണെന്ന്. പഠനത്തിലെ കയറ്റിറക്കങ്ങള് കണ്ടെത്തി ഇറങ്ങാനെളുപ്പമായ വിഷയങ്ങള് വിട്ട് കയറാന് പ്രയാസമായ വിഷയക്കരിമ്പാറകളില് അള്ളിപ്പിടിച്ച് കയറണമെന്ന് താങ്ങിക്കൊടുത്തു. അപ്പോഴതാ എട്ടുദിക്കും പൊട്ടുമാറ് കലാശക്കൊട്ട്. പൂരപ്പറമ്പിലെന്നപോലെ ബലൂണ് പടക്കങ്ങള് ചടപടാപൊട്ടിക്കേറി. കാതടയ്ക്കുന്ന ശബ്ദത്തിലും ആനന്ദത്തിന്റെ മധുരിമ തിങ്ങിനിറഞ്ഞു. നിറഞ്ഞ മനസ്സും ചിരിച്ചു നനഞ്ഞ കണ്ണുമായി ആ നിമിഷങ്ങള് എന്നോടു വിടവാങ്ങി.\nഗവ. മോഡല് ഹൈസ്ക്കൂള്\nപരിചയമുള്ള ഒരു നല്ല അധ്യാപികയുടെ രചനയ്ക്കായി ഇത്ര നാള് കാത്തിരിക്കേണ്ടി വന്നു!ഇനി അതൊരു പുഴയായി ഒഴുകട്ടെ.അമ്പത്തിമൂന്നിന്റെ മാധുര്യത്തിലുല്ലസിക്കുന്ന ടീച്ചര്‍ക്ക്, വൈകിയെങ്കിലും,ജന്മദിനത്തിന്റെ മംഗളം നേരുന്നു ഞാന്.....\nമറിയം ടീച്ചറെ ഇതെവിടെ ഒളിപ്പിച്ചു വെച്ചു!കൊള്ളാമല്ലോ! ഇനി തുടരെ തുടരെ പോരട്ടെ!ബ്ലോഗ് വായനക്കാര് കാത്തിരിക്കും!നിരാശപ്പെടുത്തല്ലേ!\nമറിയം ടീച്ചറിന് വന്ദനം ...അഭിനന്ദനം..ചന്തമുള്ള കുഞ്ഞിപ്പെന്നായി ബ്ലോഗില് എന്നും ഉണ്ടാകണം.\nമറിയം ടീച്ചര്‍ക്കും കുട്ടികള്‍ക്കും ആശംസകള്\nഷരീഫ് കുരിക്കള്, കാസര്‍കോട്


'കൊല്ലപ്പെടുമെന്ന വീഡിയോ; ഹാദിയയെ മോചിപ്പിക്കണം' മുഖ്യമന്ത്രിക്ക് ഷഫിന്റെ പരാതി\n04 Jun, 2018 at 09:11 PM\nആഭ്യന്തരവകുപ്പ് സ്വമേധയാ കേസെടുക്കണമെന്നും ഹാദിയയെ മോചിപ്പിക്കണമെന്നും ഷഫിന് പരാതിയില് പറയുന്നു. അച്ഛൻ മർദിക്കുന്നു..\nകൊല്ലപ്പെടുമെന്ന് ഭയമുണ്ടെന്ന ഹാദിയയുടെ വീഡിയോ പുറത്തുവന്ന സാഹചര്യത്തില് ഷഫിന് ജഹാന് മുഖ്യമന്ത്രിക്ക് പരാതി നല്‍കി. ആഭ്യന്തരവകുപ്പ് സ്വമേധയാ കേസെടുക്കണമെന്നും ഹാദിയയെ മോചിപ്പിക്കണമെന്നും ഷഫിന് പരാതിയില് പറയുന്നു. അച്ഛൻ മർദിക്കുന്നുവെന്നും കൊല്ലപ്പെടുമെന്ന ഭയമുണ്ടെന്നും ഹാദിയ പറയുന്ന ദൃശ്യങ്ങൾ രാഹുൽ ഈശ്വർ ആണ് പുറത്തുവിട്ടത്.\n'കഴിഞ്ഞ അഞ്ചുമാസക്കാലമായി മനുഷ്യാവകാശ ലംഘനം നേരിടുന്ന ഹാദിയ വീട്ടുതടങ്കലിലാണ്. ഹാദിയയെ വീട്ടുതടങ്കലില് മരുന്ന് കുത്തിവെച്ച് അബോധാവസ്ഥയിലാക്കിയിരിക്കുകയാണെന്ന് ഒരാഴ്ച മുന്നേ പ്രശസ്ത ഡോക്യുമെന്ററി സംവിധായകന് ഗോപാല് മേനോന് വാര്‍ത്താസമ്മേളനത്തില് വ്യക്തമാക്കിയിരുന്നു. അച്ഛന് ഉപദ്രവിക്കുന്നതായും ഒന്നോ രണ്ടോ ദിവസത്തിനുള്ളിൽ താൻ കൊല്ലപ്പെട്ടേക്കാമെന്നും ഹാദിയ പറ‍യുന്ന വീഡിയോയാണ് പുറത്തു വന്നിരിക്കുന്നത്. ആഭ്യന്തരവകുപ്പ് ഈ വിഷയത്തില് സ്വമേധയാ കേസെടുത്തുകൊണ്ട് ഹാദിയയെ മോചിപ്പിക്കുന്നതിനാവശ്യമായ നടപടിക്രമങ്ങള് യുദ്ധകാലാടിസ്ഥാനത്തില് കൈക്കൊള്ളണം.' ഷഫിന് ആവശ്യപ്പെട്ടു.\nഅതേസമയം, ഹാദിയ സംസാരിക്കുന്ന കൂടുതൽ ദൃശ്യങ്ങൾ തന്റെ കയ്യിൽ ഉള്ളതായാണ് രാഹുല് ഈശ്വറിന്റെ വെളിപ്പെടുത്തല്. സുപ്രീംകോടതിയില് അടുത്ത ദിവസം കേസ് പരിഗണനക്ക് വരുന്ന സാഹചര്യത്തിൽ ഹാദിയക്ക് പറയാനുള്ളത് കോടതിയെ അറിയിക്കുകയാണ് തന്റെ ലക്ഷ്യമെന്നും രാഹുൽ ഈശ്വര് പറഞ്ഞു. ഹൈക്കോടതി വിധിക്കെതിരെ ഷെഫിന് ജഹാന് നല്‍കിയ ഹരജി സുപ്രിം കോടതി ഈ മാസം 30ന് പരിഗണിക്കും.\nPinarayi VijayanKerala CMHadiyashafin jahan


മോർച്ചറിയിൽ സൂക്ഷിച്ച മൃതദേഹത്തിന്റെ കണ്ണുകൾ എലി കരണ്ട നിലയിൽ | Rats eat human eyes at government hospital mortuary in Andhra Pradesh\nമോർച്ചറിയിൽ സൂക്ഷിച്ച മൃതദേഹത്തിന്റെ കണ്ണുകൾ എലി കരണ്ട നിലയിൽ\nബുധനാഴ്ച മൃതദേഹം സന്ദർശിക്കാനെത്തിയ ബന്ധുക്കളാണ് കണ്ണുകൾ എലി കരണ്ടനിലയിൽ കണ്ടെത്തിയത്. കൃഷ്‌ണമണിയും കണ്‍പോളയും പാതി കരണ്ട നിലയിലായിരുന്നുവെന്ന് കുടുംബം ആരോപിച്ചു.\nAndhra Pradesh, First Published Jan 30, 2020, 7:14 PM IST\nഎലൂരു: ആന്ധ്രാപ്രദേശിൽ സർക്കാർ ആശുപത്രിയിലെ മോർച്ചറിയിൽ സൂക്ഷിച്ച മൃതദേഹത്തിന്റെ കണ്ണുകൾ എലി കരണ്ട നിലയിൽ കണ്ടെത്തി. എലൂരു സർക്കാർ ജനറൽ ആശുപത്രിയിലെ മോർച്ചറിയിൽ സൂക്ഷിച്ച മൃതദേഹത്തിന്റെ കണ്ണുകളാണ് പാതി കരണ്ട നിലയിൽ കണ്ടെത്തിയത്. ആന്ധ്രാപ്രദേശ് ആരോഗ്യ വകുപ്പ് മന്ത്രി അല്ലാ കാലി കൃഷ്ണ ശ്രീനിവാസിന്റെ മണ്ഡലത്തിലാണ് ആശുപത്രി സ്ഥിതി ചെയ്യുന്നതെന്ന്.\nഎലൂരു ജില്ലയിലെ ലിംഗ പാളയം സ്വദേശിയും കോണ്‍ട്രാക്ടറുമായ ടി വൈകുണ്ഠ വാസു എന്നയാളുടെ മൃതദേഹമാണ് എലി കരണ്ടത്. ചൊവ്വാഴ്ച രാത്രി ട്രാക്ടർ ഇടിച്ചുണ്ടായ അപകടത്തിൽ ഇയാൾ തൽക്ഷണം മരിക്കുകായിരുന്നു. തുടർന്ന് ഇയാളുടെ മൃതദേഹം പോസ്റ്റുമോർട്ടത്തിനായി അന്നേദിവസം രാത്രി തന്നെ എലൂർ ആശുപത്രിയിലെ മോർച്ചറിയിലേക്ക് മാറ്റി. ദെൻഡുലുരു മണ്ഡലത്തിലെ ജോഗ്ഗന്നപാലത്തിൽവച്ചായിരുന്നു അപകടം നടന്നത്.\nഇതിനിടെ, ബുധനാഴ്ച മൃതദേഹം സന്ദർശിക്കാനെത്തിയ ബന്ധുക്കളാണ് കണ്ണുകൾ എലി കരണ്ടനിലയിൽ കണ്ടെത്തിയത്. കൃഷ്‌ണമണിയും കണ്‍പോളയും പാതി കരണ്ട നിലയിലായിരുന്നുവെന്ന് കുടുംബം ആരോപിച്ചു. സംഭവം വിവാദമായതോടെ ഉടൻ പോസ്റ്റുമോർട്ടം നടത്തി മൃതദേഹം കുടുംബത്തിന് വിട്ടുകൊടുത്ത് ആശുപത്രി അധികൃതർ പ്രശ്നം ഒതുക്കി തീര്‍ക്കാന് ശ്രമിച്ചു. എന്നാൽ, സംഭവം കുടുംബാഗംങ്ങൾ അധികൃതരുടെ ശ്രദ്ധയിൽപ്പെടുത്തുകയായിരുന്നു. ബന്ധുക്കൾ പരാതിപ്പെട്ടതോടെ സംഭവം പുറംലോകമറിയുകയും ചെയ്തു.\nശുചീകരണ പ്രവര്‍ത്തനങ്ങള് കരാര് അടിസ്ഥാനത്തില് ഏറ്റെടുത്ത ഏജന്‍സി വേണ്ട വിധം പ്രവര്‍ത്തിക്കാത്തതാണ് മോര്‍ച്ചറിയില് എലി പെരുകാന് കാരണമെന്നാണ് ആശുപത്രി അധികൃതര് നല്‍കുന്ന വിശദീകരണം. ഏജന്‍സിയ്‌ക്കെതിരെ മെമ്മോ അയച്ചിട്ടുണ്ട്. മോർച്ചറി ജീവനക്കാർ‌ക്കെതിരെ നടപടിയെടുക്കാൻ ഹെൽത്ത് സർവീസസ് ജില്ലാ കോർഡിനേറ്റർ ആവശ്യപ്പെട്ടിട്ടുണ്ടെന്നും ആശുപത്രി സൂപ്രണ്ട് എ എസ് റാം വ്യക്തമാക്കി.\nLast Updated Jan 30, 2020, 7:15 PM IST


Tim Paine |'ഒരുപാട് വേദനിച്ചു, എന്നെ വഞ്ചിച്ചതായി തോന്നി, കുറേ വഴക്കിട്ടു'; പ്രതികരണവുമായി ടിം പെയ്‌നിന്റെ ഭാര്യ – News18 Malayalam\nTim Paine |'ഒരുപാട് വേദനിച്ചു, എന്നെ വഞ്ചിച്ചതായി തോന്നി, കുറേ വഴക്കിട്ടു'; പ്രതികരണവുമായി ടിം പെയ്‌നിന്റെ ഭാര്യ\nടിം പെയ്ന് സഹപ്രവര്‍ത്തകയ്ക്ക് നഗ്‌നദൃശ്യങ്ങളും അശ്ലീല സന്ദേശങ്ങളും അയച്ച സംഭവത്തില് പ്രതികരണവുമായി താരത്തിന്റെ ഭാര്യ.\nLast Updated : November 21, 2021, 20:47 IST\nഓസ്‌ട്രേലിയന് ക്രിക്കറ്റ് താരം ടിം പെയ്ന്(Tim Paine) സഹപ്രവര്‍ത്തകയ്ക്ക് നഗ്‌നദൃശ്യങ്ങളും അശ്ലീല സന്ദേശങ്ങളും(obscene messages) അയച്ച സംഭവത്തില് പ്രതികരണവുമായി താരത്തിന്റെ ഭാര്യ. സംഭവം ഒരുപാട് വേദനിപ്പിച്ചെന്നും പെയ്ന് വഞ്ചിച്ചതായി തോന്നിയെന്നും ബോണി പെയ്ന് പറഞ്ഞു.\n'അന്ന് എന്നെ വഞ്ചിച്ചതായി തോന്നി. ഒരുപാട് വേദനിച്ചു. എനിക്ക് ദേഷ്യം നിയന്ത്രിക്കാന് കഴിഞ്ഞില്ല. ഞങ്ങള് പരസ്പരം വഴക്കിട്ടു. എന്നാലും വേര്‍പിരിയാന് തീരുമാനിച്ചില്ല. ഒരുമിച്ചു ജീവിതം മുന്നോട്ടുകൊണ്ടുപോകാന് തന്നെയായിരുന്നു തീരുമാനം. ഞങ്ങള് അതെല്ലാം മറന്നു. ഇപ്പോള് വര്‍ഷങ്ങള് കഴിയുമ്പോഴാണ് ഈ വാര്‍ത്ത വീണ്ടും പുറത്തുവരുന്നത്. അന്ന് ഞങ്ങള് ഇതിനെയെല്ലാം അതിജീവിച്ചതാണ്. വീണ്ടും ഇതിലേക്ക് വലിച്ചിടുന്നു എന്നത് അനീതിയായി തോന്നുന്നു.'- പെയ്നിനൊപ്പം ഓസ്ട്രേലിയന് മാധ്യമത്തിന് നല്‍കിയ അഭിമുഖത്തില് ബോണി വ്യക്തമാക്കുന്നു.\nനാല് വര്‍ഷം മുന്‍പ് സഹപ്രവര്‍ത്തകയ്ക്ക് പെയ്ന് നഗ്‌നദൃശ്യങ്ങളും അശ്ലീല സംഭാഷണങ്ങളും അയച്ചതാണ് സംഭവം. ഈ ചാറ്റിന്റെ സ്‌ക്രീന് ഷോട്ടുകള് അടുത്തിടെ പുറത്തായി. ഇതോടെ ടിം പെയ്ന് ഓസ്ട്രേലിയന് ടെസ്റ്റ് ടീമിന്റെ നായക സ്ഥാനവും രാജി വെച്ചിരുന്നു.\nIPL 2022| അടുത്ത സീസൺ ഐപിഎൽ ഇന്ത്യയിൽ തന്നെ നടത്തും; പ്രഖ്യാപനവുമായി ബിസിസിഐ സെക്രട്ടറി ജയ് ഷാ\nഐപിഎല്ലിന്റെ 15ാ൦ സീസൺ ഇന്ത്യയിൽ വെച്ച് തന്നെ നടത്തുമെന്ന് പ്രഖ്യാപിച്ച് ബിസിസിഐ സെക്രട്ടറി ജയ് ഷാ. ചെന്നൈയിൽ ഐപിഎൽ ചാമ്പ്യന്മാരായ ചെന്നൈ സൂപ്പർ സൂപ്പര് കിംഗ്‌സിന്റെ കിരീട വിജയാഘോഷത്തില് പങ്കെടുക്കവേയാണ് ജയ് ഷാ ഇക്കാര്യം വ്യക്തമാക്കിയത്. അടുത്ത സീസണിൽ രണ്ട് ടീമുകൾ കൂടി എത്തുന്നതിനാൽ ലീഗ് കൂടുതൽ ആവേശകരമാകുമെന്നും ജയ് ഷാ കൂട്ടിച്ചേർത്തു.\n"ഐപിഎല്ലിനെ ഇന്ത്യയില് തിരികെയെത്തിക്കും. വരുന്ന സീസണില് ലക്‌നൗ, അഹമ്മദാബാദ് ടീമുകള് കൂടി ചേരുന്നതോടെ ടൂര്‍ണമെന്റ് ഇരട്ടി ആവേശത്തിലാകും." ജയ് ഷാ പറഞ്ഞു.\n"ചെപ്പോക്ക് സ്‌റ്റേഡിയത്തില് ചെന്നൈ സൂപ്പര് കിംഗ്‌സ് കളിക്കുന്നത് കാണാനാണ് എല്ലാവരും കാത്തിരിക്കുന്നതെന്ന് അറിയാം. ആ നിമിഷം അകലെയല്ല, പതിനഞ്ചാം സീസണ് ഐപിഎല് ഇന്ത്യയിൽ അരങ്ങേറുമ്പോൾ നിങ്ങൾക്ക് ആ നിമിഷം നേരിട്ട് അനുഭവിക്കാം." ജയ് ഷാ പറഞ്ഞു.\n" വരും സീസണിൽ മെഗാ താരലേലവും നടക്കുന്നുണ്ട്. അതിനാൽ അടുത്ത സീസണിൽ പുത്തൻ നിരയുമായി ടീമുകൾ എത്തുന്നത് ആവേശം പകരുന്ന കാഴ്ചയാകും." ജയ് ഷാ കൂട്ടിച്ചേർത്തു.\nഐപിഎൽ 2022ൽ 10 ടീമുകൾ മത്സരിക്കാൻ ഉണ്ടാകുമെന്ന് അറിയിച്ച ബിസിസിഐ പുതിയ രണ്ട് ഫ്രാഞ്ചൈസികൾക്കായി അടുത്തിടെ ലേലം നടത്തിയിരുന്നു. ഇതിൽ അഹമ്മദാബാദ് ടീമിനെ 5625 കോടി രൂപയ്‌ക്ക് സിവിസി ക്യാപ്പിറ്റലും ലക്‌നൗ ടീമിനെ 7009.0 കോടി രൂപയ്‌ക്ക് ആര്‍പി-സഞ്ജീവ് ഗോയങ്ക ഗ്രൂപ്പുമാണ് സ്വന്തമാക്കിയത്. നിലവിലുള്ള എട്ട് ടീമുകൾക്കൊപ്പം ഈ രണ്ട് ടീമുകൾ കൂടി ചേരുന്നതായിരിക്കും.ഓരോ ടീമിനും ഏഴ് ഹോം മാച്ചുകളും ഏഴ് എവേ മാച്ചുകളും അടക്കം 74 കളികളാണ് ഷെഡ്യൂള് ചെയ്തിരിക്കുന്നത്.\nFirst published: November 21, 2021, 20:40 IST\nVenkatesh Iyer |കളിച്ചത് ഒരു സീസണിലെ പകുതി മത്സരങ്ങള്; 20 ലക്ഷത്തിന് ടീമിലെത്തിയ വെങ്കിയ്ക്ക് ഇപ്പോള് പ്രതിഫലം എട്ട് കോടി\n83, ജേഴ്സി, ദംഗൽ, കരാട്ടെ കിഡ്സ്; കളത്തില് നിന്നും വെള്ളിത്തിരയിലേക്ക് എത്തിയ ബോളിവുഡ് - ഹോളിവുഡ് ചിത്രങ്ങള്


സ്ത്രീകൾ മാത്രം താമസിക്കുന്ന വീട്ടിലെ സ്‌കൂട്ടർ രാത്രി തീയിട്ട് ഭീകരാന്തരീക്ഷം സൃഷ്ടിച്ച കേസിലെ പ്രതി ചാവക്കാട് അറസ്റ്റിൽ – malayalam daily\nചാവക്കാട്: ആലുംപടിയില് സ്ത്രീകൾ മാത്രം താമസിക്കുന്ന വീട്ടിൽ മുറ്റത്ത് നിര്‍ത്തിയിട്ടിരുന്ന സ്‌കൂട്ടറിനു തീ വെക്കുകയും മറ്റൊരു വീടിന്റെ ജനല്‍പടിയില് ഇരുന്ന മതപരമായ പുസ്തകങ്ങള് കത്തിച്ചു നശിപ്പിക്കുകയും ചെയ്ത് ഭീകരാന്തരീക്ഷം സൃഷ്ടിച്ച കേസിലെ പ്രതിയെ പോലീസ് അറസ്റ്റു ചെയ്തു.ആലുംപടി പൂക്കോട്ടില് വീട്ടില് വിപി(കണ്ണന് 38)നെയാണ് ഗുരുവായൂര് അസിസ്റ്റന്റ് കമ്മീഷണര് കെ.ജി. സുരേഷ്, ചാവക്കാട് എസ്.എച്ച്.ഒ. കെ.എസ്.സെല്‍വരാജ്, എസ്.ഐ.മാരായ ഉമേഷ്, എ.എം.യാസിര് എന്നിവരുടെ നേതൃത്വത്തില് അറസ്റ്റു ചെയ്തത്.\nവെളളിയാഴ്ച രാത്രി ഒമ്പതരയോടെയാണ് മച്ചിങ്ങല് രാജേഷിന്റെ വീട്ടുമുറ്റത്തുനിര്‍ത്തിയിട്ട സ്‌കൂട്ടറിന് പ്രതി തീവെച്ചത്.രാജേഷിന്റെ ഭാര്യ ഹിമയുടെ സ്‌കൂട്ടറാണ് കത്തിച്ചത്. രാജേഷിന്റെ വീടിനടുത്തുള്ള പുതുവീട്ടില് ഷഹീമിന്റെ വീടിന്റെ പിന്‍വശത്തെ ജനല്‍പടിയില് ഇരുന്നിരുന്ന മതപരമായ പുസ്തകങ്ങള് പ്രതി ജനലിലൂടെ കൈയ്യിട്ടു തീ വെച്ച് നശിപ്പിക്കുകയും ചെയ്തു. വീടിന്റെ പിന്‍വശത്തു തീ ആളി കാത്തുന്നത് ശ്രദ്ധയില്‍പെട്ട വീട്ടുകാര് പുറത്തിറങ്ങി നോക്കിയപ്പോള് ഒരാള് കിണറിനു സമീപത്തു കൂടി പോവുന്നത് കണ്ടതായി വീട്ടുകാര് പോലീസിനെ അറിയിച്ചു.\nതുടര്‍ന്ന് നടത്തിയ ശാസ്ത്രീയമായ അന്വേഷണത്തലാണ് പ്രതിയെ അറസ്റ്റ് ചെയ്തത്. പ്രദേശത്തെ സി.സി.ടി.വി. ദൃശ്യങ്ങള് പരിശോധിച്ചതില് ഈ സമയത്ത് വിപിന് സംഭവ സ്ഥലത്ത് ഉണ്ടായിരുന്നതായി തെളിഞ്ഞു. തുടര്‍ന്ന് നടത്തിയ ചോദ്യംചെയ്യലില് പ്രതി കുറ്റം സമ്മതിക്കുകയായിരുന്നു. ഇയാള് മുമ്പും പല ക്രിമിനല് കേസുകളിലും പ്രതി ആയിട്ടുള്ള ആളാണെന്നു പോലീസ് പറഞ്ഞു.കത്തി നശിച്ച സ്‌കൂട്ടറിനു ഒരു ലക്ഷത്തോളം രൂപ വില വരും. എ.എസ്.ഐ.മാരായ സജിത്ത്, ബിന്ദുരാജ്, വനിതാ എസ്. സി.പി.ഒ. ഷൗജത്ത്, സി.പി.ഒ. മാരായ ശരത്ത്, നസല്, ശബരികൃഷ്ണന്, ജയകൃഷ്ണന് എന്നിവരും പ്രതിയെ പിടികൂടിയ സംഘത്തിലുണ്ടായിരുന്നു. കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു.


വാക്‌സിന് വിതരണത്തിന് കേരളം പൂര്‍ണസജ്ജം; ആരോഗ്യമന്ത്രി - Ezhome Live News\nHome / Breaking new / Kerala / വാക്‌സിന് വിതരണത്തിന് കേരളം പൂര്‍ണസജ്ജം; ആരോഗ്യമന്ത്രി\nവാക്‌സിന് വിതരണത്തിന് കേരളം പൂര്‍ണസജ്ജം; ആരോഗ്യമന്ത്രി\nAmmus Friday, January 01, 2021 0\nകോവിഡ് വാക്സിന് വിതരണത്തിന് കേരളം പൂര്‍ണ സജ്ജമാണെന്ന് ആരോഗ്യമന്ത്രി കെ.കെ ഷൈലജ. വാക്സിന് ലഭ്യമായിത്തുടങ്ങിയാല് അത് വളരെ പെട്ടെന്ന് ജനങ്ങളിലേക്കെത്തിക്കും. വാക്സിന് വിതരണത്തിന്റെ മുന്‍ഗണനാ പട്ടിക, വാക്സിന് സംഭരണം, വാക്സിന് വിതരണത്തിനുള്ള വളണ്ടിയര്‍മാര്, അതിനുള്ള പരിശീലനം എന്നിവ പൂര്‍ത്തിയാക്കിയിട്ടുണ്ടെന്നും മന്ത്രി പറഞ്ഞു.\nവാക്സിന് വിതരണത്തിന് കേന്ദ്രവും ഐസിഎംആറും ചേര്‍ന്ന് മാനദണ്ഡങ്ങളും നടപടിക്രമങ്ങളും നിശ്ചയിട്ടുണ്ട്. മുന്‍ഗണന നിശ്ചയിച്ചതുപ്രകാരമാണ് വാക്സിന് വിതരണം നടത്തുക. ആരോഗ്യപ്രവര്‍ത്തകര്, പ്രായം ചെന്നവര്, മറ്റ് ജീവിതശൈലീ രോഗങ്ങള് ഉള്ളവര്, രോഗബാധ ഏല്‍ക്കാന് കൂടുതല് സാധ്യതയുള്ള മറ്റുള്ളവര് എന്നിങ്ങനെ മുന്‍ഗണന പ്രകാരമാവും വാക്സിന് വിതരണം.\nസംസ്ഥാനത്ത് ജനസാന്ദ്രത താരതമ്യേന കൂടുതലാണ്. പ്രായം ചെന്നവരുടെ ജനസംഖ്യയും, ജീവിതശൈലീ രോഗമുള്ളവര് ഏറ്റവും കൂടുതലും കേരളത്തിലാണ്. ഇതൊക്കെ പരിഗണിച്ച് വാക്സിന് വിതരണം ആരംഭിച്ചാല് നല്ലൊരു വിഹിതം കേരളത്തിന് തരണമെന്ന് കേന്ദ്രത്തോട് അഭ്യര്‍ഥിച്ചിട്ടുണ്ടെന്നും മന്ത്രി വ്യക്തമാക്കി.\nBreaking new Kerala


ഇന്ന് റോസാ മിസ്റ്റിക്കാ മാതാവിന്റെ തിരുനാള് | Catholic Church News Malayalam\nHome Hail Mary Apparitions of Mary ഇന്ന് റോസാ മിസ്റ്റിക്കാ മാതാവിന്റെ തിരുനാള്\nഇന്ന് റോസാ മിസ്റ്റിക്കാ മാതാവിന്റെ തിരുനാള്\nറോസ മിസ്റ്റിക്ക അഥവാ ‘നിഗൂഢതയുടെ റോസാപുഷ്പം’ എന്ന പേരില് അമ്മയുടെ തിരുനാള് കൊണ്ടാടണമെന്ന് അമ്മ നേരിട്ട് നിര്‍ദ്ദേശം നല്‍കിയത് 1947 ജൂലൈ 13 -നാണ്. അന്ന് അമ്മ ‘റോസ് മിസ്റ്റിക്ക’ എന്നാലെന്ത് എന്നതിലേയ്ക്ക് സൂചനയും നല്‍കി. അമ്മ പറഞ്ഞു: “ഞാന് യേശുവിന്റെ മൗതീകശരീരത്തിന്റെ അമ്മയാണ്. അതായത് സഭയുടെ അമ്മയാണ്.”\nഇന്ന് ജൂലൈ 13ാം തീയതി റോസാ മിസ്റ്റിക്കാ മാതാവിന്റെ തിരുനാളാണ്. 1947 മുതല് 1966 വരെയാണ് മാതാവിന്റെ പ്രത്യക്ഷീകരണങ്ങള് ഇറ്റലിയില് ഉണ്ടായത്. 1947 -ല് മാത്രം ഏഴു തവണ മാതാവ് പ്രത്യക്ഷപ്പെട്ടു.\nമോന്‍സിചിയാലി വടക്കന് ഇറ്റലിയിലെ ഒരു പ്രദേശമാണ്. അവിടെയാണ് പിയെറിനാ ഗില്ലി ജനിച്ചത്. അവിടെയുള്ള ഒരു ആശുപത്രിയില് നഴ്സായി അവര് സേവനം ചെയ്തു. 1947 -ലെ വസന്തകാലത്ത് പരിശുദ്ധ മാതാവ് ആശുപത്രിയിലെ ഒരു മുറിയില് വച്ച് പിയെറിനായ്ക്ക് പ്രത്യക്ഷയായി. വയലറ്റ് വസ്ത്രം ധരിച്ച മാതാവിന്റെ ശിരോവസ്ത്രത്തിന് വെള്ളനിറമായിരുന്നു. മാതാവ് ദുഃഖിതയായി കാണപ്പെട്ടു. മൂന്ന് വാളുകള് അമ്മയുടെ നെഞ്ച് പിളര്‍ന്നിരുന്നു. പ്രാര്‍ത്ഥിക്കുക, പ്രായശ്ചിത്തം ചെയ്യുക, പരിഹാരം ചെയ്യുക എന്ന് മാതാവ് ആഹ്വാനം ചെയ്തു.\n1947 ജൂണ് 13 -ന് രണ്ടാമത്തെ പ്രത്യക്ഷീകരണം നടന്നു. അതൊരു ഞായറാഴ്ച ആയിരുന്നു. ഇത്തവണ മൂന്നു വാളുകള്‍ക്കു പകരം നെഞ്ചില് മൂന്ന് റോസാപ്പൂക്കളുമായാണ് അമ്മ പ്രത്യക്ഷപ്പെട്ടത്. വെള്ള, ചുവപ്പ്, സ്വർണ്ണം എന്നിങ്ങനെ മൂന്ന് റോസപ്പൂക്കള്. അങ്ങ് ആരാണ് എന്ന് പെയെറിന ചോദിച്ചപ്പോള്, മാതാവ് പറഞ്ഞത്: “ഞാന് യേശുവിന്റെയും നിങ്ങളുടെ എല്ലാവരുടെയും അമ്മ” എന്നായിരുന്നു. അതേ വര്‍ഷം തന്നെ ഒക്ടോബര് 22 -നും നവംബര് 16 -നും 22 -നും ഡിസംബര്7-നും 8 -നും മാതാവ് വീണ്ടും പ്രത്യക്ഷപ്പെട്ടു.\nമാതാവിന്റെ പ്രത്യക്ഷീകരണവേളയില് പല അത്ഭുതങ്ങളും സംഭവിച്ചു. അന്നേ ദിവസത്തിന്റെ നിര്‍ദ്ദേശമനുസരിച്ചാണ് ജൂലൈ 13 -ന് റോസാ മിസ്റ്റിക്ക തിരുനാളായി ആചരിച്ചു തുടങ്ങിയത്. ലോകം മുഴുവനുമുള്ള വൈദികര്‍ക്കും സന്യാസിനീ സന്യാസികള്‍ക്കും വേണ്ടി പ്രാര്‍ത്ഥിക്കണമെന്നും അന്ന് മാതാവ് ആവശ്യപ്പെട്ടിരുന്നു.


rai lakshmi-julie2| ഒട്ടും താല്പര്യമില്ലാത്ത, അംഗീകരിക്കാനാവാത്ത വ്യക്തിയുടെ കൂടെ നിർബന്ധപൂർവം കിടക്ക പങ്കിടേണ്ട വന്നു; ഇപ്പോൾ അത് ആലോചിക്കുമ്പോൾ തന്നെ അറപ്പുളവാക്കുന്നു; റായി ലക്ഷ്മിയുടെ ആദ്യ ഹിന്ദി ചിത്രമായ ജൂലി2വിന്റെ അണിയറക്കഥകൾ തുറന്ന് പറഞ്ഞ് താരം - MarunadanMalayalee.com\nNovember 17, 2017 | 08:08 AM IST | Permalink\nമുംബൈ: മലയാളത്തിലെ പ്രിയ നായികയായ ലക്ഷ്മി റായി ഇന്ന് റായി ലക്ഷ്മിയാണ്, അതീവ ഗ്ലാമറസായി മാറിയ താരത്തിന്റെ പുതിയ ചിത്രത്തിന്റെ ട്രെയിലറും ടീസറും വലിയ രീതിയിലാണ് ഏറ്റെടുത്തത്. റായി ലക്ഷ്മിയുടെ ആദ്യ ഹിന്ദി ചിത്രമായ ജൂലി2ഉടൻ തീയറ്ററുകളിലെത്തുമ്പോൾ അതിന്റെ അണിയറ വിശേഷങ്ങൾ പങ്ക് വെക്കുകയായിരുന്നു റായ് ലക്ഷ്മി.ആരാധകരെ ആവേശത്തിലാക്കുന്ന ഈ രംഗങ്ങളിലെ അഭിനയം അത്ര എളുപ്പമായിരുന്നില്ലെന്നാണ് റായ് ലക്ഷ്മി പറയുന്നത്.\n'എനിക്കറിയില്ല ഞാൻ അതിനെ കുറിച്ച് സംസാരിക്കണമോയെന്ന്. ആലോചിക്കാവുന്നതിനപ്പുറത്തുള്ള ഒരു രംഗം എനിക്ക് ജൂലിയിൽ അഭിനയിക്കേണ്ടി വന്നു. പ്രേക്ഷകന് സ്വാഭാവികത അനുഭവപ്പെടുന്ന രീതിയിലായിരുന്നു ആ രംഗം ചിത്രീകരിച്ചത്. എന്റെ കഥാപാത്രത്തിന്, അവൾക്കൊട്ടും താല്പര്യമില്ലാത്ത, അംഗീകരിക്കാനാവാത്ത വ്യക്തിയുടെ കൂടെ നിർബന്ധപൂർവം കിടക്ക പങ്കിടേണ്ട രംഗമായിരുന്നു അത്. ആ രംഗവും അത് ചിത്രീകരിച്ച രീതിയും അറപ്പുളവാക്കുന്നതായിരുന്നു. എനിക്കൊട്ടും തൃപ്തിയില്ലാത്ത ഒരു അന്തരീക്ഷമായിരുന്നു. വളരെ മനോഹരമായി എടുത്ത രംഗമാണത്. ഇപ്പോൾ പോലും ആ രംഗത്തെ കുറിച്ചാലോചിക്കുമ്പോൾ എനിക്ക് വല്ലാത്ത അറപ്പാണ്.'-ലക്ഷ്മി മാധ്യമ പ്രവർത്തകരോട് പറഞ്ഞു.\nസിനിമാ എന്ന മായിക ലോകത്തിന് പിന്നിൽ, ഒരു സ്റ്റാർ ആകാൻ നായികമാർ സഹിക്കേണ്ട ലൈംഗിക പീഡന കഥകളെ കുറിച്ച് ജൂലി എന്ന കഥാപാത്രത്തിലൂടെ കഥ പറയുന്ന ചിത്രമാണ് ജൂലി ടു. അതുകൊണ്ട് തന്നെ അതീവ ഗ്ലാമറസ്സായിട്ടാണ് റായി ലക്ഷ്മി ചിത്രത്തിലെത്തുന്നത്. ഒരു നാട്ടിൻ പുറത്തുകാരി സിനിമയിൽ നായികയായെത്തുന്ന കഥയാണ് ദീപക് ശിവദാസ് സംവിധാനം ചെയ്യുന്ന ജൂലി ടുവിന്റെ കഥ. സാഹചര്യങ്ങളുടെ സമ്മർദ്ദം കാരണം ലൈംഗിക തൊഴിലാളിയായി മാറുകയാണ് ജൂലി. ഇന്നുവരെ കണ്ടിട്ടില്ലാത്തത്രയും ഗ്ലാമറായിട്ടാണത്രെ റായി ലക്ഷ്മി ചിത്രത്തിലെത്തുന്നത്. ചിത്രത്തിന്റെ പോസ്റ്ററുകളിൽ നിന്നും ടീസറിൽ നിന്നും ട്രെയിലറിൽ നിന്നും തന്നെ ഇക്കാര്യം വ്യക്തമാണ്. ബിക്കിനി ഉൾപ്പടെയുള്ള രംഗങ്ങളിൽ ശരീര ഭാരം കുറയ്ക്കേണ്ടതായിട്ടുണ്ടായിരുന്നു. രണ്ട് മാസം സിനിമയിൽ നിന്നെല്ലാം വിട്ടു നിന്ന് ലക്ഷ്മി ശരീര ഭാരം പത്ത് കിലോയോളം കുറച്ചെടുത്തു.\nജൂലി ടു വിലൂടെ ബോളിവുഡിൽ കരിയർ ബ്രേക്ക് ലഭിക്കും എന്നാണ് റായി ലക്ഷ്മിയുടെ പ്രതീക്ഷ. അതുകൊണ്ട് തന്നെ ജൂലിക്ക് വേണ്ടി എന്ത് സാഹസത്തിനും നടി തയ്യാറായിരുന്നു. സിനിമയ്ക്ക് പിന്നിലെ ലൈംഗിക ചൂഷണത്തെ കുറിച്ച് പലപ്പോഴും ചർച്ചകൾ ഉയർന്നിട്ടുണ്ട്. കാസ്റ്റിങ് കൗച്ച് ഇപ്പോഴും സജീവമായ പശ്ചാത്തലത്തിലാണ് ജൂലി ടുവിന്റെ റിലീസ്.\n2004 ൽ പുറത്തിറങ്ങിയിരുന്ന ജൂലി ആദ്യ ഭാഗത്തിന്റെ സംവിധായകൻ ദീപക് ശിവദാസനി തന്നെയാണ് ജൂലി2സംവിധാനം ചെയ്തിരിക്കുന്നത്. രവി കൃഷ്ണനാണ് ചിത്രത്തിലെ നായകൻ. ഹിന്ദി, തമിഴ്, തെലുങ്ക് കന്നഡ, എന്നി ഭാഷകളിലാണ് ചിത്രം നിർമ്മിക്കുന്നത്. ആദിത്യ ശ്രീവാസ്തവ, രതി അഗ്നിഹോത്രി എന്നിവരാണ് ചിത്രത്തിലെ മറ്റ് പ്രധാന താരങ്ങൾ. മുംബൈ, ഹൈദരാബാദ്, ദുബായ് എന്നിവിടങ്ങളിൽ ചിത്രീകരിച്ച ജൂലി2നവംബർ 24-ന് തിയറ്ററുകളിലെത്തും.


സംസ്ഥാനത്ത് വീണ്ടും കോവിഡ് മരണം; കളമശേരി മെഡിക്കല് കോളജില് ചികിത്സയിലായിരുന്ന വ്യാപാരിയാണ് മരിച്ചത് - Keralabhooshanam Daily സംസ്ഥാനത്ത് വീണ്ടും കോവിഡ് മരണം; കളമശേരി മെഡിക്കല് കോളജില് ചികിത്സയിലായിരുന്ന വ്യാപാരിയാണ് മരിച്ചത്\nHome/NEWS/BREAKING NEWS/സംസ്ഥാനത്ത് വീണ്ടും കോവിഡ് മരണം; കളമശേരി മെഡിക്കല് കോളജില് ചികിത്സയിലായിരുന്ന വ്യാപാരിയാണ് മരിച്ചത്\nകൊച്ചി: സംസ്ഥാനത്ത് വീണ്ടും കോവിഡ് മരണം. കളമശേരി മെഡിക്കല് കോളജില് ചികിത്സയിലായിരുന്ന തോപ്പുംപടി സ്വദേശിയായ വ്യാപാരി മരിച്ചു. ഇതോടെ സംസ്ഥാനത്ത് കോവിഡ് ബാധിച്ച് മരിച്ചവരുടെ എണ്ണം 26 ആയി. രാവിലെ മലപ്പുറം മഞ്ചേരിയില് നിരീക്ഷണത്തിലിരിക്കെ മരിച്ചയാള്‍ക്ക് കോവിഡ് സ്ഥിരീകരിച്ചിരുന്നു.\nതോപ്പുംപടി സ്വദേശിയായ 66കാരനെ ജൂണ് 28നാണ് മെഡിക്കല് കോളജില് പ്രവേശിപ്പിച്ചത്. ദീര്‍ഘനാളായി പ്രമേഹത്തിനു ചികിത്സയില് ആയിരുന്നു. കോവിഡ് ന്യൂമോണിയ കൂടിയതിനെ തുടര്‍ന്ന് ഐസിയുവില് ശ്വസനസഹായിയുടെ സഹായത്തോടെയാണ് ജീവന് നിലനിര്‍ത്തിയിരുന്നത്. വൃക്കകളുടെ ഉള്‍പ്പടെയുള്ള പ്രവര്‍ത്തനത്തെ ദോഷകരമായി ബാധിച്ചതിനെ തുടര്‍ന്ന് ഇദ്ദേഹം അതീവ ഗുരുതരാവസ്ഥയിലായിരുന്നു.\nസംസ്ഥാനത്ത് ഇന്ന് 225 പേർക്ക് കൊവിഡ്; 38 പേർക്ക് സമ്പര്‍ക്കത്തിലൂടെ രോഗം


ഡോ. താരയായി മാറിയതിങ്ങനെ : നീത മനോജ് | Neetha Manoj | Ullam Web Series | Actress | Interview |\nസൈക്കളോജിക്കൽ ത്രില്ലറിലൂടെ അഭിനയരംഗത്തേക്ക്, ഡോ. താരയായി മാറിയതിങ്ങനെ : നീത മനോജ്\nഅഞ്ജലി ലാൽ November 23, 2020 02:02 PM IST\nപ്രശസ്ത ക്ലിനിക്കൽ സൈക്കോളജിസ്റ്റ് ഡോ.സൈലേഷ്യയാണ് ഉള്ളത്തിന് തിരക്കഥ ഒരുക്കിയത്\nഅതിവിചിത്രവും അപകടകരവുമായ രോഗങ്ങളും പെരുമാറ്റ വൈകല്യങ്ങളുമുള്ള ഒരു കൂട്ടം രോഗികൾ. അവരെ, അവരുടെ പ്രശ്നങ്ങളെ തന്മയത്വത്തോടെ കൈകാര്യം ചെയ്യുന്ന ഒരു ക്ലിനിക്കൽ സൈക്കോളജിസ്റ്റ്. ഫിക്‌ഷനേക്കാൾ വിചിത്രമായ യാഥാർഥ്യങ്ങളെ വളരെ കയ്യടക്കത്തോടെ അവതരിപ്പിച്ചുകൊണ്ടാണ് നീത മനോജ് എന്ന കഥകളി ആർട്ടിസ്റ്റ് ഉള്ളം എന്ന സൈക്കളോജിക്കൽ ത്രില്ലർ വെബ്സീരിസിലൂടെ അഭിനയരംഗത്ത് ചുവടുറപ്പിച്ചത്. യഥാർഥ സംഭവങ്ങളെ അടിസ്ഥാനമാക്കിയൊരുക്കിയ ഈ പരമ്പരയിൽ ക്ലിനിക്കൽ സൈക്കോളജിസ്റ്റിനെ അവതരിപ്പിച്ച നീത അഭിനയ ജീവിതത്തിന്റെ അരങ്ങേറ്റത്തെക്കുറിച്ചും സാമൂഹിക പ്രസക്തിയുള്ള വിഷയങ്ങൾ കൈകാര്യം ചെയ്ത വെബ്സീരിസിനെക്കുറിച്ചുമുള്ള വിശേഷങ്ങൾ മനോരമ ഓൺലൈൻ വായനക്കാർക്കായി പങ്കുവയ്ക്കുന്നു.\n∙ നർത്തകിയാണ്, കഥകളി ആർട്ടിസ്റ്റും. എങ്ങനെയാണ് ഉള്ളം എന്ന സൈക്കളോജിക്കൽ ത്രില്ലറിലെ കേന്ദ്ര കഥാപാത്രത്തെ അവതരിപ്പിക്കാൻ അവസരം കിട്ടിയത്?\nപ്രശസ്ത ക്ലിനിക്കൽ സൈക്കോളജിസ്റ്റും ഉള്ളത്തിന്റെ തിരക്കഥാകൃത്തുമായ ഡോ. സൈലേഷ്യയെ പൊതു സുഹൃത്തുക്കൾ വഴി മുൻപുതന്നെ അറിയാമായിരുന്നെങ്കിലും അഞ്ചാറ് വർഷം മുൻപ് ഒരു ചടങ്ങിൽവച്ചാണ് നേരിട്ടു പരിചയപ്പെട്ടത്. പിന്നീട് ഒരവസരത്തിൽ കണ്ടപ്പോൾ ‘ഞാനെപ്പോഴെങ്കിലും ഒരു സിനിമ ചെയ്യുകയാണെങ്കിൽ അതിൽ അഭിനയിക്കാൻ താൽപര്യമുണ്ടോ’ എന്നു സൈലേഷ്യ ചോദിച്ചിരുന്നു. അന്ന് മറുപടിയൊന്നും നൽകാതെ ആ കാര്യം ചിരിച്ചു വിടുകയാണുണ്ടായത്. പിന്നെയും ഒരു അഞ്ചാറു കൊല്ലം കഴിഞ്ഞ് സൈലേഷ്യയുടെ ഒരു മെസേജ് വന്നു. ‘വിൽ യു ആക്ട്’ എന്നായിരുന്നു അത്. ‘ഐ ക്യാൻ ട്രൈ’ എന്നായിരുന്നു എന്റെ മറുപടി. അങ്ങനെയാണ് ഈ വെബ്സീരീസിലേക്കുള്ള വഴി തുറന്നത്.\n∙ അഭിനയരംഗത്തെ ആദ്യത്തെ ചുവടുവയ്പ്പായിരുന്നല്ലോ. പരിശീലന ക്ലാസുകളിലോ മറ്റോ പങ്കെടുത്തിരുന്നോ?\nഇല്ല. ഈ വെബ്സീരീസിന്റെ സംവിധായകൻ ആയില്യൻ കരുണാകരനും കഥയും തിരക്കഥയുമൊരുക്കിയ സൈലേഷ്യയും ചേർന്ന് എനിക്ക് ഇതിനെപ്പറ്റി കുറേ കാര്യങ്ങൾ പറഞ്ഞു തന്നിരുന്നു. ഇത്തരം മാനസിക വൈകല്യങ്ങളെക്കുറിച്ചുള്ള അവബോധം ജനങ്ങളിലേക്കെത്താനുള്ള ഏറ്റവും നല്ല മാർഗം ഒരു ക്ലിനിക്കൽ സൈക്കോളജിസ്റ്റിന്റെ കാഴ്ചപ്പാടിൽ നിന്നും കഥ പറയുന്നതാണ്. അങ്ങനെയാണ് ക്ലിനിക്കൽ സൈക്കോളജിസ്റ്റായ താരാ ജയറാം എന്ന കഥാപാത്രത്തെ സൃഷ്ടിക്കപ്പെട്ടതും ചികിൽസ തേടി അവരുടെ പക്കലെത്തുന്ന രോഗികളുടെ പ്രശ്നങ്ങളെ അത്തരമൊരു കാഴ്ചപ്പാടിലൂടെ അവതരിപ്പിച്ചതും.\nസാധാരണ ഡോക്ടറുടെ രീതിയും മാനറിസങ്ങളുമല്ലല്ലോ ഒരു ക്ലിനിക്കൽ സൈക്കോളജിസ്റ്റിന്റേത്. അതുകൊണ്ടു തന്നെ ഒരു സൈക്കോളജിസ്റ്റിന്റെ മാനറിസങ്ങളും പേഷ്യന്റ്സിനോടുള്ള സമീപനവുമൊക്കെ അടുത്ത് മനസ്സിലാക്കാനായി സൈലേഷ്യയുടെ ക്ലിനിക്കിൽ പോയിരുന്നു. കഥാപാത്രത്തെ ഉൾക്കൊള്ളാൻ ആ ഒബ്സർവേഷൻസ് എന്നെ സഹായിച്ചിട്ടുണ്ട്. വെബ്സീരീസ് ഒരുക്കിയത് യഥാർഥ സംഭവങ്ങളുടെ അടിസ്ഥാനത്തിലായതിനാൽ അതിൽ അവതരിപ്പിച്ച ഓരോ രോഗത്തെക്കുറിച്ചും രോഗപശ്ചാത്തലത്തെക്കുറിച്ചും രോഗികളുടെ മാനസികാവസ്ഥയെക്കുറിച്ചും സൈലേഷ്യ വിശദമായി പറഞ്ഞു തന്നിരുന്നു.\n∙ നർത്തകിയിൽനിന്ന് അഭിനേത്രിയിലേക്കുള്ള മാറ്റത്തെ എങ്ങനെ കാണുന്നു?\nഒരു ബ്ലാങ്ക് സ്ലേറ്റ് പോലെയുള്ള മനസ്സോടെയായിരുന്നു ഈ വെബ്സീരീസിൽ ഞാൻ അഭിനയിക്കാനെത്തിയത്. കാരണം ഇതിനു മുൻപ് അഭിനയമേഖലയിൽ എനിക്ക് യാതൊരു മുൻപരിചയവുമില്ലായിരുന്നു. വേദികളിൽ നൃത്തം ചെയ്യുന്നതും ക്യാമറയുടെ മുന്നിൽ അഭിനയിക്കുന്നതും തമ്മിൽ കുറേയധികം വ്യത്യാസങ്ങളുണ്ട്. തുടക്കത്തിൽ ബുദ്ധിമുട്ടുകളൊക്കെ ഉണ്ടായിരുന്നെങ്കിലും പതുക്കെ അതിനെ മറികടന്നു. നൃത്തം ചെയ്യുമ്പോഴുള്ള അത്രയും എക്സ്പ്രഷൻസ് ഒരു കഥാപാത്രത്തെ അവതരിപ്പിക്കുമ്പോൾ വേണ്ടല്ലോ. ഓവർ എക്സ്പ്രഷൻസ് വരാതിരിക്കാൻ നന്നായി ശ്രദ്ധിച്ചിരുന്നു.\n∙ യഥാർഥ സംഭവങ്ങളെ അടിസ്ഥാനമാക്കിയൊരുക്കിയ വെബ്സീരീസിൽ, നേരിട്ടു പരിചയമുള്ള ഒരു വ്യക്തിയെ അഭിനയിച്ചു ഫലിപ്പിക്കാൻ എന്തൊക്കെ തയാറെടുപ്പുകളാണ് നടത്തിയത്?\nയഥാർഥ ജീവിതത്തിലെ സൈലേഷ്യ എന്ന ക്ലിനിക്കൽ സൈക്കോളജിസ്റ്റിനെ വെബ്സീരീസിൽ അവതരിപ്പിച്ചപ്പോൾ ശരീരഭാഷയിലും സംസാരശൈലിയിലുമാണ് ഏറ്റവും കൂടുതൽ വ്യത്യാസമനുഭവപ്പെട്ടത്. എന്റെ നാട് പാലക്കാടാണ്. വള്ളുവനാടൻ ശൈലിയിലാണ് എന്റെ സംസാരം. തുടക്കത്തിൽ ഭാഷയിലെ ഈ പ്രശ്നം ബുദ്ധിമുട്ടായി തോന്നിയിരുന്നു. ഈ വെബ്സീരീസിലുള്ളത് ദൈർഘ്യമേറിയ സംഭാഷണങ്ങളുമായിരുന്നു. ഡോക്ടർമാരുടെ പ്രോട്ടോക്കോൾ പാലിക്കുന്ന തരത്തിലുള്ള സംഭാഷണങ്ങളിൽ വിട്ടുവീഴ്ച വരുത്താൻ സാധിക്കാതിരുന്നതിനാൽ ആ ഡയലോഗ്സ് ഒക്കെ അങ്ങനെ തന്നെ പറയേണ്ടി വന്നു. ആദ്യ എപ്പിസോഡിലൊക്കെ ഡബ്ബിങ്ങിലും ബുദ്ധിമുട്ടനുഭവപ്പെട്ടിരുന്നു. പിന്നെ അതുമായി പൊരുത്തപ്പെട്ടു.\n∙ തികച്ചും വ്യത്യസ്തങ്ങളായ മാനസിക പ്രശ്നങ്ങളെക്കുറിച്ച് ചർച്ച ചെയ്യുന്ന അഞ്ച് എപ്പിസോഡുകൾ. അസുഖങ്ങളുടെ പേരുകൾ പലതും കടുകട്ടി. തികച്ചും വ്യത്യസ്തമായ ഒരു കരിയർ പശ്ചാത്തലത്തിൽനിന്നു വന്നപ്പോൾ മെഡിക്കൽ ടേംസ് വല്ലാതെ ബുദ്ധിമുട്ടിച്ചോ?\nയഥാർഥ ഡോക്ടർമാരുടെ മുന്നിൽ കേസ് സ്റ്റഡി അവതരിപ്പിക്കുന്ന ഒരു സീൻ ഉണ്ടായിരുന്നു. ആ സമയം ഞാൻ വളരെ നെർവസ് ആയിരുന്നു. കുറച്ച് ടഫ് ആയിട്ടുള്ള മെഡിക്കൽ ടേംസ് ഒക്കെ പറയേണ്ടി വന്നിരുന്നു. അപ്പോൾ കുറച്ചു പ്രയാസം, ടെൻഷൻ ഒക്കെ തോന്നിയിരുന്നു. പക്ഷേ ടീം നന്നായി സപ്പോർട്ട് ചെയ്തിരുന്നു. ഇടയ്ക്ക് കട്ട്ചെയ്ത് നമ്മളെ ഒക്കെ ആക്കിയാണ് ആ സീനുകളുടെ ഷൂട്ടിങ് പൂർത്തിയാക്കിയത്.\n∙ മെഡിക്കൽ ഫീൽഡിൽ വർഷങ്ങളുടെ അനുഭവ പരിചയമുള്ള ഡോക്ടർമാർ മുതൽ അഭിനയ ലോകത്ത് പിച്ച വയ്ക്കുന്ന കൊച്ചുകുട്ടികൾ വരെ സഹഅഭിനേതാക്കളായിരുന്നു. അവരോടൊപ്പമുള്ള എക്സ്പീരിയൻസ്?\nആദ്യത്തെ എപ്പിസോഡിൽ എനിക്കൊപ്പം അഭിനയിച്ച, മിയ എന്ന കഥാപാത്രം ചെയ്ത കുട്ടിയുടേത് വളരെ ബ്രില്യന്റ് പെർഫോമെൻസ് ആയിരുന്നു.ശരിക്കും പറഞ്ഞാൽ അവളിൽനിന്ന് കുറേ കാര്യങ്ങൾ എനിക്ക് പഠിക്കാൻ പറ്റി. കുട്ടികളെ സംബന്ധിച്ചിടത്തോളം സഭാകമ്പം അവർക്കൊട്ടുമില്ല. ആ കുട്ടിയും ആദ്യമായി അഭിനയിക്കുകയായിരുന്നു. എനിക്കും രണ്ട് കുട്ടികളുണ്ട്. അതുകൊണ്ടു തന്നെ കുട്ടികളുമായി ഇടപഴകി അഭിനയിക്കുമ്പോൾ ബുദ്ധിമുട്ടുകളൊന്നും തോന്നിയില്ല. ദിവ്യ എന്നു പേരുള്ള ഒരു സീനിയർ ആർട്ടിസ്റ്റ് ഉണ്ടായിരുന്നു. അവരുടെയൊപ്പം അഭിനയിച്ചപ്പോൾ ചെറിയ ടെൻഷനുണ്ടായിരുന്നു. പക്ഷേ അവർ നന്നായി സപ്പോർട്ട് ചെയ്തു. പല പ്രായത്തിലുള്ള ആളുകളുടെ കൂടെ അഭിനയിച്ചത് വളരെ നല്ലൊരു എക്സ്പീരിയൻസ് ആയിരുന്നു. അതിൽ അഭിനയിച്ച ഭൂരിപക്ഷം ആളുകളും പുതുമുഖങ്ങളായിരുന്നു. അതുകൊണ്ടു തന്നെ എല്ലാവരും പരസ്പരം നന്നായി പിന്തുണച്ചു. അതായിരുന്നു ഏറ്റവും രസകരമായി തോന്നിയത്.\n∙ കുട്ടികൾക്കു നേരേയുള്ള ലൈംഗികപീഡനം, കൂട്ട ആത്മഹത്യ തുടങ്ങി സമകാലിക പ്രസക്തിയുള്ള വിഷയങ്ങളെക്കുറിച്ചാണ് ഈ വെബ്സീരീസ് ചർച്ച ചെയ്യുന്നത്. അതിനെക്കുറിച്ച്?\nഈ വെബ്സീരീസിലെ ആദ്യത്തെ എപ്പിസോഡ് ചൈൽഡ് അബ്യൂസിനെക്കുറിച്ചുള്ളതാണ്. വളരെ വൈകാരികമായ രംഗങ്ങളുള്ള, മനസ്സിനെ വല്ലാതെ വിഷമിപ്പിക്കുന്ന കാര്യങ്ങളാണത്. സാമൂഹിക പ്രസക്തിയുള്ള പലതരം വിഷയങ്ങൾ കൈകാര്യം ചെയ്ത് അതിനെക്കുറിച്ചുള്ള സന്ദേശങ്ങൾ സമൂഹത്തിന് നൽകാൻ കഴിഞ്ഞ ഒരു പ്രോജക്ടിന്റെ ഭാഗമാകാൻ കഴിഞ്ഞതിൽ അഭിമാനമുണ്ട്. ഒബ്സസീവ് കംപൾസീവ് ഡിസോർഡർ (ഒസിഡി) എന്ന അസുഖമുള്ളയാളുകളെ നമ്മൾ ദൈനംദിന ജീവിതത്തിൽ കണ്ടുമുട്ടാറുണ്ട്. ചിലപ്പോൾ അതിന്റെ ചെറിയ ചില ലക്ഷണങ്ങൾ നമ്മളിൽത്തന്നെ പ്രകടമാകാറുണ്ട്. മറ്റുള്ളവരെ ഉപദ്രവിക്കുന്ന ഒരു തരത്തിലേക്ക് അത് പ്രകടിപ്പിക്കുന്നില്ലന്നേയുള്ളൂ. മറ്റുള്ളവർ ചെയ്യുമ്പോൾ നമുക്കു ചില കാര്യങ്ങൾ തെറ്റായി തോന്നും. പക്ഷേ ഇത്തരമവസ്ഥ ഒരിക്കലും അവരുടെ തെറ്റുകൊണ്ടു സംഭവിക്കുന്നതല്ല എന്നു മനസ്സിലാക്കി. കുറച്ചു കൂടി അനുകമ്പയോടെ മറ്റുള്ളവരോട് പെരുമാറാൻ ഇത്തരം അറിവുകൾ സഹായിക്കുമെന്നാണ് എന്റെ വിശ്വാസം. ഇങ്ങനെയുള്ള കാര്യങ്ങളും നമുക്കുചുറ്റും സംഭവിക്കുന്നുണ്ടെന്ന് മനസ്സിലാക്കിത്തരാൻ ഇത്തരം സംഭവങ്ങൾ തീർച്ചയായും സഹായിക്കുമെന്നു തന്നെയാണ് ഞാൻ കരുതുന്നത്.\nകൂട്ട ആത്മഹത്യയപ്പറ്റി പറഞ്ഞ എപ്പിസോഡിനെ ഐ ഓപ്പണർ എന്ന് വിളിക്കാനാണ് എനിക്കിഷ്ടം. അത്തരം വാർത്തകളെക്കുറിച്ച് കേൾക്കുമ്പോൾ, രണ്ടു മക്കളുടെ അമ്മ എന്ന നിലയിൽ കുട്ടികൾ ഇങ്ങനെയൊക്കെ ചിന്തിക്കില്ലേ എന്നൊക്കെ തോന്നാറുണ്ട്. ഇങ്ങനെയുള്ള സംഭവങ്ങൾ ആവർത്തിക്കപ്പെടുമ്പോൾ അതിൽപ്പെട്ടവരെ കുറ്റം പറയാതെ അതിനെ ഒരു അസുഖമായി അംഗീകരിക്കാനും അതിന് ചികിൽസ ആവശ്യമാണെന്ന് മനസ്സിലാക്കാനും കഴിയണമെന്നാണ് എന്റെ അഭിപ്രായം.\n∙ ഷൂട്ടിങ്ങിനിടെയുണ്ടായ രസകരങ്ങളായ ഓർമകൾ?\nഎനിക്ക് ഷൂട്ടിങ് പുതിയൊരു അനുഭവമായിരുന്നു. ഓരോ എപ്പിസോഡിനും അഞ്ചു ദിവസത്തെ ഷെഡ്യൂളിനാണ് പോയിരുന്നത്. രാവിലെ അഞ്ചിനുണർന്നാൽ പിറ്റേന്ന് വെളുപ്പിനെ ഒന്നരയ്ക്കൊക്കെയാണ് പാക്കപ്പ് പറയുക. ശരിക്കും കുടുംബാംഗങ്ങളെപ്പോലെയായിരുന്നു എല്ലാവരും. ഒരു പുതുമുഖമെന്ന നിലയിൽ ഇതെല്ലാം എന്നെ സംബന്ധിച്ചിടത്തോളം തികച്ചും പുതുമയുള്ള ഒരു ലേണിങ് എക്സ്പീരിയൻസ് ആയിരുന്നു.\n∙ വെബ്സീരീസിനെ ഏറെ ആകർഷകമാക്കിയ ഘടകങ്ങളിലൊന്നാണ് കോസ്റ്റ്യൂം. അതേക്കുറിച്ച്?\nഓൾ താങ്ക്സ് ടു സൈലേഷ്യ. സൈലേഷ്യയാണ് കോസ്റ്റ്യൂം ഹാൻഡിൽ ചെയ്തത്. ഞാനൊരു സാരി എന്തൂസിയാസ്റ്റ് ആണ്. ഞാൻ സാരി പ്രമോട്ട് ചെയ്യാറുണ്ട്. കർണാടകയിലൊക്കെ നെയ്ത്തുകാരുടെ ക്ലസ്റ്റേഴ്സുണ്ട്. കോവിഡ് പോലെ പ്രയാസമനുഭവിക്കുന്ന സമയങ്ങളിൽ നെയ്ത്തുകാരെ സഹായിക്കാനായി അവരിൽനിന്ന് സാരി വാങ്ങിക്കുക, സുഹൃത്തുക്കളെക്കൊണ്ട് സാരി വാങ്ങിപ്പിക്കുക ഒക്കെ ചെയ്യാറുണ്ട്. എനിക്ക് സാരി ഒരുപാടിഷ്ടമാണ്. ഞങ്ങൾക്ക് രണ്ടുപേർക്കും ഇതിൽ വർക്ക് ചെയ്യാൻ ഈസിയായിരുന്നു. ഞാൻ എന്റെ കലക്‌ഷൻ കൊണ്ടുപോകും, സൈലേഷ്യയുടെ പക്കലും ഒരുപാട് കലക്‌ഷൻസുണ്ടായിരുന്നു. ജ്വല്ലറിയൊക്കെ സൈലേഷ്യയായിരുന്നു സെലക്റ്റ് ചെയ്തത്. വെബ്സീരീസ് കണ്ട പലരും കോസ്റ്റ്യൂമിനെക്കുറിച്ച് നല്ല അഭിപ്രായം പറഞ്ഞിരുന്നു.\n∙ നൃത്തം പാഷനായ നീതയുടെ മറ്റു ഹോബികൾ എന്തൊക്കെയാണ് ?\nചെറുതായി പാടും, കുക്ക് ചെയ്യും. യാത്ര ചെയ്യാനും ഏറെയിഷ്ടമാണ്. സാരി എന്തൂസിയാസ്റ്റാണ്. ഡാൻസ് ചെയ്യുന്നതിനൊപ്പം ബെംഗളൂരുവിൽ കുട്ടികൾക്കായി ഡാൻസ് ക്ലാസെടുക്കുന്നുണ്ട്. നാൽപതോളം വിദ്യാർഥികളുണ്ട്.\n∙ വെബ്സീരീസ് കണ്ട ആളുകളുടെ പ്രതികരണം?\nസമ്മിശ്ര പ്രതികരണങ്ങളാണ് ലഭിച്ചത്. പോസിറ്റീവും നെഗറ്റീവുമായ ഫീഡ്ബാക്ക് ലഭിച്ചിരുന്നു. കോവിഡ് സമയത്തായിരുന്നു റിലീസ് എന്നതുകൊണ്ട് കുറേ ആളുകൾക്കൊന്നും ഇത് കാണാൻ സാധിച്ചിട്ടില്ല. അതുകൊണ്ടു തന്നെ വിചാരിച്ചയത്ര ആളുകളിലേക്ക് ഇതെത്തിയിട്ടില്ല.\nനൃത്തം ചെയ്യാൻ ആരംഭിച്ചതു തന്നെ എന്റെ അമ്മ കാരണമാണ്. അമ്മയുടെ നിർബന്ധത്തിൽ നാലര വയസ്സിൽ ഡാൻസ് പഠിച്ചു തുടങ്ങി. പിന്നീട് ആറു കൊല്ലത്തോളം കഥകളി പഠിച്ചു. കുച്ചിപ്പുടി, ഭരതനാട്യം, മോഹിനിയാട്ടം എല്ലാം പഠിച്ചു. സ്റ്റേജ് പെർഫോമൻസുകളും ചെയ്യാറുണ്ട്. ഭർത്താവും കുട്ടികളുമെല്ലാം നല്ല പിന്തുണ നൽകുന്നുണ്ട്. ഫിലിപ്സ് ലൈറ്റിങ്ങിൽ സിസ്റ്റം ആർക്കിടെക്ടാണ് ഭർത്താവ് മനോജ്. രണ്ടു കുട്ടികളാണ് ഞങ്ങൾക്ക്. മകൻ എൻജിനീയറിങ് ഫസ്റ്റ് ഇയറിന് പഠിക്കുന്നു. മകൾ 10–ാം ക്ലാസിൽ പഠിക്കുന്നു. ഞങ്ങളുടെ നാട് പാലക്കാടാണ്. ഞങ്ങൾ വർഷങ്ങളായി ബെംഗളൂരുവിലാണ് താമസിക്കുന്നത്. മലയാളത്തിലെ ഒരു ചാനൽ നടത്തിയ റിയാലിറ്റി ഷോയിലൊക്കെ പങ്കെടുത്തിരുന്നു. രണ്ടു കുട്ടികളായിക്കഴിഞ്ഞായിരുന്നു ആ പ്രോഗ്രാമിൽ പങ്കെടുത്തത്. ക്വാർട്ടർ ഫൈനൽ വരെ എത്തുകയും ചെയ്തു. കുടുംബം നന്നായി പിന്തുണ നൽകുന്നുണ്ട്.\n∙ പുതിയ പ്രോജക്ടുകൾ?\nസിനിമ, പരസ്യ ചിത്രങ്ങൾ തുടങ്ങിയവയുമായി ബന്ധപ്പെട്ട് നിരവധി ചർച്ചകൾ നടക്കുന്നുണ്ട്. നല്ല കഥാപാത്രങ്ങൾ ലഭിക്കുകയാണെങ്കിൽ തീർച്ചയായും അഭിനയിക്കും.